**NACRT**

Na temelju članka 22. stavka (2) točka c), Statuta Brčko distrikta Bosne i Hercegovine („Službeni glasnik Brčko distrikta Bosne i Hercegovine”, broj: 2/10 – pročišćeni tekst), Skupština Brčko distrikta Bosne i Hercegovine na \_\_\_ sjednici održanoj \_\_. \_\_. 2024. godine, u s v a j a

**ZAKON O VODAMA**

**BRČKO DISTRIKTA BOSNE I HERCEGOVINE**

**DIO PRVI – OPĆI DIO**

**Članak 1.**

**(Predmet zakona)**

Zakonom o vodama Brčko distrikta Bosne i Hercegovine (u daljnjem tekstu: Zakon) propisuje se integrirano upravljanje vodama, pravni status voda, upravljanje vodnim objektima i vodnim zemljištem, izvori i način financiranja upravljanja vodama, nadzor i druga pitanja od značaja za upravljanje vodama u Brčko distriktu Bosne i Hercegovine (u daljnjem tekstu: Distrikt).

**Članak 2.**

**(Definicije)**

Pojmovi i izrazi korišteni u ovom Zakonu imaju slijedeće značenje:

a) „akcident” je nenamjerni, iznenadni i neočekivani događaj koji uzrokuje štetu za ljude, imovinu ili okoliš;

b) „aktivnost” označava bilo koju aktivnost koja ima ili može imati utjecaja na kvalitet ili kvantitet voda, na akvatične ili poluakvatične ekosustave, na morfologiju vodotoka ili njegovo korištenje;

c) „bilanca voda” označava odnos raspoloživih i potrebnih količina vode određenog kvaliteta, na određenom području i u određenom vremenskom razdoblju;

d) „bujični tok” (u daljnjem tekstu: bujica) jeste povremeni ili stalni tok u kome, uslijed intenzivnih atmosferskih padavina ili brzog topljenja snijega, dolazi do nagle izmjene vodnog režima u vidu visokih poplavnih talasa i mogućeg ugrožavanja života i zdravlja ljudi i njihove imovine, kao i ambijentnih vrijednosti;

e) „dobar ekološki potencijal” je stanje znatno izmijenjenog ili umjetnog vodnog tijela, klasificiranog u skladu sa posebnim propisima;

f) „dobro ekološko stanje” označava stanje tijela površinske vode, klasificiranog u skladu sa posebnim propisima;

g) „ekosustav” označava složenu, međusobno uvjetovanu cjelinu različitih tipova sredine (bare, močvare, ritove) kao staništa različitih životnih uvjeta i živog naselja organizama, koje su u cijelosti ili u većini zavisne o vodama;

h) „1 ekvivalent stanovnika (1 e. s.)” je organsko biorazgradivo opterećenje koje ima petodnevnu biokemijsku potrošnju kisika od 60 gr kisika na dan (BPK5);

i) „granična vrijednost emisije” je masa, izražena u obliku specifičnih parametara, koncentracije i/ili razine emisije, koji ne smiju biti prekoračeni u određenim vremenskim razdobljima;

j) „kemijsko stanje” označava stupanj kemijskog zagađenja vode, klasificirano u skladu s posebnim propisom;

k) „neizravno ispuštanje” označava ispuštanje počišćenih otpadnih voda u podzemlje ili podzemne vode, kroz zemljište ili donji sloj zemljišta;

l) „inundacijski pojas“ označava pojas zemljišta između korita za malu vodu i granične poplavne linije korita za stogodišnju veliku vodu na području na kojem nisu izgrađeni objekti za zaštitu od poplava (neuređeno inundacijsko područje), odnosno prostor između korita za malu vodu i unutrašnje branjene nožice objekta izgrađenog za zaštitu od poplava (uređeno inundacijsko područje);

m) „izvorište” je mjesto na zemljištu iz kojeg podzemna voda prirodno izvire na površinu, odnosno mjesto na zemljištu s kojeg se kroz bušotinu crpi voda iz vodnog tijela podzemnih voda;

n) „javna opskrba vodom” označava poslove zahvaćanja podzemnih ili površinskih voda za opskrbu vodom stanovništva, njihovo počišćavanje do stupnja zdravstvene ispravnosti i dovođenje do mjesta potrošnje i raspodjele korisnicima voda, ako je ukupna zahvaćena količina veća od 10 m³ na dan;

o) „jezero” je vodno tijelo stajaće unutrašnje površinske vode;

p) „kolektor” je sakupljač otpadnih voda, kojim se sakupljena voda odvodi do postrojenja za počišćavanje otpadnih voda;

r) „korito” označava terensko udubljenje kroz koje stalno ili privremeno teče voda;

s) „korito za male vode” je udubljenje kroz koje teku male i srednje vode vodotoka, odnosno koje je stalno pokriveno vodama prirodnih jezera i drugih površinskih voda;

t) „korito za velike vode” je prostor koji plavi, odnosno preko kojeg teče velika voda povratnog perioda jednom u 100 godina, odnosno prostor između objekata izgrađenih za zaštitu od poplava, kao i prostor pokriven vodama jezera, odnosno akumulacija pri visokim vodostajima vjerojatnoće pojave jednom u 100 godina;

u) „kvantitativno stanje” označava status koji pokazuje stupanj do kojeg se na neko tijelo podzemne vode utiče izravnim i neizravnim zahvaćanjem;

v) „materijal u vodotocima” označava šljunak, pijesak, kamen, glinu, mulj, bilje i druge slične prirodne ili umjetne materijale koji se uklanjaju iz vodotoka ili s vodnog dobra u cilju njihovog održavanja ili reguliranja;

z) „mineralne vode” su podzemne vode koje prema svojim karakteristikama odgovaraju posebnim standardima za mineralne vode, a zahvaćaju se iz bunara ili vrela;

aa) „obala” je pojas zemljišta neposredno uz korito tekućih i drugih površinskih voda;

bb) „objekti za zaštitu od štetnog djelovanja voda” su vodni objekti za zaštitu od poplava, vodni objekti za zaštitu od erozija i bujica i vodni objekti za zaštitu od štetnog djelovanja unutarnjih voda, odnosno odvodnjavanje;

cc) „opasne tvari” su tvari ili skupina tvari koje su toksične, nerazgradive i podložne bio- akumulaciji, i druge tvari ili skupine tvari koje povećavaju razinu opasnosti;

dd) „operator” je osoba koja upravlja, rukovodi radom ili kontrolira pogon, postrojenje, objekt ili aktivnost, odnosno osoba kojem su povjerena ovlasti;

ee) „otpadne vode” su vode koje su promijenile svoje izvorne fizičke, kemijske ili biološke osobine rezultatom ljudskih aktivnosti;

ff) „podsliv” je površina zemlje preko koje otiču svi površinski tokovi putem potoka, rijeka i eventualno jezera, do određene točke u vodenom toku, gdje se uliva u rijeku ili jezero;

gg) „podzemne vode” su sve vode ispod površine zemlje u zasićenoj zoni koje su u direktnom kontaktu sa površinom zemlje ili podzemnim slojevima zemljišta;

hh) „poplava” je privremena pokrivenost vodom zemljišta koje obično nije prekriveno vodom; izraz obuhvata poplave koje uzrokuju rijeke, bujice i privremeni vodotoci, a ne obuhvata poplave iz sustava javne kanalizacije za odvođenje urbanih otpadnih voda;

ii) „prekogranične vode” su vode koje čine ili presijecaju granicu Bosne i Hercegovine;

jj) „prioritetne tvari” su tvari koje su utvrđene posebnim propisima, u skladu s međunarodnim propisima;

kk) „promjena režima voda” su sve promjene u režimu voda, nastale kao rezultat prirodnih sila ili ljudskih aktivnosti;

ll) „recipijent” je prirodni ili umjetni vodotok, jezero, akumulacija, zemljište u koje se ispuštaju otpadne i atmosferske vode;

mm) „riječni sliv” je površina zemlje preko koje otiču svi površinski tokovi putem potoka, rijeka i eventualno jezera, u more, preko jednog riječnog ušća, rukavca ili delte;

nn) „rijeka” je vodno tijelo koje najvećim dijelom teče po površini zemlje, ali koje jednim dijelom svog toka može da protiče ispod zemlje;

oo) „stajaće vode” su prirodna ili umjetna jezera, ribnjaci, bare, močvare i drugi sakupljači voda, koji imaju stalan ili povremen dotok ili oticanje tekućih ili podzemnih voda;

pp) „stanje podzemne vode” je stanje vodnog tijela podzemne vode koje je određeno njegovim slabijim kvantitativnim ili kemijskim stanjem, u skladu s posebnim propisima;

rr) „stanje površinske vode” je stanje vodnog tijela površinske vode koje je određeno njegovim slabijim ekološkim ili kemijskim stanjem utvrđeno posebnim propisom;

ss) „termalne vode” označavaju podzemne vode koje prema svojim karakteristikama odgovaraju posebnim standardima za termalne vode, utvrđeni posebnim propisom,a zahvaćaju se iz bunara ili vrela;

tt) „termo-mineralne vode” su vode koje po svom sadržaju istovremeno ispunjavaju kriterije termalnih i mineralnih voda utvrđene posebnim propisom;

uu) „voda namijenjena ljudskoj upotrebi” označava:

1) svaku vodu u njenom prirodnom stanju ili poslije tretmana, namijenjene za piće, kuhanje, pripremu hrane i za druge domaće potrebe, bez obzira na njihovo porijeklo i na to je li se isporučuju putem distributivne mreže, iz cisterni, boca ili kontejnera;

2) svaku vodu koja se koristi u proizvodnji hrane i proizvodnji, procesuiranju, zaštiti ili marketingu proizvoda ili tvari namijenjenih ljudskoj upotrebi, za koju nadležna tijela smatraju da je takve kvalitete da ne može utjecati na zdravstvenu ispravnost proizvedenih prehrambenih artikala;

vv) „voda za kupanje” je vodno tijelo površinske vode ili njegov dio namijenjen općoj upotrebi, a ispunjava standarde kvaliteta utvrđene posebnim propisima;

zz) „voda za piće” je voda koja ispunjava standarde kvaliteta utvrđene posebnim propisima;

aaa) „vodna djelatnost” je djelatnost od općeg interesa i obuhvaća: upravljanje vodama, osiguranje i korištenje voda, uz dugoročnu zaštitu kvaliteta voda i vodoizvorišta, zaštita voda od zagađenja, uređenje voda i vodotoka i zaštita od štetnog djelovanja voda;

bbb) „vodna infrastruktura” obuhvata objekte namijenjene uređenju vodotoka i zaštiti od štetnog djelovanja voda, objekte koji služe za praćenje stanja voda, kao i prirodne i umjetne vodotoke uključene u vodni sustav;

ccc) „vodni režim” označava skup hidroloških, hidromorfoloških, hidrauličkih, hemijskih i bioloških svojstava površinskih i podzemnih voda na određenom području i u određenom vremenu;

ddd) „vodno područje” je površina zemljišta koju sačinjavaju jedan ili više susjednih riječnih slivova, zajedno sa svojim pridruženim podzemnim vodama i koje je određeno kao glavna jedinica za upravljanje riječnim slivovima;

eee) „vodno pravo” je pravo na posebno korištenje vode i vodnog dobra ili materijala;

fff) „vodonosni sloj” je sloj ispod površine zemlje ili slojeva stijena dovoljne poroznosti i propustljivosti, koji omogućavaju ili značajan protok podzemne vode ili zahvaćanje značajnih količina podzemne vode;

ggg) „vodotok” čini korito tekuće vode zajedno s obalama i vodom koja njime stalno ili povremeno teče i može biti prirodni kao što su rijeka, bujica, potok i umjetni kao što su kanal, prosjek, izmješteno korito;

hhh) „zagađivanje” je izravno ili neizravno unošenje tvari ili toplote u vodu, zemlju ili zrak, prouzročeno ljudskom aktivnošću, koje može biti štetno po ljudsko zdravlje ili po kvalitet akvatičnih ili poluakvatičnih ekosustava, što uzrokuje oštećenje materijalnih dobara, remeti uživanje i druge oblike legitimnog korištenja okoliša;

iii) „zagađujuća tvari” je svaka tvari koja može da izazove zagađenje voda i koja je utvrđena posebnim propisima;

jjj) „zainteresirana strana” je osobe na čije pravo, interes ili obveze mogu utjecati određene aktivnosti drugih osoba;

kkk) „zemljište ugroženo od erozije” je zemljište na kome, uslijed djelovanja voda i vjetra, nastaju pojave ispiranja, brazdanja, podrivanja i klizanja, kao i zemljište podložno tim utjecajima.

**DIO DRUGI – UPRAVLJANJE I ZAŠTITA VODA**

**POGLAVLJE I. INTEGRIRANO UPRAVLJANJE VODAMA**

**Članak 3.**

**(Integrirano upravljanje vodama)**

(1) Integrirano upravljanje vodama (u daljnjem tekstu: upravljanje vodama) obuhvaća skup mjera i aktivnosti usmjerenih na održavanje i unaprijeđenje vodnog režima u jedinstvenom vodnom sustavu na području Distrikta u cilju osiguranja potrebnih količina voda propisanog kvaliteta za različite namjene, zaštitu voda od zagađivanja i zaštitu od štetnog djelovanja voda.

(2) Upravljanje vodama ostvaruje se na način i pod uvjetima utvrđenim ovim Zakonom.

(3) Upravljanje vodama je u nadležnosti Distrikta ukoliko propisom na razini Bosne i Hercegovine nije drugačije uređeno.

**Članak 4.**

**(Ciljevi upravljanja vodama)**

Ciljevi upravljanja vodama su:

a) smanjenje zagađenja voda, postizanje dobrog stanja voda i sprečavanje degradacije voda;

b) postizanje održivog korištenja voda;

c) osiguranje pravičnog pristupa vodama;

d) poticanje društvenog i gospodarskog razvoja;

e) zaštita i poboljšanje akvatičnih i poluakvatičnih ekosustava koji su ovisni od voda;

f) smanjenje rizika od poplava i drugih negativnih utjecaja voda;

g) osiguranje sudjelovanja javnosti u donošenju odluka koje se odnose na vode;

h) sprječavanje sukoba vezanih za zaštitu i korištenje voda;

i) ispunjavanje obveza koje proizlaze iz međunarodnih ugovora koji su obvezujući za Bosnu i Hercegovinu.

**Članak 5.**

**(Načela upravljanja vodama)**

Upravljanje vodama zasniva se na općim načelima nekomercijalnosti, održivog razvoja, cjelovitosti, jedinstva vodnog sustava, osiguranje zaštite od štetnog djelovanja voda, ekonomskog vrjednovanja voda, sudjelovanja javnosti i uvažavanja najboljih dostupnih tehnika.

**Članak 6.**

**(Načelo nekomercijalnosti)**

Načelo nekomercijalnosti podrazumijeva da vode u osnovi nisu komercijalni proizvod, već dobro koje se čuva, štiti i racionalno koristi.

**Članak 7.**

**(Načelo održivog razvoja)**

Načelo održivog razvoja ostvaruje se korištenjem voda temeljenog na dugoročnoj zaštiti raspoloživih vodnih resursa, po količini i kvalitetu, tako da se potrebe sadašnjih generacija zadovoljavaju na način da se ne ugrožava mogućnost budućih generacija da zadovolje svoje potrebe.

**Članak 8.**

**(Načelo cjelovitosti)**

Načelo cjelovitosti ostvaruje se poštivanjem procesa u prirodi, čija je značajna komponenta voda, kao i povezanost i međuzavisnost akvatičnih i poluakvatičnih ekosistema.

**Članak 9.**

**(Načelo jedinstva vodnog sustava)**

Načelo jedinstva vodnog sustava obuhvaća upravljanje vodama u okviru jedinstvenog vodnog područja koje se odvija u skladu s razvojem Distrikta u cilju postizanja maksimalnih ekonomskih i socijalnih učinaka na pravičan način i uz uvažavanje međunarodnih sporazuma.

**Članak 10.**

**(Načelo osiguranja zaštite od štetnog djelovanja voda)**

Načelo osiguranja zaštite od štetnog djelovanja voda ostvaruje se zaštitom stanovništva i njegove imovine od voda, uz uvažavanje zakonitosti prirodnih procesa i zaštite prirodnih vrijednosti, kao i ekonomske opravdanosti ove zaštite.

**Članak 11.**

**(Načelo ekonomskog vrjednovanja voda)**

(1) Načelo ekonomskog vrjednovanja voda ostvaruje se pokrivanjem troškova osiguranja i pripreme vode za različite korisnike i troškova zaštite i uređenja voda, na temelju pravila „korisnik plaća“ i „zagađivač plaća“.

(2) Pravilo „korisnik plaća“ podrazumijeva da svako tko koristi vodno dobro i vodni objekt, odnosno vodni sistem, kao dobro od općeg interesa, dužan je da za to njegovo korištenje plati realnu cijenu.

(3) Pravilo „zagađivač plaća“ podrazumijeva da svako tko svojim aktivnostima prouzroči zagađenje voda dužan je da snosi troškove mjera za otklanjanje zagađenja.

**Članak 12.**

**(Načelo udjela javnosti)**

Načelo udjela javnosti podrazumijeva da javnost ima pravo na potpune, točne i pravovremene informacije o stanju voda, o aktivnostima koje su poduzele osobe koja koriste ili zagađuju vodu, o radu nadležnih tijela i institucija u oblasti voda, kao i na uključenje u procese pripreme i donošenja strategije i planova upravljanja vodama i kontrole njihovog izvršenja.

**Članak 13.**

**(Načelo uvažavanja najboljih dostupnih tehnika)**

Načelo uvažavanja najboljih dostupnih tehnika ostvaruje se u okviru upravljanja vodama, primjenjivanjem najboljih poznatih i dostupnih tehnika, koje predstavljaju najnaprednija dostignuća u određenim oblastima.

**POGLAVLJE II. VODE, VODNO ZEMLJIŠTE, VODNO DOBRO I JAVNO VODNO DOBRO**

**Odjeljak A. Vode i vodno zemljište**

**Članak 14.**

**(Vode)**

(1) Vode kao prirodno bogatstvo su dobro u općoj upotrebi.

(2) Vode su pod posebnom zaštitom Distrikta.

**Članak 15.**

**(Vodna tijela)**

(1) U cilju postizanja i očuvanja dobrog ekološkog, kemijskog i kvantitativnog stanja voda ili njihovog dobrog ekološkog potencijala, utvrđuju se:

a) vodna tijela površinskih voda i

b) vodna tijela podzemnih voda.

(2) Vodno tijelo površinskih voda je poseban i značajan dio površinske vode, kao što je jezero, akumulacija, potok, rijeka ili kanal, dio potoka, rijeke ili kanala.

(3) Vodno tijelo podzemnih voda je određena količina podzemne vode unutar jednog ili više vodonosnih slojeva.

(4) Vodna tijela površinskih voda obuhvataju prirodna, umjetna i značajno izmijenjena vodna tijela.

(5) Umjetno vodno tijelo je vodno tijelo površinskih voda nastalo ljudskom aktivnošću.

(6) Značajno izmijenjeno vodno tijelo je vodno tijelo površinskih voda koje je zbog fizičkih promjena uzrokovanih ljudskom aktivnošću značajno promijenilo svoje karakteristike.

(7) Vodna tijela površinskih i podzemnih voda su dobra u općoj upotrebi i ne mogu biti predmet prava vlasništva i drugih stvarnih prava, niti mogu biti u posjedu fizičkih i pravnih osoba, a na njima se mogu zasnovati prava na način i pod uvjetima utvrđenim ovim Zakonom i drugim propisima.

(8) Vodna tijela površinskih voda razvrstavaju se u tipove na temelju obveznih i izbornih parametara.

(9) Obvezni parametri iz stavke (8) ovog članka su nadmorska visina, geografska širina i dužina, geologija i veličina sliva.

(10) Izborni parametri iz stavke (8) ovog članka su udaljenost od izvora, morfološki parametri, oblik doline i drugo.

(11) Za tipove vodnih tijela iz stavke (8) ovog članka određuju se referentni uvjeti s obzirom na biološke elemente kvaliteta vode.

(12) Predstojnik Odjela za poljoprivredu, šumarstvo i vodno gospodarstvo Vlade Brčko distrikta Bosne i Hercegovine (u daljnjem tekstu: predstojnik Odjela) podzakonskim aktom utvrđuje vodna tijela iz stavke (1) ovog članka.

(13) Predstojnik Odjela donosi podzakonski akt kojim se utvrđuju referentni uvjeti iz stavke (11) ovog članka.

**Članak 16.**

**(Podjela površinskih voda)**

(1) Površinske vode su sve vode na teritoriji Distrikta izuzev podzemnih voda.

(2) Površinske vode se dijele na:

a) tekuće vode:

1) prirodni vodotoci kao što su bujice, potoci i rijeke, bez obzira da li imaju stalan ili povremen tok;

2) umjetni vodotoci, kao što su kanali, uključujući vodotoke koji su nastali izmještanje prirodnog vodotoka ili djelomičnim zahvaćanjem voda iz prirodnog vodotoka ili iz stajaće vode.

b) stajaće vode:

1) prirodna jezera uključujući i ona koja povremeno presušuju;

2) ribnjaci;

3) bare;

4) močvare;

5) druge prirodne vodne akumulacije koje imaju stalan ili povremen dotok ili oticaj površinskih ili podzemnih voda;

6) vodne akumulacije koje su nastale pregrađivanjem tekućih voda ili drugim zahvatima u prostoru.

**Članak 17.**

**(Vodno zemljište)**

(1) Vodno zemljište je skup zemljišnih čestica i obuhvata:

a) zemljište na kojem je površinska voda trajno ili povremeno prisutna, zbog čega se oblikuju posebni hidrološki, geomorfološki i biološki odnosi koji određuju akvatične i poluakvatične ekosisteme, uključujući priobalna zemljišta;

b) osnovno korito tekućih voda, uključujući ade i obale, do izrazite geomorfološke promjene;

c) zemljište potopljeno stajaćim vodama, uključujući obalu do najvišeg zabilježenog vodostaja;

d) napušteno korito koje voda povremeno plavi, močvare i zemljište koje voda plavi zbog zahvata u prostoru, kao što su pregrađivanja tekućih voda, eksploatacije mineralnih sirovina i slično;

e) uređeni i neuređeni inundacijski pojas;

f) zemljište ispod i pored vodnih objekata iz članka 27. ovog Zakona.

(2) Vodno zemljište može biti u vlasništvu Distrikta, fizičke osobe, poduzetnika ili pravne osobe u skladu s ovim i drugim zakonom.

**Članak 18.**

**(Priobalno zemljište)**

(1) Priobalno zemljište vodnog zemljišta iz članka 17. točka a) ovog Zakona je pojas zemljišta neposredno uz korito za veliku vodu vodotoka koji služi održavanju zaštitnih objekata i korita za veliku vodu i obavljanja drugih aktivnosti koje se odnose na upravljanje vodama.

(2) Širina pojasa priobalnog zemljišta iz stavke (1) ovog članka je:

a) u neuređenom inundacijskom pojasu do 10 m;

b) u uređenom inundacijskom pojasu do 50 m, ovisno od veličine vodotoka, odnosno zaštitnog objekta, računajući od nožice nasipa prema branjenom području.

(3) Izuzetno od stavke (2) ovog članka, predstojnik Odjela može odrediti i drugačiju širinu priobalnog zemljišta, ukoliko je to potrebno zbog:

a) zaštite voda, akvatičnih i poluakvatičnih ekosistema;

b) uređenja vodotoka;

c) zaštite dobara, odnosno objekata posebne vrijednosti;

d) omogućavanja općeg korištenja vodnog dobra;

e) obavljanja drugih poslova od općeg interesa, u skladu s ovim Zakonom.

**Odjeljak B. Vodno dobro**

**Članak 19.**

**(Vodno dobro)**

(1) Vodno dobro obuhvaća:

a) vodna tijela i

b) vodno zemljište.

(2) Vodno dobro je dobro od općeg interesa i koristi se na način i pod uvjetima utvrđenim ovim Zakonom.

(3) Granice vodnog dobra utvrđuje predstojnik Odjela pojedinačnim aktom.

(4) Oznake i granice vodnog dobra na prijedlog predstojnika Odjela upisuju se u zemljište knjige.

(5) Vlada Brčko distrikta Bosne i Hercegovine (u daljnjem tekstu: Vlada), na prijedlog predstojnik Odjela, utvrđuje podzakonskim aktom način određivanja vodnog dobra, uvjete i postupak utvrđivanja pripadnosti zemljišne čestice javnom vodnom dobru.

**Članak 20.**

**(Poduzimanje radnji na vodnom dobru)**

Na vodnom dobru nije dozvoljeno poduzimati radnje, osim za:

a) gradnju objekata javne infrastrukture;

b) gradnju vodnih objekata;

c) poduzimanje mjera koje se odnose na poboljšanje hidromorfoloških i bioloških karakteristika površinskih voda;

d) poduzimanje mjera koje se odnose na zaštitu prirode;

e) gradnju objekata potrebnih za korištenje voda, osiguranje sigurnosti plovidbe i osiguranje zaštite od utapanja na prirodnim kupalištima;

f) gradnju objekata namijenjenih zaštiti voda od zagađenja;

g) gradnju objekata namijenjenih odbrani, zaštiti i spašavanju ljudi, životinja ili imovine od elementarnih ili drugih nepogoda, kao i provođenju zadataka Policije Brčko distrikta Bosne i Hercegovine (u daljnjem tekstu: Policija);

h) gradnju rekreacijskih, sportskih i turističkih objekata.

**Odjeljak C. Javno vodno dobro**

**Članak 21.**

**(Javno vodno dobro)**

(1) Javno vodno dobro je vodno zemljište u vlasništvu Distrikta.

(2) Javno vodno dobro je neotuđivo, ali može biti pod posebnim uvjetima predmet ograničenog prava korištenja.

(3) Vlada, na prijedlog predstojnika Odjela podzakonskim aktom utvrđuje način i uvjete ograničenog prava korištenja javnog vodnog dobra, kao i prihod po osnovu ograničenog prava korištenja javnog vodnog dobra.

**Članak 22.**

**(Pripadnost zemljišne čestice javnom vodnom dobru)**

(1) Predstojnika Odjela rješenjem utvrđuje pripadnost zemljišne čestice javnom vodnom dobru u skladu s podzakonskim aktom iz članka 19. stavka (5) ovog zakona i drugim propisima o vlasništvu i drugim stvarnim pravima.

(2) Javno vodno dobro se upisuje u zemljišne knjige na prijedlog predstojnika Odjela.

**Članak 23.**

**(Prestanak pripadnosti zemljišne čestice javnom vodnom dobru)**

(1) Zemljišna čestica prestaje biti dijelom javnog vodnog dobra pod slijedećim uvjetima:

a) ukoliko se rješenjem predstojnika Odjela iz članka 22. stavka (1) ovog Zakona utvrdi da zemljišna čestica, uslijed prirodnih procesa ili zahvata u prostoru, prestaje ispunjavati uvjete iz članka 17. ovog Zakona;

b) odlukom Skupštine Brčko distrikta Bosne i Hercegovine (u daljnjem tekstu: Skupština) kojom je, na drugi način, za posebne potrebe i namjene, definirana upotreba određenog javnog vodnog dobra.

**Članak 24.**

**(Pravo prvokupa vodnog zemljišta)**

(1) Pravo prvokupa vodnog zemljišta ima Distrikt.

(2) Vlasnik koji namjerava da proda vodno zemljište dužan je da Distriktu prethodno podnese zahtjev za izjašnjenje o pravu preče kupovine vodnog zemljišta u korist Distrikta.

(3) Zahtjev iz stavka (2) ovog članka se podnosi Ured za upravljanje javnom imovinom Brčko distrikta Bosne i Hercegovine (u daljnjem tekstu: Ured) i sadrži osnovne podatke o vodnom zemljištu, naročito o broju katastarske čestice i katastarske općine.

(4) Po prijemu zahtjeva iz stavka (2) ovog članka Ureda od Odjela za poljoprivredu, šumarstvo i vodno gospodarstvo Vlade Brčko distrikta BiH (u daljnjem tekstu: Odjel) pribavlja mišljenje o potrebi stjecanja vodnog zemljišta u korist Distrikta.

(5) U slučaju da se Odjel u mišljenju iz stavke (4) ovog članka izjasni da ne postoji potreba stjecanja vodnog zemljišta u korist Distrikta, na prijedlog Ureda gradonačelnika Brčko distrikta Bosne i Hercegovine donosi odluku o odricanju od prava preče kupovine vodnog zemljišta u korist Distrikta.

(6) U slučaju da postoji potreba stjecanja vodnog zemljišta u korist Distrikta, postupak stjecanja provodi Ured u skladu sa važećim propisima kojima je reguliran postupak stjecanja imovine u korist Distrikta.

(7) U slučaju izostanka izjašnjenja o pravu preče kupovine u roku od 60 dana, smatra se da Distrikt nije iskazao interes za stjecanje vodnog zemljišta te je vlasnik slobodan raspolagati istim.

**Članak 25.**

**(Upravljanje javnim vodnim dobrom)**

Upravljanje javnim vodnim dobrom provodi Odjel ili pravna osoba kome su povjerena javne ovlasti, u opsegu i na način kako propisuje ovaj zakon i posebni propis kojim se utvrđuje prijenos javnih ovlasti.

**POGLAVLJE III. VODNI OBJEKTI**

**Članak 26.**

**(Vodni objekti)**

(1) Vodni objekti su građevinski i drugi objekti ili skup objekata koji zajedno s uređajima koji im pripadaju čine tehničku, odnosno tehnološku cjelinu, a služe za uređenje vodotoka i drugih voda za zaštitu od štetnog djelovanja voda, za zahvaćanje voda radi njihovog namjenskog korištenja, za praćenje stanja voda i za zaštitu voda od zagađivanja i održavanja akvatičnih ekosustava.

(2) Vodni objekti su dobra od općeg interesa, osim vodnih objekata koje su fizičke osobe, poduzetnici ili pravne osobe izgradili za svoje potrebe suglasno odredbama ovog Zakona.

**Članak 27.**

**(Podjela vodnih objekata s obzirom na namjenu)**

Vodni objekti se dijele s obzirom na namjenu na vodne objekte za:

a) uređenje vodotoka;

b) zaštitu od poplava;

c) zaštitu od erozija i bujica;

d) zaštitu od štetnog djelovanja unutrašnjih voda, odnosno odvodnjavanje;

e) korištenje voda;

f) zaštitu voda od zagađivanja;

g) praćenje stanja voda.

**Članak 28.**

**(Višenamjenski vodni objekti)**

Višenamjenski vodni objekti su vodni objekti koji mogu služiti istovremeno za više namjena.

**Članak 29.**

**(Vodni objekti za uređenje vodotoka)**

Vodni objekti za uređenje vodotoka su:

a) obaloutvrde, pragovi, naperi i drugi objekti u riječnom koritu, namijenjeni njegovoj stabilizaciji i poboljšanju režima tijeka (u daljnjem tekstu: regulacijski objekti);

b) umjetna riječna korita kao što su kanali, prosjeci i izmještena riječna korita.

**Članak 30.**

**(Vodni objekti za zaštitu od poplava)**

(1) Vodni objekti za zaštitu od poplava (u daljnjem tekstu: zaštitni vodni objekti) su: glavni, sekundarni i ljetni nasipi sa pripadajućim objektima kao što su ustave, crpne stanice, kejski i obrambeni zidovi, rasteretni i lateralni kanali, kao i brane sa akumulacijama i retenzijama s pripadajućim objektima za obranu od poplava i drugi objekti za zaštitu od poplava.

(2) Sastavnim dijelom nasipa za obranu od poplava iz stavke (1) ovog članka smatra se i zaštitni pojas sa šumom i zaštitnim zelenilom u inundacijskom području, u širini od 50 m pored nasipa, odvodni kanali paralelni nasipu u branjenom području, na udaljenosti od 10 m do 50 m od nožice nasipa ovisno od karakteristika vodotoka i objekta, kao i servisni putevi u branjenom području za provođenje obrane od poplava.

**Članak 31.**

**(Vodni objekti za zaštitu od erozije i bujica)**

Vodni objekti za zaštitu od erozije i bujica su pregrade, ustave, regulacija donjih tokova, obaloutvrde, biotehnički objekti i drugi objekti za zaštitu od erozije i bujica.

**Članak 32.**

**(Vodni objekti za zaštitu od štetnog djelovanja unutrašnjih voda, odnosno odvodnjavanje)**

Vodni objekti za zaštitu od štetnog djelovanja unutrašnjih voda, odnosno odvodnjavanje su objekti:

a) osnovne kanalske mreže za odvodnjavanje i to:

1) glavni i sabirni odvodni kanali u koje se slivaju vode iz melioracijskog sustava ili njegovog dijela, s objektima i uređajima na njima kao što su mostovi i propusti na kanalima, sifoni, stube, brzotoci, ustave, crpne stanice i slično;

2) crpne stanice i ustave za odvođenje voda iz sustava u recipijent odnosno prirodni ili umjetni vodotok;

b) detaljne kanalske mreže za odvodnjavanje i to:

1) detaljni kanali za neposredno prikupljanje vode s poljoprivrednih i drugih površina i njihovo odvođenje u sabirne kanale;

2) objekti na detaljnim odvodnim kanalima, kao što su propusti, sifoni, stube, brzotoci, ustave, crpne stanice i slično.

**Članak 33.**

**(Vodni objekti za korištenje voda)**

Vodni objekti za korištenje voda su objekti:

a) za opskrbu vodom za piće i sanitarno-higijenske potrebe, uključujući vodozahvate kao što su bunari, kaptaže, zahvati iz vodotoka, kanala, jezera i brane s akumulacijama, odnosno postrojenja za pripremu vode za piće, magistralni cjevovodi i rezervoari sa uređajima koji im pripadaju;

b) za navodnjavanje, kao što su zahvati iz vodotoka, kanala, jezera i brane s akumulacijama, glavni kanali i sekundarna mreža i uređaji koji im pripadaju;

c) za korištenje vodnih snaga, kao što su brane s akumulacijama, dovodni i odvodni kanali odnosno tuneli i uređaji koji im pripadaju;

d) za uzgoj riba;

e) za plovidbu, kao što su plovni putevi, prevodnice, ustave i drugi pripadajući objekti i oprema; i

f) rekreacioni bazeni.

**Članak 34.**

**(Vodni objekti za zaštitu voda od zagađivanja)**

Vodni objekti za zaštitu voda od zagađivanja obuhvataju glavne kolektore, postrojenja za prečišćavanje otpadnih voda, postrojenja za preradu otpadnog mulja, postrojenja za preradu procjednih voda sanitarnih deponija čvrstog otpada, ispusti iz postrojenja u recipijent i drugi pripadajući uređaji, kao i brane s akumulacijama za poboljšavanje kvaliteta vode.

**Članak 35.**

**(Vodni objekti za praćenje stanja vode)**

Vodni objekti za praćenje stanja vode obuhvataju limnigrafe, vodomjerne letve, vodomjere, specijalne prelive, pijezometarske bušotine, razinomjere i druge uređaje kojima se prikupljaju podatci o stanju razine, količini i kvalitetu površinskih i podzemnih voda.

**Članak 36.**

**(Vlasništvo nad vodnim objektima)**

(1) Vodni objekti iz članka 29. do 35. ovog Zakona su u vlasništvu Distrikta.

(2) Izuzetno od stavka (1) ovog članka, vodni objekti iz članka 31., 32., 33. izuzev točke e), 34. i 35. ovog Zakona koje su za svoje potrebe izgradile fizičke osobe, poduzetnici ili pravna osoba su njihovo vlasništvo.

(3) Vodni objekti i vlasnička prava na njima upisuju se u zemljišne knjige.

**Članak 37.**

**(Sanacija vodnog objekta)**

(1) U slučaju oštećenja vodnog objekta u vlasništvu Distrikta nadležno Odjel, nadležno tijelo ili osobu na koje je prenesena ovlast upravljanja vodnim objektom dužno je poduzeti radnje za sanaciju nastale štete bez odlaganja, a najkasnije u roku od 30 dana, u skladu s objektivnim okolnostima i raspoloživim sredstvima.

(2) Troškovi sanacije vodnog objekta padaju na teret osobe koje je svojim radnjama prouzročilo štetu.

(3) U slučaju da nadležna inspekcija ustanovi oštećenje, svojim aktom će ustanoviti okvire nastale štete, osoba odgovorna za štetu te rok u kojem se moraju poduzeti radnje za njeno saniranje.

**Članak 38.**

**(Izgradnja i upravljanje vodnim objektima)**

(1) Izgradnja i održavanje vodnih objekata provodi se u skladu s ovim i posebnim zakonima.

(2) Vodnim objektom iz članka 29., 30., 31., 32., 33. točke b), c) i d) i članka 35. ovog Zakona u vlasništvu Distrikta upravlja Odjel i brine se o njihovom namjenskom korištenju, održavanju i čuvanju.

(3) Vodnim objektom iz članka 33. točka a) i članka 34. ovog Zakona u vlasništvu Distrikta upravlja Odjel za komunalne poslove Vlade Brčko distrikta Bosne i Hercegovine (u daljnjem tekstu: Odjel za komunalne poslove) i brine se o njihovom namjenskom korištenju, održavanju i čuvanju.

(4) Vodnim objektom iz članka 33. točka e) ovog Zakona u vlasništvu Distrikta upravlja Odjel za javne poslove Vlade Brčko distrikta Bosne i Hercegovine (u daljnjem tekstu: Odjel za javne poslove) i brine se o njihovom namjenskom korištenju, održavanju i čuvanju.

(5) Vodnim objektom iz članka 33. točka f) ovog Zakona u vlasništvu Distrikta upravlja Ured i brine se o njihovom namjenskom korištenju, održavanju i čuvanju.

(6) Fizička osoba, poduzetnik i pravna osoba koje je za svoje potrebe izgradilo vodni objekt je dužno upravljati, koristiti, održavati i čuvati vodni objekt na način kojim neće prouzročiti štetu režimu voda i trećim osobama, u skladu s ovim Zakonom.

(7) Vlada, na prijedlog predstojnika Odjela, utvrđuje podzakonskim aktom način upravljanja, korištenja, održavanja i čuvanja odnosno, osmatranja (nadzora) vodnog objekta i postupanje u slučaju kvara ili havarije na objektu ili u slučaju prestanka upotrebe vodnog objekta.

**Članak 39.**

**(Prijenos prava upravljanja na vodnim objektima)**

(1) Distrikt može prenijeti pravo upravljanja na vodnim objektima koji su u javnom vlasništvu na javna poduzeća ili pravne osobe registrirane za upravljanje melioracijskim sustavima ili sustavima za zaštitu od bujica ili za obavljanje komunalne djelatnosti vodoopskrbe ili za obavljanje komunalne djelatnosti za odvod i počišćavanje otpadnih voda ili druge pravne osobe u opsegu i na način propisan ovim Zakonom.

(2) Pravne osobe iz stavke (1) ovog članka, kojim je prenijeto pravo upravljanja na vodnim objektima, dužne su vodne objekte održavati u funkcionalnom stanju i koristiti suglasno s njihovom prirodom i namjenom, u skladu s ovim Zakonom i podzakonskim aktima donesenim na temelju ovog Zakona.

(3) Skupština, na prijedlog Vlade, donosi odluku o prijenosu prava upravljanja na vodnim objektima.

(4) U skladu s odlukom Skupštine iz stavke (3) ovog članka, Distrikt zaključuje sporazum s pravnom osobom na koje je ovlast prenesena, kojom se uređuju međusobna prava i obveze.

**POGLAVLJE IV. VODNA PODRUČJA I KATEGORIZACIJA VODA**

**Članak 40.**

**(Vodno područje)**

(1) Osnovna teritorijalna jedinica za upravljanje vodama je vodno područje.

(2) U svrhu upravljanja vodama na teritoriji Distrikta utvrđuje se vodno područje rijeke Save.

(3) Vodno područje rijeke Save obuhvata dio međunarodnog riječnog bazena Dunava, odnosno dio međunarodnog podbazena Save, na teritoriji Bosne i Hercegovine, odnosno Distrikta, s podslivovima rijeke Tinje i Brke.

(4) Granice vodnog područja utvrđuje Vlada odlukom na prijedlog predstojnika Odjela.

**Članak 41.**

**(Podjela vodnog područja)**

(1) Vodno područje se može podijeliti na:

a) područja podslivova,

b) područja malih slivova i

c) sektore.

(2) Predstojnik Odjela odlukom utvrđuje granice podslivova, područja malih slivova i sektora iz stavke (1) ovoga članka.

**Članak 42.**

**(Melioracijsko područje)**

(1) Melioracijsko područje je dio vodnog područja na kome se melioracijskim sustavima za odvodnjavanje i navodnjavanje uređuje vodni režim zemljišta i poboljšavaju uvjeti za njegovo korištenje.

(2) Melioracijsko područje obuhvata:

a) poljoprivredno, šumsko i građevinsko zemljište, zemljište pod putevima i drugo zemljište s kojeg se, sustavima za odvodnjavanje, omogućava brže i pogodnije oticanje suvišne vode;

b) poljoprivredno, šumsko i građevinsko zemljište, zemljište pod putevima i drugo zemljište sa kojeg dotiče voda na zemljište koje se, sustavima za odvodnjavanje, štiti od suvišne vode;

c) poljoprivredno, šumsko i drugo zemljište za koje se, sustavima za navodnjavanje, dovodi voda za navodnjavanje.

(3) Predstojnik Odjela odlukom utvrđuje melioracijsko područje i njegove granice.

**Članak 43.**

**(Kategorizacija površinskih voda)**

(1) Površinske vode dijele se na vode I. kategorije i vode II. kategorije na osnovu slijedećih kriterija:

a) položaj vodotoka u odnosu na državnu granicu;

b) veličina i karakteristike sliva;

c) režim i karakteristike vodotoka s aspekta korištenja voda;

d) zaštita od štetnog djelovanja voda.

(2) Međunarodne vode obvezno se svrstavaju u vode I. kategorije.

(3) U Distriktu, rijeke Sava, Tinja i Brka su vode I. kategorije.

(4) Sve površinske vode koje nisu utvrđene kao vode I. kategorije svrstavaju se u vode II. kategorije.

(5) Površinskim i podzemnim vodama upravlja se jedinstveno.

**POGLAVLJE V. PLANSKI DOKUMENTI UPRAVLJANJA VODAMA**

**Članak 44.**

**(Planski dokumenti upravljanja vodama)**

Planski dokumenti upravljanja vodama su:

a) strategija upravljanja vodama na teritoriji Distrikta (u daljnjem tekstu: strategija);

b) plan upravljanja vodama za vodno područje (u daljnjem tekstu: plan upravljanja vodama);

c) program mjera;

d) posebni planovi.

**Odjeljak A. Strategija**

**Članak 45.**

**(Strategija)**

(1) Politika upravljanja vodama utvrđuje se strategijom.

(2) Strategijom se utvrđuju dugoročni smjerovi upravljanja vodama za razdoblje od 12 godina.

(3) Strategija se zasniva na znanstvenim istraživanjima, kontinuiranom praćenju rasporeda stanja i pojava u vezi s vodama i njihovim korištenjem, uvažavajući specifičnosti vodne problematike vodnog područja i ciljeve zaštite voda u oblasti zaštite okoliša.

(4) Prijedlog strategije priprema Odjel.

(5) Za poslove izrade strategije Odjel može, putem postupka javne nabave, angažirati pravnu osobu koje obavlja djelatnost iz područja voda.

(6) Prijedlog strategije dostavlja se Odjelu za prostorno planiranje i imovinsko-pravne poslove Vlade Brčko distrikta Bosne i Hercegovine (u daljnjem tekstu: Odjel za prostorno planiranje) radi davanja primjedbi i sugestija.

(7) Strategiju usvaja Skupština, na prijedlog Vlade.

**Članak 46.**

**(Sadržaj strategije)**

Strategija naročito sadrži:

a) opći opis stanja vodnih resursa, vodnog režima i vodnih objekata;

b) okvirne ciljeve i način iskorištavanja i zaštite voda, zaštite od štetnog djelovanja voda i održivog korištenja voda;

c) opće prioritete za postizanje ciljeva upravljanja vodama;

d) ocjenu potrebnih sredstava za provođenje programa i planova, kao i rokove za postizanje ciljeva;

e) potrebne aktivnosti za provođenje utvrđene strategije, kao i za provođenje obaveza iz međunarodnih ugovora koje se odnose na upravljanje vodama;

f) specifične mjere protiv zagađivanja vode u pogledu određenih ili skupina zagađujućih tvari;

g) specifične mjere za prevenciju i kontrolu zagađenja podzemnih voda s ciljem postizanje dobrog stanja.

**Članak 47.**

**(Ažuriranje Strategije)**

(1) Po isteku šest godina od dana donošenja strategije, provodi se ažuriranje strategije, što obuhvaća preispitivanje utvrđenih rješenja, dopuna podloga, izmjene i dopune sadržanih rješenja.

(2) Odjeljenje prati realizaciju strategije i ako se tijekom provođenja strategije bitno izmijene okolnosti, predlaže njeno usklađivanje i prije isteka roka iz stavke (1) ovog članka.

(3) Ažurirana strategija donosi se po postupku i na način predviđen za donošenje strategije.

**Članak 48.**

**(Međusobna usklađenost planskih dokumenata)**

Planski dokumenti na razini Distrikta, u području prostornog razvoja, održivog razvoja, održivog korištenja prirodnih resursa i dobara, zaštite okoliša i drugi strateški dokumenti, međusobno se usklađuju.

**Odjeljak B. Plan upravljanja vodama**

**Članak 49.**

**(Plan upravljanja vodama)**

(1) Za provođenje strategije iz članka 45. ovog Zakona donosi se plan upravljanja vodama.

(2) Plan upravljanja vodama donosi se za razdoblje od šest godina.

(3) Za poslove izrade plana iz stavke (1) ovog članka Odjel, putem postupka javne nabave, može angažirati pravna osoba koje obavlja djelatnost iz oblasti voda.

(4) Vlada, na prijedlog predstojnika Odjela, donosi odluku o usvajanju plana upravljanja vodama iz stavke (1) ovog članka.

**Članak 50.**

**(Sadržaj plana upravljanja vodama)**

Plan upravljanja vodama sadrži:

a) opći opis karakteristika vodnog područja, uključujući:

1) za površinske vode: karte položaja i granica vodnih tijela, karte ekoregija i tipova vodnih tijela, oznaku referentnih uvjeta za tipove vodnih tijela;

2) za podzemne vode: karte položaja i granica vodnih tijela;

b) sažeti prikaz svih značajnih pritisaka i utjecaja ljudske aktivnosti na stanje površinskih i podzemnih voda uključujući:

1) procjenu zagađenja od opasnih tvari;

2) procjenu zagađenja iz rasutih izvora, koja obuhvata pregled korištenja zemljišta;

3) procjenu pritisaka na kvantitativno stanje voda i njeno zahvaćanje;

4) analizu ostalih utjecaja ljudskih aktivnosti na stanje voda;

c) identifikaciju i karte zaštićenih područja;

d) kartu mreže monitoringa i kartografski prikaz rezultata programa monitoringa kojim se prati:

1) ekološko i kemijsko stanje površinskih voda;

2) hemijsko i kvantitativno stanje podzemnih voda;

3) stanje zaštićenih područja;

e) ciljeve upravljanja vodama:

1) ciljeve za postizanje dobrog stanja i ekološkog potencijala vodnih tijela;

2) ciljeve u vezi sa uređenjem voda i zaštite od štetnog djelovanja voda;

3) ciljeve za održivo korištenje voda;

4) rokove za postizanje navedenih ciljeva;

f) pregled ekonomskih analiza korištenja voda;

g) prikaz programa mjera uključujući i načine za dostizanje ciljeva iz točke e) ovog članka;

h) pregled svih detaljnijih programa i planova upravljanja vodama koji se odnose na određene riječne slivove, podslivove, sektorske planove, probleme ili tipove voda zajedno s pregledom njihovih sadržaja;

i) izvještaj koji obuhvata opis aktivnosti i rezultate učešća javnosti u postupku izrade plana upravljanja

vodama;

j) popis nadležnih tijela, odnosno institucija i način dobivanja dokumenata na temelju kojih je izrađen plan upravljanja vodama;

k) pregled međunarodnih obveza koje je preuzela Bosna i Hercegovina, koje se odnose na upravljanje vodama te način njihovog izvršavanja.

**Članak 51.**

**(Ažuriranje plana upravljanja vodama)**

(1) Po isteku roka od šest godina od dana donošenja plana upravljanja vodama, provodi se njegovo ažuriranje.

(2) Ažurirani plan upravljanja vodama iz stavka (1) ovog članka, pored sadržaja iz članka 50. ovog Zakona, sadrži i:

a) pregled svih izmjena ili dopuna plana upravljanja vodama od dana njegovog donošenja;

b) ocjenu stupnja dostignutih utvrđenih ciljeva;

c) kartografski prikaz rezultata monitoringa za prethodno razdoblje;

d) uzroke eventualnog izostanka realizacije pojedinačnih ciljeva;

e) razloge zbog kojih predviđene mjere nisu poduzete;

f) prikaz poduzetih mjera koje nisu bile predviđene planom za postizanje utvrđenih ciljeva.

(3) Odjel prati realizaciju plana upravljanja vodama i ako se tijekom provođenja plana bitno izmjene okolnosti, a naročito u slučaju izmjene Strategije, predlaže njegovo usklađivanje i prije roka stavke (1) ovog članka.

(4) Ažuriran plan upravljanja vodama donosi se po postupku i na način predviđen za donošenje plana upravljanja vodama.

**Članak 52.**

**(Odstupanja od utvrđenih rokova za realizaciju plana upravljanja vodama)**

(1) Ako se tijekom realizacije plana upravljanja vodama, monitoringom ili na drugi način utvrdi da se, zbog fizičkih ili kemijskih promjena vodnog tijela uslijed ljudskih aktivnosti ili više sile, za pojedina vodna tijela ne mogu u planiranom roku i na planirani način ostvariti utvrđeni ciljevi koji se odnose na postizanje dobrog stanja ili dobrog ekološkog potencijala, Odjel poduzima slijedeće aktivnosti:

a) ispitivanje uzroka koji su onemogućili ostvarivanje utvrđenih ciljeva;

b) preispitivanje vodnih akata, odnosno koncesija, izdanih u skladu sa ovim zakonom;

c) razmatranje programa monitoringa i vršenje njegovih izmjena;

d) usvajanje dodatnih mjera za postizanje utvrđenih ciljeva.

(2) Odjeljenje, po provedenom postupku iz stavke (1) ovog članka, može za pojedina vodna tijela utvrditi da se:

a) produlje rokovi za postizanje ciljeva, ako bi postizanje ciljeva u predviđenim rokovima bilo tehnički neizvodljivo, neprimjereno skupo, ili prirodni uvjeti ne dozvoljavaju pravovremeno poboljšanje vodnog tijela;

b) privremeno ne ostvari dobro stanje voda ili dobar ekološki potencijal, ako je do pogoršanja stanja došlo uslijed prirodne katastrofe, odnosno više sile koju nije bilo moguće predvidjeti;

c) odrede manje strogi ciljevi ako je vodno tijelo, uslijed ljudskih aktivnosti ili prirodnih uvjeta, tako promijenjeno da bi ostvarivanje zadatih ciljeva bilo neizvodljivo ili neprimjereno skupo.

(3) Ciljevi iz stavke (2) točka c) ovog člana ne smiju da ugroze postizanje ciljeva koji se odnose na dobro stanje površinskih i podzemnih voda i dobar ekološki potencijal u drugim vodnim tijelima unutar istog vodnog područja ili podsliva.

**Odjeljak C. Program mjera**

**Članak 53.**

**(Program mjera)**

(1) Vlada, na prijedlog predstojnika Odjela donosi odluku o usvajanju programa mjera.

(2) Program mjera je dio plana upravljanja vodama.

**Članak 54.**

**(Sadržaj programa mjera)**

(1) Program mjera naročito sadrži mjere koje se odnose na:

a) uređenje vodotoka i zaštitu od štetnog djelovanja voda;

b) uređenje i korištenje voda;

c) zaštitu voda.

(2) Mjere koje se odnose na uređenje vodotoka i zaštitu od štetnog djelovanja voda su mjere koje se odnose na:

a) očuvanje i izravnavanje količina voda;

b) zaštitu od štetnog djelovanja voda;

c) određivanje obima gradnje vodnih objekata i prioritete njihove realizacije.

(3) Mjere koje se odnose na uređenje i korištenje voda su mjere koje se odnose na:

a) očuvanje vodnih količina, uključujući i mjere kontrole zahvaćenih količina, kao i mjere koje se primjenjuju u postupcima izdavanja dozvola za korištenje voda;

b) umjetno obogaćivanje ili povećanje zapremine podzemnih voda, uključujući i mjere kontrole količina i kvaliteta voda korištenih u te svrhe;

c) osiguranje hidromorfoloških uvjeta vodnih tijela u skladu s postizanjem zahtijevanog ekološkog statusa ili dobrog ekološkog potencijala umjetnih i značajno izmijenjenih vodnih tijela;

d) postizanje održivog korištenja voda; i

e) povrat troškova za korištenje i zaštitu voda.

(4) Mjere koje se odnose na zaštitu voda su mjere:

a) kojima se kvalitet voda štiti i unapređuje, uključujući i dodatne mjere za postizanje ciljeva utvrđenih u strategiji;

b) kojima se osigurava odgovarajući kvalitet vode za opskrbu vodom za piće;

c) koje su utvrđene propisima iz područja zaštite okoliša i zdravlja, a koje se odnose na akvatične i poluakvatične ekosisteme;

d) koje su utvrđene propisima iz područja poljoprivrede i ribarstva.

(5) Program mjera može sadržavati i dopunske mjere, ako su potrebne za postizanje dobrog stanja voda.

**Članak 55.**

**(Preispitivanje i ažuriranje programa mjera)**

Program mjera se preispituje, i po potrebi ažurira, najmanje svake šeste godine od dana njegovog stupanja na snagu.

**Odjeljak D. Posebni planovi upravljanja vodama**

**Članak 56.**

**(Posebni planovi)**

(1) Radi provođenja strategije može se, pored plana upravljanja vodama, donijeti i poseban plan upravljanja vodama za pojedina pitanja upravljanja vodama, odnosno pojedine kategorije vodotoka.

(2) Vlada, na prijedlog predstojnika Odjela, donosi odluku o usvajanju plana iz stavke (1) ovog članka.

(3) Plan iz stavke (1) ovog članka se usklađuje sa planom upravljanja vodama.

**Članak 57.**

**(Sadržaj posebnog plana)**

Poseban plan upravljanja vodama naročito sadrži:

a) razloge donošenja;

b) obuhvaćeni prostor;

c) prikaz radova i mjera iz plana upravljanja vodama za obuhvaćeni prostor;

d) detaljnije analize i prijedlog radova i mjera utvrđenih posebnim planom.

**Odjeljak E. Koordinacija planova i konsultacije sa javnošću**

**Članak 58.**

**(Koordinacija planova za upravljanje vodama)**

(1) Tijekom izrade plana upravljanja vodama, Odjel obvezno uspostavlja i osigurava koordinaciju svih aktivnosti i redovite konsultacije s nadležnim institucijama za izradu plana upravljanja vodama za isto vodno područje iz Bosne i Hercegovine, Republike Srpske i Federacije Bosne i Hercegovine radi osiguranja donošenja jedinstvenog plana upravljanja vodama vodnog područja u Bosni i Hercegovini.

(2) Postupci i drugi zahtjevi, vezani za koordinaciju planova upravljanja vodama uređuju se podzakonskim aktima nadležnih institucija.

(3) Koordinacija pripreme planova upravljanja vodama u međunarodnim vodnim područjima može dodatno biti regulirana međunarodnim sporazumima koje zaključi Bosna i Hercegovina.

**Članak 59.**

**(Konzultiranje javnosti)**

(1) Odjel je dužan da osigura aktivno sudjelovanje javnosti u procesu pripreme i donošenja strategije, odnosno plana upravljanja vodama.

(2) Odjel je dužno osigurati informacije javnosti o:

a) vremenskom rasporedu i programu rada na izradi ili ažuriranju strategije, odnosno plana upravljanja vodama, uključujući popis konsultacija koje treba obaviti, najmanje tri godine prije početka perioda na koji se strategija, odnosno plan upravljanja vodama odnosi;

b) stanju izrade strategije, odnosno plana upravljanja vodama, kao i pregled o značajnim pitanjima na promatranom vodnom području, najkasnije dvije godine prije početka razdoblja na koji se strategija, odnosno plan upravljanja vodama odnosi;

c) nacrtu strategije, odnosno planu upravljanja vodama, najmanje godinu dana prije početka perioda na koji se strategija, odnosno plan upravljanja vodama odnosi.

(3) Obavještavanje o informacijama iz stavke (2) ovog članka vrši se na jedan od sljedećih načina:

a) putem objavljivanja u „Službenom glasniku Brčko distrikta Bosne i Hercegovine“;

b) putem obavještavanja na Internet stranici Vlade;

c) putem sredstava javnog informiranja.

(4) Odjel je dužan omogućiti uvid u propratnu dokumentaciju i informacije korištene u izradi nacrta strategije, odnosno plana upravljanja vodama na pismeni zahtjev zainteresirane osobe.

(5) Odjel može, kada to smatra potrebnim, organizirati prikupljanje informacija od javnosti u formi organiziranja okruglih stolova i slično, radi usvajanja informacija koje se odnose na planiranje u području upravljanja vodnim područjem.

(6) Zainteresirane osobe mogu dostaviti Odjelu pismene primjedbe, prijedloge i sugestije na nacrt strategije, odnosno plana upravljanja vodama u roku od šest mjeseci nakon njihovog objavljivanja.

(7) Odjel je obvezan da u roku od tri mjeseca od isteka roka iz stavke (6) ovog članka, sastavi i učini dostupnim javnosti izvješće o stavovima povodom dostavljenih primjedbi, prijedloga i sugestija.

**POGLAVLJE VI. KORIŠTENJE VODA**

**Članak 60.**

**(Korištenje voda)**

Korištenjem voda smatra se korištenje voda za:

a) zahvaćanje, crpljenje i uporabu površinskih i podzemnih voda za različite namjene, uključujući sanitarne i tehnološke namjene, kao i opskrba vodom za piće, navodnjavanje i drugo;

b) uzgoj riba i drugih akvatičnih organizma;

c) proizvodnju električne energije i druge pogonske namjene;

d) plovidbu;

e) sport, turizam, kupanje, rekreaciju i druge slične namjene i

f) druge namjene.

**Članak 61.**

**(Način i uvjeti korištenja voda)**

(1) Korištenje voda iz članka 60. ovog Zakona provodi se u skladu s ovim Zakonom i posebnim propisima.

(2) Voda se koristi racionalno i ekonomično.

(3) Svaki korisnik vode dužan je koristiti vodu na način kojim se ne uskraćuje pravo korištenja vode drugim osobama i ne ugrožavaju ciljevi zaštite okoliša.

**Članak 62.**

**(Opća upotreba voda)**

(1) Općom upotrebom voda smatra se njeno korištenje, bez prethodnog tretmana, odnosno bez upotrebe posebnih uređaja ili izgradnje vodnih objekata, i ne isključuje druge od jednakog korištenja.

(2) Opća upotreba voda obuhvata naročito:

a) zahvaćanje vode, bez posebnih naprava, iz vodotoka i jezera, za osobne i potrebe kućanstva;

b) zahvaćanje podzemne vode ili vode s izvora, koja se koristi iz bunara ili izvora na vlastitom zemljištu, za osobne i potrebe kućanstva;

c) prikupljanje i korištenje oborinskih voda za osobne i potrebe kućanstva koje se sakupljaju na vlastitom zemljištu;

d) korištenje voda iz rijeka, jezera i drugih površinskih voda za kupanje i rekreaciju;

e) korištenje voda za gašenje požara, za obavljanje poslova zaštite ljudi, životinja ili imovine od elementarnih i drugih nepogoda, za provođenje zadataka Policije i za obranu;

f) korištenje voda za plovidbu.

(3) Osobnim i potrebama kućanstva iz stavke (2) ovoga članka, smatra se korištenje vode za piće, održavanje čistoće i slične potrebe u kućanstvu, osim korištenja vode za navodnjavanje i u tehnološkom procesu pri obavljaju gospodarske djelatnosti.

**Članak 63.**

**(Posebna upotreba voda)**

(1) Svako korištenje voda koje prelazi opću upotrebu predstavlja posebnu upotrebu, za koju je potrebno steći vodno pravo, ukoliko ovim Zakonom nije drugačije određeno.

(2) Vodno pravo iz stavke (1) ovog članka stječe se vodnim aktom ili ugovorom o koncesiji.

**Članak 64.**

**(Istražni radovi na izvorištu)**

(1) Posebna upotreba vode iz izvorišta površinskih i podzemnih voda može se dozvoliti samo ako su prethodno obavljeni istražni radovi, na osnovu kojih je dokazana mogućnost njihovog racionalnog korištenja, u skladu s ovim Zakonom.

(2) Istražnim radovima iz stavke (1) ovog članka smatraju se radovi i hidrogeološka i druga ispitivanja, kojima se utvrđuje postojanje, rasprostranjenost, količine, kemijske i druge karakteristike, kao i kvalitet i pokretljivosti površinskih i podzemnih voda.

**Članak 65.**

**(Obveze izvođača istražnih i drugih radova)**

(1) Ako se prilikom istražnih geoloških, rudarskih i drugih radova naiđe na vodonosni sloj, izuzev potpovršinskog vodonosnog sloja, izvođač radova dužan je da bez odlaganja poduzmu mjere radi sprječavanja zagađivanja podzemnih voda i da o vodonosnom sloju i poduzetim mjerama obavijesti Odjel, Odjel za prostorno planiranje i Inspektorat Brčko distrikta Bosne i Hercegovine (u daljnjem tekstu: Inspektorat).

(2) Izvođač radova dužan je ovlaštenim osobama tijela iz stavke (1) ovog članka dopustiti uzimanje podataka i obavljanje potrebnih ispitivanja radi utvrđivanja ležišta, količine i kvaliteta vode, kao i poduzeti potrebne mjere osiguranja.

(3) Ako tijelo iz stavke (1) ovog članka obavijesti izvođača radova da se vode iz vodonosnog sloja iz stavke (1) ovog članka neće odmah koristiti, izvođač radova je dužan da o svom trošku zatvori bušotinu.

(4) Bunari i bušotine sa slobodnim isticanjem vode moraju biti opremljeni uređajima za reguliranje isticanja vode i zaštitu voda od zagađivanja.

**Članak 66.**

**(Isključenje ili ograničenje posebne upotrebe vode planom upravljanja vodama)**

Planom upravljanja vodama može biti isključena ili ograničena posebna upotreba vode, ukoliko se njome:

a) ugrožava zdravlje i sigurnost ljudi;

b) ugrožava prirodna ravnoteža akvatičnih i poluakvatičnih ekosistema, odnosno zaštićenih područja;

c) znatno ograničava opća upotreba voda;

d) ograničava uređenje voda i zaštita od štetnog djelovanja voda.

**Članak 67.**

**(Privremeno ograničenje ili obustavljanje vodnog prava)**

Predstojnik Odjela može privremeno ograničiti pravo na posebno korištenje voda:

a) ako je uslijed prirodnih pojava dovedeno u pitanje osiguranje količina vode ili ugrožen njen kvalitet, prirodna ravnoteža akvatičnih i poluakvatičnih ekosistema ili smanjena sigurnost od štetnog djelovanja voda;

b) u slučaju većeg oštećenja vodnih objekata, odnosno rekonstrukcije vodnog objekta;

c) ako se voda ne koristi racionalno i ekonomično, u skladu sa vodnim aktom, odnosno dodijeljenom koncesijom;

d) ako korištenje voda ima za posljedicu njeno zagađivanje i ugrožavanje akvatičnih i poluakvatičnih ekosistema;

e) u drugim slučajevima, koji za posljedicu imaju nedostatak vode ili smanjenu sigurnost od štetnog djelovanja vode.

**Članak 68.**

**(Prioriteti u korištenju voda)**

(1) Korištenje voda po slijedećem redoslijedu ima prioritet nad korištenjem voda za ostale namjene:

a) snabdijevanje stanovništva vodom za piće;

b) protupožarna zaštita i odbrana;

c) sanitarne potrebe;

d) napajanje stoke.

(2) Planom upravljanja vodama može se, zbog određenih specifičnih uvjeta i potreba, odrediti pravo prvenstva korištenja vode za ostale namjene, uz obvezno davanje prvenstva za namjene iz stavke (1) ovog članka.

(3) Pravo prvenstva u korištenju voda za namjene iz stavke (1) ovog članka ima područje izvorišta, u opsegu koji odgovara potrebama i ako se te potrebe ne mogu zadovoljiti na ekonomičniji i racionalniji način, u odnosu na potrebe za vodom izvan tog područja za iste namjene.

**Članak 69.**

**(Opskrba vodom za piće)**

Vode koje su planom upravljanja vodama određene za piće ne mogu se koristiti za druge svrhe, izuzev za gašenje požara, policijskih zadataka i obrane, niti na način koji bi nepovoljno utjecao na količinu i svojstva vode.

**Članak 70.**

**(Kvalitet vode)**

Voda koja se koristi za piće, proizvodnju i preradu životnih namirnica i predmeta opšte upotrebe i sanitarno-higijenske potrebe, mora u pogledu kvaliteta, ispunjavati uvjete u pogledu zdravstvene ispravnosti utvrđene propisima.

**Članak 71.**

**(Obaveza kontrole količine i kvaliteta vode)**

(1) Poduzetnik ili pravna osoba koja obavlja poslove opskrbe vodom dužan/a je:

a) postaviti uređaje i osigurati stalno i sustavno registriranje količina vode i ispitivanje kvaliteta vode na vodozahvatu;

b) poduzimati mjere za osiguranje zdravstvene ispravnosti vode za piće i održavati higijenu u objektu; i

c) poduzimati mjere za osiguranje tehničke i higijenske ispravnosti uređaja.

(2) Poduzetnik ili pravna osoba koje koristi vodu u procesu rada ili proizvodnje dužno je da osigura stalno i sustavno registriranje količina vode.

(3) Osoba iz stavke (1) i (2) ovog članka dostavljaju Odjelu najmanje jednom godišnje, podatke o mjerenjima količine i kvaliteta vode na vodozahvatu.

(4) Odjel podatke iz stavke (3) ovog članka unosi u vodni informacijski sustav.

(5) Kontrolu kvaliteta provode ovlaštene laboratorije.

(6) Predstojnik Odjela utvrđuje podzakonskim aktom način i postupak mjerenja količina vode iz stavke (1) točka a) ovog članka.

(7) Odjel za zdravstvo i ostale usluge Vlade Brčko distrikta Bosne i Hercegovine (u daljnjem tekstu: Odjel za zdravstvo) utvrđuje podzakonskim aktom vrstu, način i opseg ispitivanja kvaliteta vode, uvjete koje ovlaštene laboratorije moraju ispuniti i način dobivanja ovlasti.

(8) Ovlast iz stavke (7) ovog članka izdano od strane ovlaštenih tijela entiteta ili Bosne i Hercegovine, priznaje se u Distriktu.

**Članak 72.**

**(Vodna tijela odnosno izvorišta koja služe za regionalnu ili javnu vodoopskrbu vodom)**

(1) Vodna tijela, odnosno izvorišta koja služe za regionalnu ili javnu opskrbu vodom su od općeg interesa.

(2) Granice vodnog tijela, odnosno izvorišta iz stavke (1) ovog članka utvrđuju se u skladu sa člankom 19. ovog Zakona.

(3) Vodna tijela, odnosno izvorišta iz stavke (1) ovog članka upisuju se u zemljišne knjige.

**Članak 73.**

**(Zaštita izvorišta)**

Područja na kojima se nalaze izvorišta za opskrbu vodom za piće i za sanitarno-higijenske potrebe, odnosno izvorišta od značaja za ljudsku upotrebu ili korištenje mineralnih, termalnih, termomineralnih ili drugih podzemnih voda zaštićuju se od namjernog ili slučajnog zagađivanja i drugih utjecaja koji mogu nepovoljno djelovati na izdašnost izvorišta i na zdravstvenu ispravnost vode određivanjem zone sanitarne zaštite.

**Članak 74.**

**(Zona sanitarne zaštite)**

(1) Zona sanitarne zaštite izvorišta iz članka 73. ovog Zakona dijeli se na tri zone zaštite:

a) šira zona zaštite;

b) uža zona zaštite i

c) zona neposredne zaštite.

(2) Zone sanitarne zaštite iz stavke (1) ovog članka predstavljaju zaštićeno područje i određuju se u skladu s hidrološkim, hidrogeološkim i drugim svojstvima zemljišta i podslivova, vrstom izvorišta i njegovog okruženja, kapacitetom izvorišta i drugim činjenicama koje utječu na izdašnost izvorišta.

(3) Odluku o proglašenju zona sanitarne zaštite izvorišta iz stavke (1) ovog članka donosi Vlada, na prijedlog predstojnika Odjela za zdravstvo.

(4) Na temelju odluke iz stavke (3) ovog članka, zone sanitarne zaštite unose se u plan upravljanja vodama, prostorne i druge planske dokumente.

(5) Vlada, na prijedlog predstojnika Odjela za zdravstvo u suradnji s Odjelom, utvrđuje podzakonskim aktom način i uvjete određivanja, održavanja i korištenja zona sanitarne zaštite.

**Članak 75.**

**(Ostvarivanje prava na navodnjavanje)**

(1) Zahvaćanje i korištenje površinskih i podzemnih voda za navodnjavanje poljoprivrednih kultura i zemljišta ili drugog zemljišta ostvaruje se pod uvjetima određenim ovim Zakonom.

(2) U svrhu građenja, odnosno korištenja melioracijskog sustava za navodnjavanje, odnosno odvodnju od interesa za više vlasnika ili korisnika zemljišta, može se osnovati posebno pravne osobe, kao što je zadruga, udruga ili slično, u skladu s posebnim propisima.

(3) Pravo na upravljanje i korištenje javnog vodnog objekta koji je u službi melioracijskih sustava može se prenijeti na pravnu osobu iz stavke (2) ovog članka u skladu sa člankom 39. ovog Zakona.

(4) Pravna osoba kome je preneseno pravo iz stavke (3) ovog članka dužna je pribaviti pravo na korištenje vode i osigurati financijska sredstva za održavanje i rad melioracijskog sustava.

(5) Pravna osoba kome je preneseno pravo iz stavke (3) ovog članka može poslove tehničkog održavanja povjeriti pravnoj osobi registriranoj za obavljanje djelatnosti navodnjavanja.

(6) Vlasnici, odnosno korisnici iz stavke (2) ovog članka dužni su da snose razmjerne troškove upravljanja i održavanja objekata iz sustava za navodnjavanje.

(7) Vlada na prijedlog predstojnika Odjela, podzakonskim aktom uređuje način utvrđivanja troškova iz stavke (6) ovog članka.

**Članak 76.**

**(Kvalitet vode za navodnjavanje)**

(1) Voda koja je namijenjena za navodnjavanje poljoprivrednih kultura i zemljišta mora biti propisanog kvaliteta.

(2) Predstojnik Odjela podzakonskim aktom, uz prethodno mišljenje Odjela za zdravstvo, utvrđuje parametre kvaliteta vode iz stavke (1) ovog članka.

**Članak 77.**

**(Korištenje vodnih snaga)**

(1) Korištenje vodnih snaga za proizvodnju električne energije ili za pogon uređaja snagom vode ostvaruje se u skladu s ovim Zakonom.

(2) Objekti i uređaji za korištenje vodnih snaga moraju se projektirati i graditi na način koji:

a) omogućava vraćanje vode istog kvaliteta poslije iskorištene energije u vodotok ili druge površinske vode;

b) ne umanjuje postojeći opseg i ne sprječava korištenje vode za opskrbu vodom, navodnjavanje i druge namjene, u skladu s ovim Zakonom;

c) ne umanjuje stupanj zaštite i ne otežava provođenje mjera zaštite od štetnog djelovanja voda;

d) ne pogoršava uvjete sanitarne zaštite i ne utiče negativno na ekološko stanje voda i stanje okoliša;

e) ne dovodi do umanjenja ustanovljene posebne međunarodne zaštite vodotoka, odnosno drugih površinskih voda;

f) ne ugrožavaju život i zdravlje ljudi, ne uzrokuju štetu na vodama i vodnom okolišu, na okolišu u cjelini, na imovini i na zakonu utemeljenim interesima drugih osoba;

g) ne otežavaju pješački, cestovni i željeznički promet te plovidbu na unutrašnjim vodnim putevima.

(3) Pri projektiranju i izgradnji brana i akumulacija za korištenje vodnih snaga treba u najvećem mogućem stupnju, osigurati njihovo višenamjensko korištenje, kao što je zaštita od štetnog djelovanja voda, opskrba vodom, navodnjavanje, povećanje proticaja u cilju popravke kvaliteta vode u malovodnim periodima i druge namjene.

(4) Pravo na korištenje vodnih snaga za pogon jednostavnijih uređaja i postrojenja za potrebe jednog ili više kućanstava i za obavljanje djelatnosti manjeg opsega od značaja za život ljudi u ruralnom području, kao sto su zahvaćanje vode za snabdijevanje vodom, pokretanje mlinova, pilana, kovačnica i slično, može se steći na temelju vodne dozvole.

(5) Dodjela prava korištenja vodnih snaga za proizvodnju električne energije ili za pogon uređaja snagom vode, u odnosu na druge namjene određene ovim Zakonom, provodi se na osnovu utvrđenog javnog interesa za:

a) poboljšanje općeg standarda ljudi;

b) poboljšanje stupnja zaštite okoliša ili

c) zaštitu zdravlja i racionalnijeg korištenja vodne snage.

**Članak 78.**

**(Korištenje vode za plovidbu)**

(1) Voda za plovidbu koristi se na način i pod uvjetima utvrđenim ovim Zakonom i drugim propisima.

(2) Dislociranje ili vađenje materijala iz vodotoka mora biti u suglasnosti s funkcijama plovidbe.

**Članak 79.**

**(Korištenje vode za uzgoj ribe i drugih akvatičnih organizama)**

(1) Korištenje voda za uzgoj ribe i drugih akvatičnih organizama vrši se u skladu sa ovim zakonom i drugim propisima.

(2) Hladnovodni ribnjaci, na vodama najvišeg kvaliteta, mogu se graditi ukoliko se njima ne ugrožavaju funkcije tih voda kao izvorišta za snabdijevanje vodom za piće.

(3) Toplovodni ribnjaci se mogu graditi na svim mjestima u području aluvijalne ravni, osim na mjestima na kojima se koriste ili nalaze izvorišta podzemnih voda ili na kojima se planira izgradnja zaštitnih vodnih objekata i vodnih objekata za zaštitu voda od zagađenja.

(4) Pravne osobe koje upravljaju akumulacijama, kanalima i drugim akvatorijima imaju pod jednakim uvjetima prvenstvo prilikom dodjele prava korištenja i/ili upravljanja ribolovnim područjem na tim akumulacijama, kanalima i drugim akvatorijima.

(5) Poribljavanje, uzgoj i izlov ribe i drugih akvatičnih organizma vrši se u skladu sa osnovnom

namjenom akumulacije, kanala ili drugog akvatorija.

**Članak 80.**

**(Korištenje vode za sport, turizam, kupanje i rekreaciju)**

(1) Namjena, odnosno uvjeti za korištenje akumulacija i drugih akvatorija za sport, kupanje, rekreaciju na vodama i turizam određuju se prostornim planom i drugim planskim dokumentima, u skladu s ovim zakonom.

(2) Planskim dokumentima iz stavke (1) ovog članka, u skladu s namjenom i režimom zaštite akumulacije ili drugog akvatorija, određuju se sadržaji koji se mogu realizirati u zoni tih akvatorija, uključujući i sadržaje koji prelaze opću upotrebu voda.

(3) Sadržaji koji prelaze opću upotrebu voda iz stavke (2) ovog članka su parkirališta, pristupne staze do vode i oko akvatorija, plaže i sanitarni uređaji na njima, dozvoljene aktivnosti na vodi, kao što su splavarenje, rafting, kajakaštvo, jedrenje i druge aktivnosti u prostoru vodnog dobra i sve drugo što je u vezi s namjenama akumulacija, odnosno akvatorija i režimom njihove zaštite.

**Članak 81.**

**(Dislociranje ili vađenje materijala)**

(1) Dislociranje ili vađenje materijala iz vodotoka dozvoljeno je samo ako doprinosi očuvanju ili poboljšanju vodnog režima, u obimu kojim se ne narušava vodni režim, stabilnost obala i prirodna ravnoteža akvatičnih i poluakvatičnih ekosistema ili ako to služi provođenju mjera zaštite.

(2) Dislociranje ili vađenje materijala provodi se na temelju vodne suglasnosti, odnosno ugovora o koncesiji, u skladu s ovim Zakonom.

(3) Dislociranje ili vađenje materijala iz vodotoka može raditi poduzetnik ili pravna osoba koja je registrirano za obavljanje djelatnosti dislociranja i vađenja materijala iz vodotoka odnosno slične djelatnosti i ispunjava uvjete utvrđene podzakonskim aktom iz stavke (5) ovog članka.

(4) Poduzetnik ili pravna osoba iz stavke (3) ovog članka koje vrši dislociranje ili vađenje materijala iz vodotoka dužna je voditi urednu evidenciju o vrsti i količini izvađenog materijala i podatke o tome dostavlja Odjelu.

(5) Vlada, na prijedlog predstojnika Odjela, podzakonskim aktom pobliže uređuje uvjete koje moraju ispunjavati poduzetnik ili pravna osoba iz stavke (3) ovog članka u pogledu uposlenih i mehanizacije, sadržaja i načina vođenja evidencije, kao i načina i rokova dostavljanja podataka o količini izvađenog materijala iz stavke (4) ovog članka te obveze nadležnih tijela u pogledu kontrole količina izvađenog materijala iz vodotoka.

**POGLAVLJE VII. UREĐENJE VODOTOKA I ZAŠTITA OD ŠTETNOG DJELOVANJA VODA**

**Odjeljak A. Uređenje vodotoka**

**Članak 82.**

**(Uređenje vodotoka)**

Uređenje vodotoka obuhvaća:

a) radnje i aktivnosti na izgradnji i održavanju vodnih objekata iz članka 29., 30., 31. i 32. ovog Zakona na vodnom dobru;

b) izvođenje radnji i aktivnosti na održavanju stabilnosti obala i korita vodotoka i druge radnje i aktivnosti na vodnom dobru kojima se omogućava kontrolirani i neškodljivi tok vode, leda i nanosa.

**Članak 83.**

**(Radnje i aktivnosti na održavanju vodnog dobra i vodnih objekata)**

Radnje i aktivnosti iz članka 82. ovog Zakona obuhvaćaju naročito:

a) radove na održavanju prirodnih i umjetnih vodotoka kao što su oblaganje korita i obala, čišćenje, uklanjanje i dislociranje nanosa, djelomično produbljivanje dna korita, ublažavanje zavoja bez značajnije promjene trase korita i slično;

b) zemljani i slični radovi na uređenju i održavanju obala, zemljani radovi u inundacijskom pojasu i na vodnom zemljištu, krčenje i košenje rastinja, obnavljanje i održavanje propusta i prijelaza;

c) održavanje regulacionih i zaštitnih vodnih objekata kao što je popravak, ojačanje i obnavljanje nasipa, krčenje, košenje i radovi na vegetativnoj zaštiti objekata, zamjena oštećenih dijelova vodnih objekata i slično;

d) održavanje vodnih objekata za odvodnju kao što je čišćenje, tehničko i vegetativno održavanje objekata i pojasa uz objekte, zemljani radovi na manjim dopunama kanalske mreže, ublažavanje zavoja i nagiba, drenažni radovi, izrada tipskih propusta i sličnih objekata koji su sastavni dio kanalske mreže, njihovo obnavljanje, zamjena i slično.

**Članak 84.**

**(Poboljšanje hidromorfološkog stanja površinskih voda)**

(1) Radi poboljšanja narušene prirodne ravnoteže akvatičnih i poluakvatičnih ekosistema, ili zbog slabog stanja voda, naročito na umjetnom i značajno izmijenjenom vodnom tijelu, sprovode se mjere za poboljšanje dinamike prirodnih procesa voda.

(2) Mjere za poboljšanje hidromorfološkog stanja obuhvataju obnovu i ponovno uspostavljanje strukture i oblika vodnog tijela koje utiču na poboljšanje njegovog hemijskog i ekološkog stanja.

**Članak 85.**

**(Planiranje i izvođenje uređenja)**

Radnje i aktivnosti iz članka 82. ovog zakona planiraju se i izvode na način da bitno ne pogoršavaju karakteristike režima voda i bitno ne remete prirodnu ravnotežu akvatičnih i poluakvatičnih ekosistema.

**Članak 86.**

**(Obaveze Distrikta)**

(1) Distrikt osigurava uređenje vodotoka u skladu sa člankom 82. ovog Zakona.

(2) Opseg uređenja vodotoka određuje se planom upravljanja vodama i programom mjera iz članka 53. ovog Zakona.

**Odjeljak B. Zaštita od štetnog djelovanja voda**

**Članak 87.**

**(Zaštita od štetnog djelovanja voda)**

(1) Zaštita od štetnog djelovanja voda osigurava se radi smanjenja ili sprječavanja ugroženosti ljudi i materijalnih dobara od štetnog djelovanja voda i otklanjanja posljedica njihovog djelovanja.

(2) Zaštita od štetnog djelovanja voda osigurava se radnjama, mjerama i aktivnostima planiranja, izgradnje, održavanja i upravljanja zaštitnim vodnim objektima, uređenja vodotoka, provođenja odbrane od štetnog djelovanja voda i izvođenjem drugih potrebnih mjera i aktivnosti.

(3) Zaštita od štetnog djelovanja voda obuhvata zaštitu od poplava vanjskim i unutrašnjim vodama (u daljnjem tekstu: zaštita od poplava), zaštitu od leda na vodotocima i zaštitu od erozija i bujica.

(4) Radnje, mjere i aktivnosti iz stavke (2) ovog članka:

a) provode se na način da u što manjoj mogućoj mjeri ugroze kvalitet vode i da ne oštete vodno dobro, vodne objekte i drugu infrastrukturu, kao i da u najvećoj mogućoj mjeri očuvaju hidromorfološke karakteristike vodotoka;

b) mogu se provoditi i izvan ugroženog područja ako se njima povećava stupanj zaštite;

c) ne smiju pogoršavati uvjete zaštite od poplava nizvodno i uzvodno od mjesta na kome su radnje, mjere i aktivnosti poduzete.

**Članak 88.**

**(Opseg zaštite od štetnog djelovanja voda)**

(1) Distrikt osigurava zaštitu od štetnog djelovanja voda i potrebne mjere na ugroženim područjima.

(2) Opseg zaštite od štetnog djelovanja voda i potrebne mjere iz stavke (1) ovog članka određuju se upravljanjem rizicima od štetnog djelovanja voda, koje obuhvaća:

a) izradu preliminarne procjene rizika od poplava;

b) izradu i provođenje planova upravljanja rizicima od poplava;

c) izradu općeg i operativnih planova obrane od poplava;

d) provođenje redovite i izvanredne obrane od poplava;

e) provođenje odbrane od leda na vodotocima;

f) izradu planova zaštite od erozija i bujica.

(3) Kod određivanja opsega zaštite iz stavke (1) ovog članka u obzir se naročito uzimaju:

a) značaj ugroženog područja, veličina naselja, vrijednost infrastrukture ili zemljišta;

b) prirodne okolnosti i socijalne prilike stanovništva na ugroženom području;

c) potrebne mjere za zaštitu, uključujući i ocjenu njihove izvodljivosti, visinu troškova, kao i posljedice za prirodnu ravnotežu; i

d) osjetljivost plimnog vala na mogućnost iznenadnog zagađenja.

**Članak 89.**

**(Ugrožena područja)**

(1) Radi obezbjeđenja zaštite od štetnog djelovanja voda određuju se ugrožena područja i to:

a) područje koje je ugroženo uslijed poplava (u daljnjem tekstu: poplavno područje);

b) područje koje je ugroženo uslijed erozije vodom (u daljnjem tekstu: erozivno područje).

(2) Područja iz stavka (1) ovog članka se utvrđuju na temelju:

a) prirodne mogućnosti i uvjeta za nastanak štetnog djelovanja voda;

b) broja potencijalno ugroženih stanovnika i

c) veličine moguće štete na zemljištu, objektima i drugim dobrima.

(3) Područja iz stavke (1) ovog članka utvrđuje Vlada odlukom, na prijedlog predstojnika Odjela.

(4) Radi zaštite od štetnog djelovanja voda, s obzirom na stupanj ugroženosti, zemljište na ugroženom području može se podijeliti na kategorije.

(5) Ugrožena područja unose se u prostorni plan i druge planske dokumente, a katastarske parcele u tim zonama vode se u vodnom informacijskom sustavu.

(6) Predstojnik Odjela podzakonskim aktom utvrđuje uvjete i način određivanja ugroženog područja i razvrstavanje zemljišta na kategorije ugroženosti.

**Članak 90.**

**(Poplavno područje)**

Poplavno područje je područje uz vodotok koje može biti poplavljeno tijekom poplavnog događaja uslijed izlijevanja vode iz korita, bez obzira na to je li područje osigurano zaštitnim objektima.

**Članak 91.**

**(Erozivno područje)**

(1) Erozivno područje je zemljište koje je stalno ili povremeno pod utjecajem površinske, dubinske ili bočne erozije vode, a koje je:

a) izvor plavina (erozivno žarište);

b) pod utjecajem bujica ili

c) sastavljeno od tla podložnog ispiranju.

(2) Erozivno područje određuje se na osnovu karakteristika, intenziteta i kategorije erozije, položaja i načina korištenja zemljišta.

**Članak 92.**

**(Preliminarna procjena rizika od poplava)**

(1) Preliminarna procjena rizika od poplava izrađuje se za teritoriju Distrikta i naročito sadrži:

a) karte vodnog područja u odgovarajućoj razmjeri, sa granicama podslivova, prikazom topografije i načina korištenja zemljišta;

b) opis poplava iz prošlosti koje su imale značajnije štetne posljedice na zdravlje ljudi, okoliš, kulturno naslijeđe i gospodarstvene aktivnosti i vjerojatnoću pojave sličnih događaja u budućnosti, koji bi mogli imati slične posljedice;

c) procjenu potencijalnih štetnih posljedica budućih poplava, na zdravlje ljudi, okoliš, kulturno naslijeđe i gospodarske aktivnosti, uzimajući u obzir topografske, hidrološke i geomorfološke karakteristike i položaj vodotoka, uključujući ugrožena područja, učinak postojećih zaštitnih objekata, položaj naseljenih mjesta i industrijskih zona, planove dugoročnog razvoja i klimatske promjene od utjecaja na pojavu poplava.

(2) Preliminarnu procjenu rizika od poplava utvrđuje predstojnik Odjela.

(3) Za poslove izrade preliminarne procjene rizika od poplava Odjel može, putem postupka javne nabave, angažirati pravnu osobu koje obavlja djelatnosti iz oblasti voda.

(4) Predstojnik Odjela podzakonskim aktom bliže utvrđuje sadržaj i metodologiju za izradu preliminarne procjene rizika od poplava.

**Članak 93.**

**(Karta opasnosti i karta rizika od poplava)**

(1) Karta opasnosti i karta rizika od poplava izrađuju se za ugrožena područja na kojima postoje ili se mogu javiti značajni rizici od poplava.

(2) Karta opasnosti od poplava sadrži podatke o granicama ugroženog područja, poplavnog područja različitog povratnog perioda, dubini ili razini vode i, po potrebi, brzini ili protoku vode.

(3) Karta rizika od poplava sadrži podatke o mogućim štetnim posljedicama poplava na zdravlje ljudi, životnu sredinu, kulturno naslijeđe, gospodarsku aktivnost i druge informacije od značaja za upravljanje rizikom od poplava.

(4) Karte iz stavke (1) ovog članka utvrđuje predstojnik Odjela.

(5) Odjel provodi preispitivanje, a po potrebi ažuriranje karata iz stavka (1) ovog članka, najmanje po isteku šest godina od dana njihovog donošenja.

(6) Za poslove izrade karata iz stavke (1) ovog članka Odjel može, putem postupka javne nabave, angažirati pravna osoba koje obavlja djelatnosti iz područja voda.

(7) Predstojnik Odjela podzakonskim aktom bliže utvrđuje sadržaj i metodologiju za izradu karata iz stavke (1) ovog članka.

**Članak 94.**

**(Plan upravljanja rizicima od poplava)**

(1) Planom upravljanja rizicima od poplava osigurava se upravljanje rizicima smanjivanjem mogućih štetnih posljedica poplava na zdravlje ljudi, okoliš, kulturno naslijeđe i gospodarsku aktivnost.

(2) Plan iz stavke (1) ovog članka donosi se za teritorij Distrikta, odnosno za vodno područje.

(3) Plan iz stavke (1) ovog članka izrađuje se na osnovu karti iz članka 93. ovog Zakona, po metodologiji koja sadrži:

a) ciljeve upravljanja rizicima od poplava i mjere za njihovo postizanje;

b) prioritete i način provođenja plana upravljanja rizicima od poplava;

c) nadležna tijela i pravne osobe ovlaštena i/ili dužna za realizaciju dijelova plana;

d) sredstva potrebna za provođenje plana upravljanja rizicima od poplava;

e) način usklađivanja sa planom upravljanja vodama;

f) uključenje javnosti.

(4) Za poslove izrade plana iz stavke (1) ovog članka Odjel može, putem postupka javne nabave, angažirati pravne osobe koje obavlja djelatnosti iz područja voda.

(5) Plan upravljanja rizicima od poplava se donosi, preispituje i ažurira po postupku i na način kojim se donosi plan upravljanja vodama.

**Članak 95.**

**(Opći i operativni plan obrane od poplava)**

(1) Obrana od poplava organizuje se i provodi u skladu s:

a) općim planom obrane od poplava i

b) operativnim planovima obrane od poplava.

(2) Opći plan odbrane od poplava naročito sadrži:

a) radove i mjere koje se poduzimaju preventivno i u razdoblju nailaska vanjskih i unutrašnjih velikih voda;

b) način institucionalnog organiziranja obrane od poplava;

c) dužnosti, odgovornosti i ovlasti rukovoditelja obrane od poplava, tijela i drugih osoba nadležnih za obranu od poplava;

d) način osmatranja i evidentiranja hidroloških i drugih podataka;

e) prognozu pojava i obavješćivanje.

(3) Operativni plan obrane od poplava sadrži podatke i mjere potrebne za učinkovito provođenje obrane od poplava i to:

a) vodno područje;

b) mjerodavne vodostaje;

c) zaštitne objekte;

d) kriterije za proglašenje redovite i izvanredne obrane od poplava;

e) način obavještavanja;

f) imena rukovoditelja obrane od poplava;

g) štabove za obranu od poplava;

h) naziv tijela odnosno pravnih osoba koje provode obranu od poplava;

i) sredstva za operativno provođenje zaštite.

(4) Opći plan obrane od poplava donosi Vlada, na prijedlog predstojnika Odjela za razdoblje od šest godina.

(5) Operativni plan obrane od poplava donosi Vlada, na prijedlog predstojnika Odjela na razdoblje od jedne godine.

(6) Operativni plan obrane od poplava donosi se najkasnije do 30. studenog tekuće godine, za narednu godinu.

(7) Plan odbrane od poplava donose i pravne osobe i poduzetnici čija je imovina ugrožena štetnim djelovanjem voda.

**Članak 96.**

**(Obrana od poplava)**

(1) Obranu od poplava čine mjere i aktivnosti, koje se poduzimaju uslijed nailaska velikih vanjskih i unutrašnjih voda i uslijed zagušenja ledom.

(2) Obrana od poplava može biti preventivna, redovita i izvanredna, a provodi se u skladu sa općim i operativnim planom obrane od poplava.

(3) Preventivnu obranu od poplava čine radnje i aktivnosti uređenja vodotoka.

(4) U ovisnosti od stupnja opasnosti obrana od poplava može biti redovita i izvanredna.

(5) Redovita i izvanredna obrana od poplava se proglašava:

a) na riječnoj dionici, kada vodostaj dostigne kote propisane operativnim planom obrane od poplava, a očekuje se daljnji porast vodostaja ili kada su zaštitni vodni objekti ugroženi uslijed dugotrajno visokih vodostaja;

b) na melioracijskom području, kada se utvrđenim režimom rada sustava za odvodnjavanje ne može spriječiti plavljenje melioracijskog područja, odnosno njegovog dijela, a ispunjeni su kriteriji i uvjeti utvrđeni operativnim planom obrane od poplava;

c) ako su uslijed stvaranja, pokretanja i nagomilavanja leda na vodotoku ugroženi objekti na vodotoku i priobalju.

(6) Mjere i aktivnosti redovite i izvanredne obrane od poplava su:

a) mjere na ugroženim područjima i zaštitnim vodnim objektima kojima se sprječava nastanak težih posljedica od poplava;

b) neprekidna dežurna služba u vrijeme opasnosti i za vrijeme trajanja velikih voda;

c) povećan nadzor nad zaštitnim vodnim objektima i na ugroženim područjima;

d) odstranjivanje naplavina u cilju povećanja kapaciteta protočnosti riječnog korita;

e) provođenje privremenih mjera kao što je postavljanje obrambenog nasipa, nasipanje, saniranje proboja i drugo.

(7) Za obavljanje poslova provođenja mjera i aktivnosti preventivne, redovne i vanredne odbrane od poplava Odjel može angažirati pravne osobe po osnovu ugovora, suglasno propisima o javnim nabavama.

(8) Vlada, na prijedlog šefa Odjeljenja, podzakonskim aktom uređuje bliže uvjete koje mora ispunjavati pravna osoba iz stavke (7) ovog članka.

**Članak 97.**

**(Obveza sudjelovanja u odbrani od poplava)**

(1) U slučaju da se obrana od poplava ne može osigurati materijalnim sredstvima i ljudstvom predviđenim općim i operativnom planom obrane od poplava, fizičke osobe, poduzetnici i pravne osobe s područja ugroženih poplavama dužni su radom i materijalnim sredstvima, mehanizacijom, vozilima, alatom i drugom opremom, građevinskim i drugim materijalom, sudjelovati u obrani od poplava.

(2) U slučaju iz stavke (1) ovog članka, Vlada donosi odluku o sudjelovanju u obrani od poplava.

(3) U slučaju da sudjelovanje osoba iz stavke (1) ovog članka nije dovoljno za provođenje obrane od poplava, Vlada utvrđuje obvezu sudjelovanja u obrani od poplava i fizičkih osoba, poduzetnika i pravnih osoba s drugih područja.

(4) Osobama iz stavki (1) i (3) ovog članka pripada naknada stvarnih troškova nastalih tijekom sudjelovanja u obrani od poplava.

(5) Vlada, na prijedlog predstojnika Odjela, utvrđuje podzakonskim aktom način utvrđivanja troškova i isplate stvarnih troškova iz stavke (4) ovog članka.

**Članak 98.**

**(Obveze pravne osobe koje koristi brane s akumulacionim i retenzijskim bazenima)**

(1) Pravno lice koje koristi brane sa akumulacionim i retenzijskim bazenima, dužno je da ih održava i koristi na način kojim se osigurava prihvaćanje plimnih valova.

(2) Osoba iz stavke (1) ovog članka dužna je da, u razdoblju redovite i izvanredne obrane od poplava, svakodnevno dostavi Odjelu podatke o stanju i stupnju napunjenosti akumulacijskih bazena.

**Članak 99.**

**(Zaštita od leda)**

(1) Ako se, zbog nagomilavanja leda, stvore ledene barijere koje mogu prouzročiti poplave ili ako uslijed pokretanja leda u rijekama dođe ili može doći do oštećenja zaštitnih vodnih objekata i drugih objekata, u koritu i na priobalnom zemljištu poduzimaju se mjere i radovi za razbijanje leda, utvrđeni općim i operativnim planom obrane od poplava.

(2) Radi zaštite od oštećenja mostova, prelaza preko vodotoka, vodnih, plovnih i drugih objekata i postrojenja, vlasnik odnosno korisnik tih objekata i postrojenja dužan je da poduzme mjere i radove iz stavke (1) ovog članka.

**Članak 100.**

**(Zaštita od erozija i bujica)**

(1) Radi sprječavanja i otklanjanja štetnog djelovanja erozija i bujica provode se preventivne mjere, grade i održavaju vodni objekti za zaštitu od erozija i bujica i izvode zaštitni radovi u skladu s planom upravljanja vodama i planom zaštite od erozija i bujica.

(2) Preventivne mjere iz stavke (1) ovog članka obuhvaćaju:

a) zabranu radnji:

1) pustošenja, krčenja i čiste sječe šuma;

2) ogoljivanja površina;

3) nekontroliranog kopanja i preoravanja livada, pašnjaka i neobrađenih površina, radi uzgoja jednogodišnjih kultura;

4) zatrpavanja izvora i nekontroliranog sakupljanja i odvođenja tih voda;

5) dugotrajnog skladištenja čvrstog materijala;

6) izgradnje objekata bez odgovarajuće planske i projektne dokumentacije;

7) dislociranja ili vađenja materijala s dna ili padina, osim za potrebe obezbjeđenja propusne sposobnosti korita bujica;

8) izgradnje objekata koji bi mogli da ugroze stabilnost zemljišta, kao što su vodenice, brane, kanali, ribnjaci i slično;

9) drugih radnji kojima se pospješuje erozija i stvaranje bujica;

b) korištenje poljoprivrednog i drugog zemljišta u skladu sa zahtjevima anti-erozivnog uređenja zemljišta.

(3) Zaštitnim radovima iz stavke (1) ovog članka smatraju se biotehnički i biološki zaštitni radovi i to:

a) pošumljavanje;

b) uzgoj i održavanje zaštitne vegetacije;

c) krčenje raslinja;

d) zatravljivanje;

e) terasiranje, podizanje voćnjaka i umjetnih livada;

f) melioracija pašnjaka;

g) čišćenje korita i

h) drugi slični radovi.

**Članak 101.**

**(Osmatranje, mjerenje i rano upozoravanje)**

(1) Osmatranje i mjerenje prirodnih pojava koje se odnose na zaštitu od štetnog djelovanja voda obuhvata naročito:

a) praćenje i prognozu izvanrednih hidroloških stanja i prirodnih pojava kao što su poplave, pojava bujica i erozije i leda na vodotocima;

b) praćenje i prognozu vanrednih meteroloških stanja;

c) praćenje stanja visokih pregrada (brana) na temelju podataka monitoringa vodnih objekata ili vodnih objekata iz članka 35. ovog Zakona;

d) praćenje stanja i drugih vodnih objekata značajnih za zaštitu od štetnog djelovanja voda.

(2) Centar za osmatranje i obavještavanje Brčko Distrikta Bosne i Hercegovine osigurava pravovremeno obavještavanje Odjela i stanovništva na ugroženim područjima o osmatranjima i mjerenjima iz stavke (1) ovog članka.

**Članak 102.**

**(Sanacija posljedica štetnog djelovanja voda)**

(1) Sanacija posljedica štetnog djelovanja voda izvodi se na osnovu programa sanacije kojim se utvrđuju vrste i obim potrebnih radova i mjera.

(2) Ako su posljedice štetnog djelovanja voda nastale na vodnom, priobalnom ili drugom zemljištu, ili na vodnoj infrastrukturi ili drugom vodnom objektu i uređaju koji je u vlasništvu Distrikta, sredstva za njihovu sanaciju osigurava Distrikt.

(3) Ako su posljedice štetnog djelovanja voda nastale na vodnom objektu ili uređaju namijenjenom za posebnu upotrebu voda i vodnog dobra koji nije u vlasništvu Distrikta, njegovu sanaciju osigurava vlasnik ili operator.

(4) Ako osoba iz stavke (3) ovog članka ne izvrši sanaciju, a od značaja je za funkcioniranje sustava zaštite od štetnog djelovanja voda, Odjel izvršava sanaciju na teret te osobe.

(5) Program sanacije iz stavke (1) ovog članka donosi Vlada, na prijedlog predstojnika Odjela, u roku od šest mjeseci od dana procjene štete.

(6) Procjena štete provodi se u skladu s Ovim zakonom i propisima iz područja zaštite od elementarnih i drugih nepogoda.

**POGLAVLJE VIII. ZAŠTITA VODA OD ZAGAĐIVANJA**

**Odjeljak A. Zaštita voda od zagađivanja**

**Članak 103.**

**(Zaštita voda od zagađivanja)**

(1) Zaštita voda od zagađivanja obuhvaća skup mjera i aktivnosti kojima se štiti i unapređuje kvalitet voda do razine propisanog za korištenje po pojedinim namjenama.

(2) Zaštita voda od zagađivanja provodi se radi:

a) očuvanja života i zdravlja ljudi;

b) smanjenja zagađenja i sprječavanja daljnjeg pogoršanja stanja voda;

c) osiguranja neškodljivog i nesmetanog korištenja voda za različite namjene;

d) zaštite akvatičnih i poluakvatičnih ekosustav;

e) postizanja standarda kvaliteta okoliša.

(3) Zaštita voda od zagađivanja provodi se zabranom, ograničavanjem i sprječavanjem unošenja u vode opasnih i zagađujućih tvari, propisivanjem, nalaganjem i poduzimanjem drugih mjera za očuvanje i poboljšanje kvaliteta voda.

**Članak 104.**

**(Ciljevi zaštite okoliša)**

(1) Ciljevi zaštite okoliša su:

a) sprječavanje pogoršanja stanja vodnih tijela površinskih i podzemnih voda i postizanje njihovog najmanje dobrog stanja;

b) postizanje dobrog ekološkog potencijala i dobrog kemijskog stanja umjetnih ili značajno izmijenjenih vodnih tijela;

c) zaštita, unaprjeđenje i obnova vodnih tijela površinskih voda radi postizanja stanja iz točaka a) i b) ove stavke;

d) zaštita, unapređenje i obnova vodnih tijela podzemnih voda radi postizanja stanja iz točke a) ovog stava;

e) provođenje progresivnog smanjenja zagađenja vodnih tijela površinskih voda prioritetnim materijama;

f) postupno smanjenje zagađenja vodnih tijela podzemnih voda uzrokovanog ljudskom aktivnošću;

g) harmonizacija standarda i ciljeva zaštite voda u zaštićenim zonama s međunarodnim standardima za takvu zaštitu.

(2) Najduži rok za ostvarivanje ciljeva iz stavke (1) točke a), b) i g) ovog članka je 15 godina od dana stupanja na snagu ovog Zakona.

**Članak 105.**

**(Modifikacija ciljeva zaštite okoliša)**

Za određena vodna tijela koja su jače ugrožena ljudskim aktivnostima ili je njihovo prirodno stanje takvo da bi postizanje ciljeva zaštite okoliša bilo teško izvodivo ili nerazmjerno skupo, mogu se uspostaviti manje zahtjevni ciljevi od ciljeva iz članka 104. ovog Zakona, ako su ispunjeni sljedeći uvjeti:

a) potrebe zaštite okoliša i društveno-ekonomske potrebe ne mogu se ostvariti na drugi način, iako bi to bila znatno bolja opcija po okoliš, ali je ona neracionalno skupa;

b) postignuto je najmanje umjereno stanje za površinske vode, uz utjecaje koji se objektivno nisu mogli izbjeći zbog karaktera ljudske aktivnosti ili zagađenja;

c) osiguraju se najmanje moguće promjene dobrog stanja podzemnih voda, uz utjecaje koji se objektivno nisu mogli izbjeći zbog karaktera ljudske aktivnosti ili zagađenja;

d) ne dolazi do daljnjeg pogoršanja stanja određenog vodnog tijela i

e) razlozi za uspostavljanje manje zahtjevnih ciljeva zaštite okoliša izričito su navedeni u planu upravljanja vodama.

**Članak 106.**

**(Izuzetci u odnosu na ciljeve zaštite okoliša)**

(1) Izuzeci od ciljeva iz članka 104. ovog Zakona mogu se predvidjeti planom upravljanja vodama kada je:

a) zbog promjene karakteristika vodnog tijela nemoguće postići dobro stanje podzemnih voda, dobro ekološko stanje površinskih voda ili gdje je to značajno, dobar ekološki potencijal umjetnog vodnog tijela i gdje je nemoguće spriječiti pogoršanje stanja vodnih tijela;

b) uslijed ljudskih aktivnosti u sklopu održivog razvoja nemoguće spriječiti pogoršanje stanja vodnog tijela iz visokog u dobro stanje.

(2) Izuzetci od ciljeva zaštite okoliša mogu se predvidjeti ako:

a) su poduzeti svi koraci za ublažavanje negativnog utjecaja na stanje vodnog tijela;

b) su razlozi modifikacije i promjene navedeni i objašnjeni u planu upravljanja vodama;

c) su koristi za ljudsko zdravlje, sigurnost i održivi razvoj veće od onih koje bi se postigle ispunjavanjem ciljeva iz članka 104. ovog Zakona;

d) se koristi koje su dobivene ovim modifikacijama ili promjenama, ne mogu postići na drugi način zbog tehničke neizvodivosti ili nerealno visokih troškova.

(3) Manje strogi ciljevi zaštite okoliša uspostavljeni u planovima upravljanja vodama revidiraju se svakih šest godina.

**Članak 107.**

**(Postupno postizanje ciljeva zaštite okoliša)**

(1) Rokovi iz članka 104. stavka (2) ovog Zakona, mogu se produžiti u planu upravljanja vodama za svrhe postupnog postizanja ciljeva zaštite okoliša, pod uvjetom da ne dođe do daljnjeg pogoršanja stanja vodnog tijela, ako:

a) je postizanje poboljšanja u određeno vrijeme bilo tehnički neizvodljivo ili nerazmjerno skupo;

b) su prirodni uvjeti onemogućili pravovremeno poboljšanje stanja vodnog tijela.

(2) Produženje rokova i razlozi za produženje posebno se razrađuju i obrazlažu u planu upravljanja vodama.

(3) Produženje rokova iz stavke (1) ovog članka je ograničeno najduže na razdoblje do narednog obaveznog ažuriranja plana upravljanja vodama, izuzev, ako u tom razdoblju, prirodni uvjeti ne dozvoljavaju postizanje ciljeva.

**Članak 108.**

**(Klasifikacija stanja vodnih tijela)**

(1) Klasifikacija stanja vodnih tijela površinskih i podzemnih voda određuje se na osnovu jačine promjena uzrokovanih ljudskim aktivnostima.

(2) Stanje vodnog tijela površinskih voda određuje se njegovim ekološkim i kemijskim stanjem, zavisno od toga koje je lošije.

(3) Ekološko stanje vodnog tijela površinskih voda klasificira se kao visoko, dobro, umjereno, slabo i loše.

(4) Kemijsko stanje vodnog tijela površinskih voda klasificira se kao dobro i loše.

(5) Klasifikacija se provodi prema referentnim uvjetima koji se utvrđuju podzakonskim propisom iz članka 15. stavka (13) ovog Zakona.

(6) Stanje vodnog tijela podzemne vode određuje se njegovim kvantitativnim i kemijskim stanjem ovisno od toga koje je lošije.

(7) Za umjetna i značajno izmijenjena vodna tijela podzemnih voda primjenjuju se uvjeti za određivanje ekološkog stanja vodnih tijela površinskih voda iz stavke (5) ovog članka, uzimajući one koji su im najsličniji.

(8) Referentni uvjet za kvalificiranje visokog ekološkog stanja vodnog tijela je maksimalni ekološki potencijal vodnog tijela.

**Odjeljak B. Planiranje zaštite voda od zagađivanja**

**Članak 109.**

**(Plan zaštite voda od zagađivanja)**

(1) Zaštita voda provodi se u skladu sa planom zaštite voda od zagađivanja.

(2) Plan zaštite voda od zagađivanja naročito sadrži:

a) mjere za kontrolu, sprječavanje, prekidanje i smanjivanje unošenja u površinske i podzemne vode opasnih tvari;

b) mjere za sprječavanje unošenja i odlaganje otpadnih i drugih tvari na područjima na kojima to može utjecati na pogoršanje kvaliteta voda;

c) mjere za prečišćavanje otpadnih voda;

d) mjere prevencije i kontrole unošenja opasnih tvari, radi sprečavanja njihovog utjecaja;

e) mjere zaštite akvatičnih i poluakvatičnih ekosustava od opasnih i prioritetnih tvari, uključujući i prioritetne opasne tvari;

f) način provođenja interventnih mjera u određenim slučajevima zagađivanja;

g) organe i pravna lica koji su dužni sprovoditi pojedine mjere i radove;

h) rokove za smanjenje zagađivanja vode;

i) odgovornosti i ovlaštenja u vezi sa provođenjem zaštite voda, izgradnje objekata, s pratećim uređajima za prečišćavanje otpadnih voda i

j) druge mjere potrebne za zaštitu i unapređenje kvaliteta voda.

(3) Sastavni dio plana iz stavke (1) ovog članka je i klasifikacija vodnih tijela površinskih i podzemnih voda utvrđena u skladu s ovim Zakonom.

(4) Plan iz stavke (1) ovog članka usklađuje se sa strategijom i planom upravljanja vodama.

**Članak 110.**

**(Donošenje plana)**

(1) Plan zaštite voda od zagađivanja donosi Vlada, na prijedlog predstojnika Odjela, za razdoblje od šest godina.

(2) Za poslove izrade plana iz stavke (1) ovog članka Odjel može, putem postupka javne nabave, angažirati pravna osoba koje obavlja djelatnost iz područja voda.

(3) Odjel svake druge godine, računajući od dana donošenja plana zaštite voda od zagađivanja, podnosi izvješće Vladi o izvršenju tog plana.

**Odjeljak C. Zabrane i obveze zagađivača**

**Članak 111.**

**(Zabrane radi zaštite kvaliteta vode)**

Radi zaštite kvaliteta voda, zabranjeno je:

a) unošenje u površinske i podzemne vode otpadnih voda koje sadrže opasne i prioritetne tvari iznad propisanih graničnih vrijednosti emisije koje mogu dovesti do pogoršanja trenutnog stanja;

b) ispuštanje otpadne vode u stajaće vode, ako je ta voda u kontaktu s podzemnom vodom, koja može prouzročiti ugrožavanje dobrog ekološkog ili kemijskog stanja stajaće vode;

c) ispuštanje s plovnih objekata ili s obale opasnih tvari koje izravno ili neizravno dospijevaju u vode, a potiču od bilo kog uređaja s broda ili uređaja za prebacivanje na brod ili s broda;

d) ispuštanje prekomjerno termički zagađene vode;

e) korištenje gnojiva ili sredstava za zaštitu bilja u obalnom pojasu do 5 m;

f) ispuštanje u javnu kanalizaciju otpadnih voda koje sadrže opasne tvari iznad propisanih vrijednosti koje mogu:

1) štetno djelovati na mogućnost počišćavanja voda iz kanalizacije;

2) oštetiti kanalizacijski sustav i postrojenje za počišćavanje voda;

3) negativno utjecati na zdravlje osoba koja održavaju kanalizacijski sustav;

g) korištenje napuštenih bunara kao septičkih jama;

h) ostavljanje, u koritu za veliku vodu prirodnih i umjetnih vodotoka i jezera, kao i na drugom zemljištu, materijala koji mogu zagaditi vode;

i) pranje vozila, strojeva, opreme i uređaja u površinskim vodama i na vodnom zemljištu.

**Članak 112.**

**(Granične vrijednosti emisije)**

(1) Radi sprječavanja pogoršanja kvaliteta vode i okoliša, određuju se granične vrijednosti emisije za određene skupine ili kategorije opasnih tvari i to za:

a) tehnološke otpadne vode prije njihovog ispuštanja u javnu kanalizaciju;

b) tehnološke i druge otpadne vode koje se neposredno ispuštaju u recipijent;

c) vode koje se poslije počišćivanja ispuštaju iz sustava javne kanalizacije u recipijent;

d) otpadne vode koje se ispuštaju u recipijent iz septičke i kolektorne jame.

(2) Vlada, na prijedlog predstojnika Odjela donosi podzakonski akt kojim utvrđuje:

a) granične vrijednosti emisije iz stavke (1) ovog članka, kao i rokove za njihovo dostizanje;

b) granične vrijednosti opasnih tvari u površinskim i podzemnim vodama i sedimentu, uključujući i prioritetne opasne tvari u površinskim vodama i rokove za njihovo dostizanje.

**Članak 113.**

**(Obveza prečišćavanja otpadnih voda)**

(1) Poduzetnik ili pravna osoba koje ispušta ili odlaže tvari koje mogu zagaditi vodu dužno je te tvari, prije ispuštanja u sustav javne kanalizacije ili recipijent, djelomično ili potpuno odstraniti, u skladu s ovim Zakonom i posebnim zakonima.

(2) Poduzetnik ili pravna osoba koje ispušta otpadnu vodu neposredno u recipijent dužno je osigurati pročišćavanje otpadnih voda do razine koji odgovara graničnim vrijednostima emisije, odnosno do razine kojim se ne narušavaju standardi kvaliteta okoliša recipijenta, uzimajući od ova dva kriterija onaj kojim je utvrđen stroža razina.

(3) Radi osiguranja pročišćavanja otpadnih voda, poduzetnik ili pravna osoba koja ispušta otpadnu vodu u recipijent ili javnu kanalizaciju dužna je osigurati sredstva i utvrditi rokove za izgradnju i pogon uređaja za pročišćavanje otpadnih voda, u skladu s planom zaštite voda od zagađivanja i posebnim zakonom koji uređuju područje zaštite okoliša.

(4) Vlada, na prijedlog predstojnika Odjela, podzakonskim aktom utvrđuje uvjete i način ispuštanja otpadnih voda u javnu kanalizaciju.

**Članak 114.**

**(Obveza mjerenja količine i ispitivanja kvaliteta otpadnih voda)**

(1) Poduzetnik ili pravna osoba koja ispušta otpadne vode u recipijent i javnu kanalizaciju, dužno je postaviti uređaje za mjerenje, kontinuirano mjeriti količine otpadnih voda i ispitivati biokemijske i mehaničke parametre kvaliteta otpadnih voda.

(2) Poduzetnik ili pravna osoba koja ima uređaje za počišćavanje otpadnih voda, dužna je mjeriti količine i ispitivati kvalitet otpadnih voda prije i poslije pročišćavanja, osigurati redovito funkcioniranje uređaja za pročišćavanje otpadnih voda i voditi dnevnik njihovog rada.

(3) Osobe iz stavki (1) i (2) ovog članka dostavljaju izvješće o izvršenim mjerenjima kvartalno Odjelu, a Odjel dostavlja isti Odjelu za prostorno planiranje.

(4) Mjerenja količina i ispitivanje kvaliteta otpadnih voda provodi ovlaštena pravna osoba, u skladu s ovim Zakonom.

(5) Vlada, na prijedlog predstojnika Odjela, podzakonskim aktom utvrđuje način i uvjete za mjerenje količine i ispitivanje kvaliteta otpadnih voda i sadržaj izvješća o izvršenim mjerenjima, kao i uvjete koje je ovlaštena osoba iz stavke (4) ovog članka dužno ispunjavati u pogledu opreme i kadra.

**Članak 115.**

**(Obveza kontrole ispravnosti objekata)**

(1) Poduzetnik ili pravna osoba koje provodi sakupljanje, odvođenje i počišćavanje otpadnih voda i zaštitu voda dužno je osigurati kontrolu ispravnosti objekata za sakupljanje, odvođenje i pročišćavanje otpadnih voda svakih pet godina u pogledu vodonepropusnosti.

(2) Osobe iz stavke (1) ovog članka dužna su jedanput godišnje osigurati kontrolu ispravnosti uređaja za mjerenje količina otpadnih voda.

(3) U cilju kontrole ispravnosti objekata iz stavke (1) i uređaja iz stavke (2) ovog članka poduzetnik ili pravna osoba angažira drugu pravnu osobu koje je ovlašteno za tu vrstu poslova.

(4) Ovlaštena pravna osoba iz stavke (3) ovog članka izdaje potvrdu o ispravnosti objekta iz stavke (1) i uređaja iz stavke (3) ovog članka.

(5) Obveza provođenja kontrole ispravnosti objekata iz stavke (1) ovog članka odnosi se i na septičke i sabirne jame.

**Članak 116.**

**(Obveze u slučaju neposredne opasnosti od zagađivanja)**

(1) Ako dođe do neposredne opasnosti od zagađivanja, odnosno do zagađivanja površinskih i podzemnih voda, poduzetnik ili pravna osoba iz članka 113. ovog Zakona dužno je poduzeti mjere za sprječavanje, odnosno za smanjivanje i sanaciju zagađenja voda i planirati sredstva i rokove za njihovo ostvarivanje.

(2) Ako poduzetnik ili pravna osoba ne poduzme mjere za smanjivanje i sanaciju zagađenja voda iz stavke (1) ovog članka, Odjel pouzima potrebne mjere na teret te osobe.

**Članak 117.**

**(Obveza zaštite voda od zagađivanja s plovnih objekata)**

U luci, pristaništu, marini i zimovniku moraju biti postavljeni uređaji za preuzimanje otpadnih mineralnih ulja, uljnih smjesa, otpadnih voda i drugih otpadnih tvari s plovnih objekata, u skladu s posebnim zakonom.

**Članak 118.**

**(Obveza održavanja uređaja za mineralna ulja)**

Vlasnik, odnosno korisnik naftovoda i uređaja za prihvaćanje, preradu i čuvanje mineralnih ulja, dužan je iste održavati na način da onemogući oticanje i curenje ulja u vode, u skladu s posebnim zakonom.

**Članak 119.**

**(Obveza prijave zagađenja)**

Ako građanin, vlasnik, odnosno korisnik dijela obale, zapovjednik plovnog objekta i drugo odgovorna osoba na plovnom objektu primijeti da je došlo do zagađivanja voda u vodotoku ili jezeru, dužno je, bez odlaganja obavijestiti Policiju i Inspektorat.

**Članak 120.**

**(Postupanje uslijed iznenadne opasnosti)**

(1) Ako je uslijed iznenadnog slučaja, kvara ili iz drugih razloga nastala opasnost zagađenja vode i priobalnog vodnog zemljišta, osoba ili operator, u vezi s čijim je djelovanjem ili propustom nastala ta opasnost, dužno je bez odlaganja:

a) poduzeti sve potrebne mjere za sprječavanje ili ublažavanje utjecaja koji su prouzročili iznenadnu opasnost;

b) spriječiti ponovni nastanak opasnosti;

c) o nastaloj opasnosti obavijestiti nadležna tijela: Odjel, Odjel za javnu sigurnost, Odjel za zdravstvo, Odjel za prostorno planiranje, Policiju i Inspektorat.

(2) Svaka osoba ili ovlaštena pravna osoba koja provodi monitoring stanja voda dužna je da, po saznanju nastanka opasnosti iz stavke (1) ovog članka, bez odlaganja o tome obavijesti nadležna tijela: Odjel, Odjel za javnu sigurnost, Policiju i Inspektorat.

(3) Poduzimanje potrebnih mjera za otklanjanje ili sprječavanje zagađenja vrši se u skladu sa planom iz članka 109. ovog Zakona, na teret osobe iz stavke (1) ovog članka.

(4) Predstojnik Odjela za prostorno planiranje, uz prethodno pribavljenu suglasnost predstojnika Odjela, donosi pravilnik o postupcima i mjerama u slučaju akcidenta na vodama i obalnom vodnom zemljištu.

**Odjeljak D. Monitoring voda i zaštićenih područja**

**Članak 121.**

**(Monitoring voda)**

(1) Monitoring voda je proces stalnog promatranja jednog ili više pokazatelja kvaliteta i kvantiteta voda, prema utvrđenom programu monitoringa voda.

(2) Program monitoringa voda uzima u obzir i zaštitu akvatičnih i poluakvatičnih ekosustava i vrsta koje izravno ovise od vode.

(3) Distrikt uspostavlja i osigurava jasan i sveobuhvatan monitoring voda na vodnom području rijeke Save radi osiguranja jasnog, usuglašenog i sveobuhvatnog pregleda stanja površinskih i podzemnih voda.

(4) Monitoring se organizira na način da pravovremeno i vjerodostojno osigurava sljedeće podatke:

a) za površinske vode: zapreminu, vodostaj i protok do stupnja značajnog za ekološko i kemijsko stanje i dobar ekološki potencijal, kao i parametre ekološkog i kemijskog stanja i ekološkog potencijala;

b) za podzemne vode: razinu i kontrolu kemijskog i kvantitativnog stanja;

c) stanje akvatičnih i poluakvatičnih ekosustava;

d) ostale elemente utvrđene odredbama ovog Zakona.

(5) Monitoring voda u zaštićenim područjima obuhvaća i dodatne pokazatelje stanja voda, u skladu s podzakonskim aktom iz članka 125. stavka (5) ovog Zakona.

**Članak 122.**

**(Godišnji program monitoringa)**

(1) Monitoring voda izvršava se u skladu s godišnjim programom monitoringa voda.

(2) Godišnji program monitoringa voda naročito sadrži:

a) broj i položaj mjernih profila na površinskim vodama;

b) broj i položaj pijezometara i drugih objekata za mjerenje količine i razine podzemnih voda;

c) način i broj mjerenja količine i nivoa površinskih i podzemnih voda;

d) način i postupak ispitivanja kvaliteta voda;

e) broj i uvjete u kojima se vrši ispitivanje;

f) sadržaj izvješća o utvrđenom kvalitetu voda.

(3) Godišnji program monitoringa voda utvrđuje predstojnik Odjela.

**Članak 123.**

**(Provođenje godišnjeg programa monitoringa voda)**

(1) Monitoring voda provodi Odjel u skladu s godišnjim programom monitoringa voda.

(2) Mjerenje i ispitivanje kvaliteta voda iz godišnjeg programa monitoringa voda provodi ovlaštena pravna osoba.

(3) Za poslove iz stavke (2) ovog članka Odjel, putem postupka javne nabave, angažira pravnu osobu ovlaštenu za mjerenje i ispitivanje kvaliteta voda.

(4) Pravna osoba iz stavke (2) ovog članka dužno je sastaviti godišnje izviješće o stanju i promjenama kvaliteta voda i isti dostaviti Odjelu.

(5) Odjel je dužno omogućiti korištenje rezultata monitoringa svim zainteresiranim osobama bez naknade.

(6) Predstojnik Odjela podzakonskim aktom bliže propisuje radnje i aktivnosti koje se odnose na monitoring voda.

**Članak 124.**

**(Obveza operatora da provodi praćenje stanja voda i izvještavanje)**

(1) Operator je obvezan da, o svom trošku, za vlastite ili objekte kojima upravlja, provodi praćenje stanja voda u odnosu na količine, utjecaj na vode izazvan postrojenjima ili aktivnostima i da podnosi izvješće o podacima praćenja stanja voda kako je određeno u vodnom aktu, odnosno u ugovoru o koncesiji ili programu monitoringa voda iz članka 122. ovog Zakona.

(2) Ukoliko operator ne izvrši radnje iz stavke (1) ovog članka, Odjel upozorava operatora o obvezi iz stavke (1) ovog članka.

(3) Ukoliko operator nakon tri mjeseca od upozorenja iz stavke (2) ovog članka, ne izvrši obvezu iz stavke (1) ovog članka, potrebne radnje osigurava Odjel na teret operatora.

**Odjeljak E. Zaštićena područja**

**Članak 125.**

**(Zaštićena područja)**

(1) Zaštićena područja su područja koja zahtijevaju posebnu zaštitu u skladu s ovim Zakonom i posebnim propisima.

(2) Zaštićena područja na vodnom području su:

a) zone sanitarne zaštite izvorišta iz članka 73. ovog Zakona;

b) područja rezervne vode;

c) područja vodnih tijela namijenjenih zaštiti prirode, odnosno ekonomski važnih akvatičnih vrsta;

d) područja vodnih tijela namijenjena rekreaciji, uključujući i područja određena za kupanje;

e) područja podložna eutrofikaciji i područja osjetljiva na nitrate;

f) područja namijenjena zaštiti staništa ili vrsta gdje je održavanje ili poboljšanje stanja voda bitan uvjet za njihov opstanak i reprodukciju.

(3) Odjel vodi registre zaštićenih područja iz stavke (1) ovog članka.

(4) Registri iz stavke (3) ovog članka naročito sadrže podatke o položaju i karakteristikama zaštićenih područja.

(5) Predstojnik Odjela, uz prethodno pribavljenu suglasnost predstojnika Odjela za prostorno planiranje i predstojnika Odjela za zdravstvo, podzakonskim aktom utvrđuje kriterije i način određivanja zaštićenih područja iz stavke (1) ovog članka, sadržaj i način vođenja registara iz stavke (3) ovog članka, detaljnije obveze, ograničenja i zabrane u zaštićenom području kao i način monitoringa voda u zaštićenom području.

**Članak 126.**

**(Obveze, ograničenja i zabrane u zaštićenim područjima)**

(1) U zaštićenom području, mogu se ograničiti ili zabraniti radnje ili aktivnosti koje mogu ugroziti kvantitativno ili kvalitativno stanje voda.

(2) Vlasnik ili posjednik zemljišta u zaštićenom području je obvezan provoditi mjere za zaštitu kvantiteta i kvaliteta voda.

(3) Ograničenja i zabrane, periodično se preispituju i redefiniraju u ovisnosti od rezultata praćenja stanja voda.

(4) Primjena dobre poljoprivredne prakse, obvezna je u osjetljivim područjima.

(5) Predstojnik Odjela podzakonskim aktom iz članka 125. stavka (5) ovog Zakona detaljnije utvrđuje obveze, ograničenja i zabrane u zaštićenom području.

**Članak 127.**

**(Monitoring voda u zaštićenom području)**

(1) Monitoring voda u zaštićenom području je obvezan i obuhvaća monitoring vode i monitoring aktivnosti u zaštićenom području.

(2) Predstojnik Odjela podzakonskim aktom iz članka 125. stavka (5) ovog Zakona utvrđuje način monitoringa voda u zaštićenom području.

**Članak 128.**

**(Renaturalizacija površinskih voda)**

(1) U cilju poboljšanja narušene prirodne ravnoteže ekosustava površinskih voda predstojnik Odjela, u suradnji s Odjelom za prostorno planiranje, daje inicijativu za provođenje njihove renaturalizacije.

(2) Mjere i metode renaturalizacije utvrđuju se planom upravljanja vodama, a provode se u suradnji s Odjelom za prostorno planiranje.

(3) Renaturalizacija može biti okarakterizirana kao hitna, potrebna ili preporučljiva o čemu odlučuje predstojnik Odjela uz prethodno pribavljenu suglasnost predstojnika Odjela za prostorno planiranje.

(4) Predstojnik Odjela podzakonskim aktom utvrđuje kriterije klasifikacije renaturalizacije.

**Članak 129.**

**(Ograničenje u svrhu zaštite akvatičnih i poluakvatičnih organizama)**

(1) U cilju zaštite akvatičnih i poluakvatičnih organizama i njihovih staništa pri opterećivanju vode ili vodnog zemljišta, vodi se računa o:

a) održavanju uvjeta za reprodukciju akvatičnih i poluakvatičnih organizama;

b) održavanju odgovarajućih uvjeta u zimskim skloništima akvatičnih i poluakvatičnih organizama;

c) održavanju ostalih uvjeta vezanih za održanje i razvoj akvatičnih i poluakvatičnih organizama, uključujući njihovu zamjenu i obogaćivanje;

d) očuvanje postignutih ciljeva iz članka 104. ovog Zakona.

(2) Obveze iz stavke (1) ovog članka utvrđuju se vodnim aktom.

(3) Predstojnik Odjela za prostorno planiranje podzakonskim aktom utvrđuje detaljnije metode i uvjete zaštite za pojedinačne slučajeve opterećenja voda, obala ili vodnog zemljišta u skladu s posebnim propisima.

**POGLAVLJE IX. VODNI AKTI**

**Članak 130.**

**(Vodni akti i vrste vodnih akata)**

(1) Vodni akti su upravni akti kojima se utvrđuje neko pravo, obveza ili pravni interes za fizičku osobu, preduzetnika ili pravnu osobu.

(2) Vodnim aktima utvrđuju se uvjeti i način ostvarivanja prava na vodu, radi osiguranja jedinstvenog vodnog režima i ostvarivanja upravljanja vodama i pravičnog pristupa vodama.

(3) Vodni akti su:

a) vodna smjernica;

b) vodna suglasnost i

c) vodna dozvola.

(4) Vodne akte izdaje Odjel.

(5) Postupak za izdavanje vodnih akata provodi se u skladu sa Zakonom o upravnom postupku Brčko distrikta Bosne i Hercegovine (u daljnjem tekstu: Zakon o upravnom postupku), osim ako ovim Zakonom nije drukčije propisano.

**Članak 131.**

**(Aktivnosti za koje se izdaju vodni akti)**

(1) Vodni akti iz članka 130. stavka (3) ovog Zakona izdaju se za sljedeće aktivnosti:

a) zahvaćanje voda u svim gospodarskim granama i djelatnostima, uključujući, a ne ograničavajući se, na:

1) industriju i energetiku;

2) poljoprivredu;

3) opskrbu vodom;

4) uslužne djelatnosti koje u tehnološkom postupku koriste vodu i ispuštaju tehnološke otpadne vode;

5) turističke, sportske i rekreacijske djelatnosti;

b) ispuštanje otpadnih voda u površinske vode;

c) ispuštanje tehnoloških otpadnih voda iz člana 112. ovog zakona u javni kanalizacijski sustav;

d) neizravno ispuštanje otpadnih voda u podzemne vode;

e) umjetno prihranjivanje podzemnih voda;

f) dislociranje ili vađenje materijala iz vodotoka;

g) izgradnja objekata za iskorištavanje hidroenergije;

h) trajno podizanje razine vode i kao rezultat toga, plavljenja zemljišta;

i) izgradnja vodnih objekata iz članak 29., 30., 31. i 32. ovog Zakona;

j) izgradnja vodnih objekata za plovidbu;

k) izgradnja prometnica;

l) izgradnja mosta ili nekog drugog objekta iznad ili u vodotoku ili na vodnom zemljištu;

m) izgradnja ili uređenje deponija otpada;

n) u postupku dodjele koncesija na vodama ili vodnom dobru;

o) za promet opasnih tvari, kao i proizvoda od tih tvari koji nakon upotrebe dospijevaju u vode;

p) uzgoj riba;

r) postavljanje kanalizacije, vodovoda, plinovoda, električnih, telefonskih, telegrafskih vodova, optičkih kablova i sličnih instalacija.

(2) Izuzetno od stavke (1) ovog članka, vodna dozvola se ne izdaje za aktivnosti iz stavke (1) točka f) ovog članka.

(3) Pored aktivnosti navedenih u stavki (1) ovog članka, vodni akti se izdaju i za aktivnosti koje mogu:

a) privremeno ili trajno da degradiraju kvalitet voda ili ometaju poboljšanje njihovog postojećeg kvaliteta;

b) da štetno utječu na akvatične i poluakvatične ekosisteme;

c) da povećaju rizik od štetnog djelovanja voda;

d) da značajno:

1) smanje kvantitet voda;

2) promijene morfologiju vodotoka;

3) izmijene dubinu, razinu vode ili protok vodotoka;

4) ometaju korištenje površinskih voda u rekreacijske svrhe.

(4) Aktivnosti iz stavki (1) i (3) ovog članka detaljnije se uređuju podzakonskim aktom iz članka 134. stavka (6) ovog Zakona.

**Članak 132.**

**(Objekti i aktivnosti za koje nije potreban vodni akt)**

(1) Vodni akt nije potreban za:

a) korištenje vode koja ne prelazi opseg opće uporabe vode iz članka 62. ovog Zakona;

b) korištenje kojim se osigurava voda za stambene objekte priključkom na javni vodovodni sustav, a ispuštanje otpadnih voda se vrši u javni kanalizacijski sustav;

c) građenje novih i rekonstrukciju postojećih stambenih objekata koji se priključkom na javni vodovodni sustav opskrbljuju vodom, a ispuštanje otpadnih voda vrše u javni kanalizacijski sustav;

d) održavanje prirodnih i umjetnih vodotoka i inundacijskih područja za osiguranje propusne sposobnosti, regulacijskih i zaštitnih objekata i vodnih objekata osnovne mreže kanala za odvodnjavanje koje osigurava Odjel;

e) objekte i aktivnosti koji ne podliježu obvezi pribavljanja ekološke dozvole u smislu odredaba Zakona o zaštiti okoliša Brčko distrikta Bosne i Hercegovine (u daljnjem tekstu: Zakon o zaštiti okoliša), a koji vodu za obavljanje gospodarske djelatnosti osiguravaju priključkom na javni vodovodni sustav i ispuštaju otpadne vode u javni kanalizacijski sustav.

(2) Objekti i aktivnosti iz stavke (1) ovog članka detaljnije se uređuju podzakonskim aktom iz članka 134. stavke (6) ovog članka.

**Članak 133.**

**(Obveze imaoca prava na korištenje voda)**

Vodnim aktom može se, na temelju strategije ili plana upravljanja vodama, odrediti da imatelj prava na korištenje voda omogući:

a) korištenje vodnog objekta za zaštitu od štetnog djelovanja voda kod planiranja, izgradnje i rada objekta;

b) korištenje vodnog objekta i za opću upotrebu voda ili za opskrbu vodom za piće, ako to suštinski ne pogoršava uvjete provođenja njegovog prava na korištenje voda.

**Odjeljak A. Postupak izdavanja vodnog akta**

**Članak 134.**

**(Postupak izdavanja vodnog akta)**

(1) Vodni akt se izdaje na pisani zahtjev investitora, odnosno korisnika, kao i nadležnog tijela uprave (u daljnjem tekstu: podnositelj zahtjeva).

(2) Odjel pokreće postupak izdavanja vodnog akta po zahtjevu podnositelja zahtjeva ili po službenoj dužnosti ako se radi o zaštiti javnog interesa.

(3) Uz zahtjev za izdavanje vodnog akta podnositelj zahtjeva dužan je dostaviti potrebne podatke o lokalitetu, vrsti i opsegu aktivnosti koja se namjerava provesti kao i tehničku dokumentaciju kojom se

obrađuje konkretna aktivnost.

(4) Tehničku dokumentaciju, iz stavke (3) ovog članka izrađuje poduzetnik ili pravne osobe koje je registrirano za izradu tehničke dokumentacije koja je predviđena u skladu sa ovim zakonom.

(5) Procedura za izdavanje vodnih akata, koji se odnose na prekogranične vode, se provodi u skladu s bilateralnim ili multilateralnim ugovorima.

(6) Predstojnik Odjela donosi podzakonski akt kojim utvrđuje sadržaj, oblik, vrstu, uvjete, način izdavanja, aktivnosti i objekte za koje je potreban vodni akt, način čuvanja vodnog akta, troškove postupka, vrstu i sadržaj podataka i tehničke dokumentacije, kao i uvjete koje moraju ispunjavati osoba iz stavke (4) ovog članka, kao i druga pitanja od značaja za vodne akte.

**Članak 135.**

**(Stručno mišljenje)**

(1) U postupku izdavanja vodnih akata, Odjel može zatražiti stručno mišljenje od stručnjaka iz drugih organa i institucija Distrikta.

(2) Ukoliko se stručno mišljenje ne može osigurati u skladu sa stavkom (1) ovog članka, stručno mišljenje može dati poduzetnik ili pravna osoba koje obavlja djelatnost iz područja voda.

(3) Predstojnik Odjela utvrđuje podzakonskim aktom postupak pribavljanja stručnog mišljenja iz stavke (2) ovog članka, kao i uvjete koje moraju ispunjavati osobe iz stavke (2) ovog članka.

**Članak 136.**

**(Suradnja tijela u postupku izdavanja vodnih akata)**

(1) U postupku izdavanja vodnog akta, Odjel surađuje s nadležnim tijelima iz drugih oblasti i pribavlja njihova mišljenja, suglasnosti, izjave i druge podatke o činjenicama od važnosti za izdavanje vodnog akta.

(2) Ukoliko se u postupku donošenja vodnog akta, a posebno vodnih smjernica, utvrdi postojanje razloga iz kojih proizlazi da objekt, instalacija ili predložena aktivnost koja se nalazi ili odvija na teritoriji Distrikta može imati negativne utjecaje na vodne resurse na teritoriji Republike Srpske odnosno Federacije Bosne i Hercegovine (u daljnjem tekstu: entiteti), prije donošenja vodnog akta, Odjel pribavlja mišljenje nadležnog tijela entiteta.

(3) Ukoliko se razlozi iz stavke (2) ovog članka odnose na negativne utjecaje na vodne resurse druge države, Odjel putem nadležne institucije Bosne i Hercegovine, prosljeđuje podatke iz dokumentacije nadležnom tijelu države, u cilju pribavljanja mišljenja.

**Članak 137.**

**(Obavještavanje zainteresiranih strana i javnosti)**

(1) Odjel je dužan da prije izdavanja vodnih smjernica, obavijesti zainteresirane strane i javnost na području Distrikta o podnesenom zahtjevu na jedan od sljedećih načina:

a) isticanjem obavijesti na oglasnoj ploči;

b) objavom obavijesti na mrežnoj stranici Vlade;

c) oglašavanjem obavijesti putem sredstava javnog informiranja.

(2) U slučaju da izdavanja vodnih smjernica za projekat čija realizacija može imati utjecaj na riječni sliv na području entiteta, obvezno se obavješćuju nadležna tijela entiteta, zainteresirane strane i javnost, u najmanje dva sredstva javnog informiranja koja su dostupna javnosti na teritoriji Distrikta i entiteta.

(3) Obavijest iz stavke (1) ovog članka sadrži informacije propisane podzakonskim aktom iz članka 134. stavka (6) ovog Zakona.

(4) Odjel je dužan zainteresiranim stranama i javnosti odrediti rok za pisano izjašnjenje o predloženim aktivnostima iz zahtjeva, koji ne može biti dulji od 30 dana od dana oglašavanja.

(5) Odjel može, po vlastitoj procjeni, organizirati javnu raspravu o predmetu iz stavke (1) ovog članka.

**Odjeljak B. Vodne smjernice**

**Članak 138.**

**(Vodne smjernice)**

(1) Vodne smjernice izdaju se u postupku pripreme tehničke dokumentacije za izgradnju novih, rekonstrukciju ili uklanjanje postojećih objekata i izvođenje drugih radova ili aktivnosti koji mogu trajno, povremeno ili privremeno utjecati na promjene u vodnom režimu, odnosno ugroziti ciljeve zaštite okoliša, kao i za izradu planskih dokumenata za uređenje prostora.

(2) Vodnim smjernicama određuju se tehnički i drugi zahtjevi koji moraju da se ispune pri aktivnostima i radovima iz stavke (1) ovog članka radi usklađivanja s odredbama ovog Zakona.

**Članak 139.**

**(Rok važenja vodnih smjernica)**

Vodne smjernice prestaju da važe po isteku dvije godine od dana njihovog izdavanja, ako u tom roku nije podnijet zahtjev za izdavanje vodne suglasnosti.

**Članak 140.**

**(Vodne smjernice kod dodjele koncesije)**

(1) Kod pokretanja postupka za dodjelu koncesije za korištenje vodnog dobra u skladu sa Zakonom o koncesijama u Brčko distriktu Bosne i Hercegovine (u daljnjem tekstu: Zakon o koncesijama), tijelo koji podnosi prijedlog za dodjelu koncesije, odnosno zainteresirane osobe koje podnosi inicijativu za dodjelu koncesija, dužne su prije pokretanja postupka za dodjelu koncesije, pribaviti vodne smjernice.

(2) Ako su vodne smjernice izdane na zahtjev tijela iz stavke (1) ovog članka, nakon dodjele koncesije prenose se na koncesionara.

(3) Koncesionar je dužan pribaviti ostale vodne akte u skladu s ovim Zakonom.

**Odjeljak C. Vodna suglasnost**

**Članak 141.**

**(Vodna suglasnost)**

(1) Vodnom suglasnošću se utvrđuje da je tehnička dokumentacija za aktivnosti i objekte, kao i planska dokumentacija za uređenje prostora, izrađena u skladu s izdanim vodnim smjernicama.

(2) Vodna suglasnost izdaje se prije početka izgradnje novih objekata, rekonstrukcije ili uklanjanja postojećih objekata, odnosno izvođenja drugih aktivnosti i radova koji mogu trajno, povremeno ili privremeno utjecati na promjene u vodnom režimu, odnosno ugroziti ciljeve zaštite okoliša, kao i prije donošenja planskih dokumenata za uređenje prostora.

**Članak 142.**

**(Rok valjanosti vodne suglasnosti)**

(1) Vodna suglasnost prestaje da važi u roku od dvije godine od dana njenog izdavanja, ako u tom roku nije podnijet zahtjev za izdavanje građevinske dozvole.

(2) Vodna suglasnost za dislociranje ili vađenje materijala iz vodotoka izdaje se na određeno vrijeme, a najdulje za razdoblje od dvije godine.

**Članak 143.**

**(Prijenos prava iz vodne suglasnosti)**

(1) Pravo stečeno na temelju vodne suglasnosti ne može se bez suglasnosti Odjela prenijeti na druga osoba.

(2) Suglasnost iz stavke (1) ovog članka donosi predstojnik Odjela, u roku od 30 dana od dana podnošenja zahtjeva.

**Članak 144.**

**(Posebni uvjeti za izdavanje vodne suglasnosti)**

(1) Za objekte i postrojenja koja ispuštaju otpadne vode ili druge opasne tvari na površinu zemlje, u zemlju ili vodu, projektom mora biti predviđena izgradnja uređaja za pročišćavanje otpadnih voda odnosno uređaja za smanjenje količina i koncentracija opasnih tvari u skladu s ovim Zakonom, prije izdavanja vodne suglasnosti.

(2) Za objekte i postrojenja iz stavke (1) ovog članka vodna suglasnost je uvjet za izdavanje građevinske dozvole.

**Odjeljak D. Vodna dozvola**

**Članak 145.**

**(Vodna dozvola)**

(1) Vodnom dozvolom se utvrđuje način, uvjeti i opseg korištenja voda, ispuštanja otpadnih voda, odlaganja čvrstog i tečnog otpada, skladištenja i ispuštanja opasnih i drugih tvari koje mogu zagaditi vodu, kao i uvjeti za druge radove kojima se utječe na vodni režim.

(2) Vodnom dozvolom se utvrđuje da su ispunjeni uvjeti određeni vodnom suglasnošću.

(3) Vodna dozvola može se izdati bez vodnih smjernica i vodne suglasnosti samo za izgrađene objekte i sustave koji imaju upotrebnu dozvolu i ne utječu nepovoljno na vodni režim, a izgrađeni su prije stupanja na snagu ovog Zakona.

(4) U slučaju iz stavke (3) ovog članka, vodnom dozvolom utvrđuju se uvjeti pod kojima se može vršiti djelatnost koja je predmet izdavanja vodne dozvole.

**Članak 146.**

**(Valjanost i preispitivanje vodne dozvole)**

(1) Vodna dozvola, izdaje se na određeno vrijeme, a najdulje za razdoblje od 15 godina.

(2) Važenje vodne dozvole može se produžiti na zahtjev imaoca vodne dozvole, koji se podnosi najkasnije dva mjeseca prije isteka roka važenja vodne dozvole.

(3) Kada se vodna dozvola izdaje na razdoblje dulje od pet godina, utvrđeni uvjeti preispituju se svakih pet godina.

(4) Odjel, po službenoj dužnosti pokreće postupak preispitivanja iz stavke (3) ovog članka, uz zahtjev korisniku da u određenom roku dostavi nužnu dokumentaciju.

(5) Odjel ukida vodnu dozvolu u slučaju:

 a) da korisnik ne postupi u skladu sa stavkom (4) ovog članka ili

 b) kada se nakon preispitivanja dostavljene dokumentacije utvrdi da korisnik ne ispunjava uvjete iz

 vodne dozvole.

(6) Rješenje o ukidanju vodne dozvole donosi predstojnik Odjela.

**Članak 147.**

**(Zabrana prijenosa prava)**

Pravo stečeno na temelju vodne dozvole ne može se prenositi na drugog korisnika, bez suglasnosti predstojnika Odjela.

**Članak 148.**

**(Prestanak važenja vodne dozvole)**

Vodna dozvola prestaje biti valjan:

a) istekom roka važenja vodne dozvole;

b) odricanjem korisnika od prava iz vodne dozvole;

c) nekorištenjem prava iz vodne dozvole bez opravdanih razloga, dulje od dvije godine;

d) ukidanjem vodne dozvole u skladu sa člankom 146. stavka (5).

**Članak 149.**

**(Odobrenje za priključenje i upotrebna dozvola)**

(1) Operator vodovodnog, odnosno kanalizacijskog sustava, ne može izdati odobrenje za priključenje na vodovodni, odnosno kanalizacijski sustav fizičkoj osobi, poduzetniku ili pravnoj osobi iz članka 132. stavka (1) točaka b) i c) ovog Zakona, ako sustav na koji se daje odobrenje za priključak nema vodnu dozvolu.

(2) Za objekte i aktivnosti za koje je u skladu s člankom 131. ovog Zakona potrebna vodna dozvola, upotrebna dozvola se ne može izdati bez prethodno pribavljene vodne dozvole.

**Odjeljak E. Vodni nalog**

**Članak 150.**

**(Vodni nalog)**

(1) Vodni nalog je akt kojim se nalaže nositelju prava da u određenom roku izvrši neku radnju, odnosno da se uzdrži od nekog činjenja, radi otklanjanja opasnosti od nastalog ili mogućeg poremećaja vodnog režima, odnosno poremećaja stabilnosti riječnog korita ili vodnog zemljišta, kao i uspostavljanja stanja u skladu s uvjetima utvrđenim u vodnom aktu.

(2) Vodni nalog izdaje Odjel po službenoj dužnosti.

**Članak 151.**

**(Žalba na vodni nalog)**

(1) Protiv vodnog naloga može se izjaviti žalba Apelacijskom povjerenstvu Brčko distrikta Bosne i Hercegovine u roku od sedam dana od dana prijema naloga, putem Odjela.

(2) Žalba ne odlaže izvršenje vodnog naloga.

**Odjeljak F. Ukidanje vodnog akta**

**Članak 152.**

**(Ukidanje vodnog akta)**

(1) Zbog nepostupanja u skladu sa izdanim vodnim nalogom, vodni akt može se privremeno ili trajno ukinuti.

(2) Postupak za ukidanje vodnog akta pokreće Odjel po službenoj dužnosti ili na prijedlog vodno gospodarstvenog inspektora.

(3) Odjel odmah obavješćuje nositelja prava iz vodnog akta o pokrenutom postupku za ukidanje vodnog akta.

(4) Rješenje o trajnom ili privremenom ukidanju vodnog akta donosi predstojnik Odjela.

(5) Rješenje o trajnom ukidanju vodnog akta, dostavlja se i Odjelu za prostorno planiranje.

(6) Osoba kojoj je ukinut vodni akt, može zatražiti izdavanje novog vodnog akta u skladu sa propisanim uvjetima.

**Članak 153.**

**(Privremeno ukidanje vodnog akta)**

(1) Vodni akt ukida se privremeno ako nositelj prava iz vodnog akta ne postupi u skladu s izdanim vodnim nalogom, bez obzira je li zbog neizvršenja naloga došlo ili nije došlo do neposredne opasnosti po život i zdravlje ljudi i poremećaja u gospodarstvu.

(2) Vodni akt ukida se privremeno na razdoblje do šest mjeseci, u kom roku se nositelju prava iz vodnog akta obustavlja pravo koje je stekao na temelju tog akta i u kom roku je nositelj prava iz vodnog akta dužan da izvrši radnju zbog koje mu je privremeno ukinut vodni akt.

**Članak 154.**

**(Trajno ukidanje vodnog akta)**

Vodni akt se ukida trajno ako:

a) u određenom roku nositelj prava iz vodnog akta ne postupi u skladu sa izdanim vodnim nalogom, zbog čega mu je vodni akt privremeno ukinut;

b) bi neizvršavanje izdanog vodnog naloga moglo dovesti ili je dovelo do teške i neposredne opasnosti za život ili zdravlje ljudi ili do poremećaja u gospodarstvu;

c) je podnosilac zahtjeva dao netočne podatke koji su nadležno tijelo doveli u zabludu u pogledu činjenica odlučujućih za izdavanje vodnog akta;

d) su uvjeti iz akta bitno prekršeni, usprkos pisanog upozorenja vodno gospodarstvenog inspektora;

e) se aktivnost ne provodi u razdoblju od dvije uzastopne godine;

f) aktivnosti uzrokuju utjecaje koji su zabranjeni ovim Zakonom, a ti isti utjecaji ne mogu biti spriječeni ili ublaženi izmjenama vodnog akta.

**POGLAVLJE X. KONCESIJE**

**Članak 155.**

**(Koncesija na vodnom dobru)**

(1) Koncesija na vodnom dobru može se dodijeliti radi:

a) unapređivanja vodnih sistema;

b) osiguranja održivog korištenja voda zasnovanog na dugoročnoj zaštiti raspoloživih vodnih resursa;

c) pravilnog, ekonomičnog i efikasnog korištenja vodnog dobra i osiguravanja financijskih sredstava za unaprjeđenje voda.

(2) Koncesija na vodnom dobru stječe se na način i po postupku propisanom Zakonom o koncesijama.

**Članak 156.**

**(Predmet koncesije na vodnom dobru)**

Osim slučajeva predviđenih Zakonom o koncesijama, koncesija na vodnom dobru može se dodijeliti za:

a) korištenje vode za potrebe opskrbe vodom naselja;

b) korištenje vode za proizvodnju napitaka, stavljanje u boce, odnosno pakovanje vode;

c) korištenje vodnih snaga za proizvodnju električne energije i pogon postrojenja;

d) korištenje voda za tehnološke i slične potrebe pravnih osoba;

e) crpljenje podzemnih voda;

f) zahvaćanje voda za navodnjavanje za različite namjene, naročito poljoprivrednog zemljišta;

g) uzgoj ribe i drugih akvatičnih organizama u gospodarstvene i druge svrhe;

h) dislociranje ili vađenje materijala iz vodotoka;

i) zahvaćanje mineralnih, termalnih i termomineralnih voda;

j) korištenje voda za splavarenje, uključujući i korištenje voda za rafting, vožnju kanuima i drugim sličnim plovilima;

k) korištenje voda za postavljanje plutajućih ili plovećih objekata radi obavljanja ugostiteljske ili druge gospodarske djelatnosti.

**Članak 157.**

**(Slučajevi za koje koncesija nije potrebna)**

Za korištenje voda, izvođenje radova, izgradnju i korištenje vodnih objekata za obavljanje poslova od općeg interesa, koncesija nije potrebna ukoliko je investitor ili izvršitelj javno poduzeće čiji je osnivač Distrikt.

**Članak 158.**

**(Prava i obveze koncesionara)**

(1) Pored elemenata propisanih Zakonom o koncesijama, ugovor o koncesiji u ovisnosti od predmeta koncesije sadrži prava i obveze koncesionara, naročito:

a) prema drugim korisnicima voda i prostora;

b) u održavanju vodnog režima u vodotoku i na priobalnom zemljištu;

c) u očuvanju akvatičnih i poluakvatičnih ekosistema;

d) u pogledu rješavanja društvenih potreba koje prouzrokuje izvođenje radova ili izgradnja vodnih objekata koji su predmet koncesije;

e) u pogledu smanjenja nepovoljnih učinaka izvođenja radova ili izgradnje vodnih objekata na okruženje.

(2) Prava i obveze iz stavke (1) ovog članka utvrđuje tijelo u čijoj nadležnosti je područje koja je predmet koncesije.

**Članak 159.**

**(Raskid ugovora o koncesiji)**

Pored slučajeva propisanih Zakonom o koncesijama, ugovor o koncesiji raskida se ako:

a) se koncesijskom djelatnošću u kontinuitetu znatnije ugrožava život i zdravlje ljudi i životna sredina, koji utiču na poremećaj većih razmjera, a mjere predviđene posebnim propisima nisu dovoljne da to spriječe;

b) koncesionar ne otkloni nedostatke u roku određenom rješenjem vodoprivrednog inspektora;

c) koncesionar ne prilagodi obim i način korištenja voda promjenama u vodnom režimu u skladu s vodnim nalogom;

d) je koncesionar u vezi s obavljanjem koncesijske djelatnosti pravomoćno osuđen za kazneno djelo protiv okoliša, poljoprivrede i prirodnih dobara.

**POGLAVLJE XI. VODNA DOKUMENTACIJA**

**Članak 160.**

**(Vodna dokumentacija)**

Vodnu dokumentaciju čine:

a) vodna knjiga i

b) vodni katastar.

**Članak 161.**

**(Vodna knjiga)**

(1) Vodna knjiga je javni registar o izdanim vodnim aktima.

(2) Odjel je dužan da sva izdana vodna akta vodi u vodnoj knjizi.

(3) Predstojnik Odjela podzakonskim aktom bliže utvrđuje sadržaj, način vođenja i obrazac vodne knjige.

**Članak 162.**

**(Vodni katastar)**

(1) Vodni katastar čine katastri:

a) vodnog dobra;

b) vodnih objekata;

c) uređenja i zaštite od štetnog djelovanja voda;

d) korištenja voda;

e) zaštite voda;

f) ostale vodne infrastrukture.

(2) Podatci iz vodnog katastra su javni.

(3) Vodni katastar je sastavni dio vodnog informacijskog sustava.

**Članak 163.**

**(Sadržaj i način vođenja vodnog katastra)**

(1) Katastar vodnog dobra sadrži: registar, zbirku isprava i tehničku i ostalu dokumentaciju o površinskim i podzemnim vodama, vodnom zemljištu i materijalima s vodnog zemljišta.

(2) Katastar vodnih objekata sadrži: registar, zbirku isprava i tehničku dokumentaciju o vodnom objektu.

(3) Katastar uređenja i zaštite od štetnog djelovanja voda sadrži: registar, zbirku isprava i tehničku dokumentaciju o poplavnim područjima, erozivnim područjima i štete na ugroženim područjima.

(4) Katastar korištenja voda sadrži: registar, zbirku isprava i tehničku i ostalu dokumentaciju o izvorištima voda i korisnicima voda, o količini i kvalitetu zahvaćene vode za pojedine namjene.

(5) Katastar zaštite voda sadrži: registar, zbirku isprava i tehničku i ostalu dokumentaciju o izvorima zagađivanja voda, količini i vrsti emisije i recipijentima.

(6) Registar iz stavke (1) do (5) ovog članka predstavlja popis informacija relevantnih za pojedinačni katastar.

(7) Fizička osoba, poduzetnik ili pravna osoba koje je vlastitim sredstvima izgradila vodne objekte dužna je da, na zahtjev Odjela, dostavi podatke za vodne katastre iz stavki (1), (2), (3), (4) i (5) ovog članka.

(8) Vodni katastar vodi Odjel.

(9) Predstojnik Odjela podzakonskim aktom bliže utvrđuje sadržaj i način vođenja vodnog katastra kao i informacije koje čine registar pojedinačnog katastra.

**POGLAVLJE XII. VODNI INFORMACIJSKI SUSTAV**

**Članak 164.**

**(Vodni informacijski sustav)**

Vodni informacijski sustav uspostavlja se radi klasificiranja voda, praćenja i unapređenja vodnog režima, planiranja razvoja vodnih sustava i upravljanja vodama u Distriktu.

**Članak 165.**

**(Ciljevi uspostavljanja vodnog informacijskog sustava)**

(1) Opći ciljevi uspostavljanja vodnog informacijskog sustava su:

a) racionalizacija, integracija i optimizacija odlučivanja u sektoru voda, kroz proces korištenja informacijske i komunikacijske tehnologije;

b) razmjena i sintetizacija informacija interno, odnosno unutar sektora voda, kao i eksterno, odnosno s vanjskim i međunarodnim institucijama;

c) korištenje suvremenih metoda komunikacije i odlučivanja.

(2) Posebni ciljevi uspostavljanja vodnog informacijskog sustava, pored ostalih, su:

a) unapređenje točnosti i pouzdanosti informacija iz sustava upravljanja vodama;

b) skraćivanje vremena dostupnosti informacija u sustavu upravljanja vodama;

c) uspostavljanje osnove za kontinuirano praćenje promjena sustava upravljanja vodama;

d) racionalno korištenje i zaštita vodnih resursa;

e) povećanje kvaliteta u donošenju razvojnih odluka;

f) povećanje intelektualnih i humanih kapaciteta;

g) stvaranje pozitivne slike o upravljanju vodama temeljene na profesionalnom i odgovornom načinu rada.

**Članak 166.**

**(Uspostavljanje vodnog informacijskog sustava)**

(1) Vodni informacijski sustav uspostavlja i vodi Odjel.

(2) Pristup i obvezu vođenja relevantnih dijelova vodnog informacijskog sustava imaju tijela nadležna za pojedinačne djelatnosti vezane za vode i javna poduzeća koja se bave vodnom djelatnošću.

**Članak 167.**

**(Sadržaj vodnog informacijskog sustava)**

(1) Vodni informacijski sustav sadrži najmanje dvije osnovne skupine podataka, i to:

a) podatke u nadležnosti tijela, institucija i drugih pravnih osoba u sektoru voda;

b) podatke u nadležnosti tijela, institucija i drugih pravnih osoba koja su izvan sektora voda, a od značaja su za upravljanje vodama.

(2) Osnovnu skupinu podataka iz stavke (1) točka a) ovog članka, između ostalog, čine:

a) vodni katastar;

b) vodna knjiga;

c) registar koncesija na vodnom dobru;

d) evidencija o inspekcijskim pregledima;

e) podaci o intelektualnim i humanim kapacitetima.

(3) Osnovnu grupu podataka iz stavke (1) točka b) ovog članka čine:

a) geografski podatci i resursi;

b) demografska, sociološka i gospodarstvena skupina podataka.

(4) Vodni informacijski sustav osigurava formiranje, održavanje, prezentaciju i distribuciju podataka o stanju kvaliteta voda, klasama vodnih tijela površinskih i podzemnih voda, vodnoj dokumentaciji, zakonodavnim, organizacijskim, strateškim i planskim mjerama u području upravljanja vodama, znanstveno-tehničke i druge informacije od značaja za upravljanje vodama i razmjenu informacija s informacijskim sustavom na državnoj razini.

(5) Predstojnik Odjela podzakonskim aktom pobliže utvrđuje sadržaj i način vođenja vodnog informacijskog sustava, metodologiju, strukturu, kategorije i razine sakupljanja podataka, kao i sadržaj podataka o kojima se obavješćuje javnost.

**Članak 168.**

**(Registar koncesija na vodnom dobru)**

(1) Odjel vodi registar koncesija na vodnom dobru.

(2) Registar iz stavke (1) ovog članka sadrži podatke o odlukama nadležnih tijela i ugovorima o koncesijama na vodnom dobru.

(3) Tijelo koji dodjeljuje koncesiju unosi u vodni informacijski sustav podatke o dodjeli koncesije na vodnom dobru.

**Članak 169.**

**(Evidencije o inspekcijskom pregledu)**

Vodno gospodarstveni inspektor dužan je unijeti u vodni informacijski sustav podatke o obavljenom inspekcijskom pregledu.

**Članak 170.**

**(Obveza ustupanja podataka za vodni informacioni sistem)**

Tijela, institucije i druga fizičke i pravne osobe koji posjeduju podatke od značaja za upravljanje vodama obvezni su Odjelu ustupiti bez naknade dodatne podatke za vodni informacijski sustav, na zahtjev i po ocjeni Odjela.

**POGLAVLJE XIII. ZABRANE, OGRANIČENJE PRAVA VLASNIŠTVA ODNOSNO PRAVA KORIŠTENJA ZEMLJIŠTA**

**Članak 171.**

**(Opće zabrane)**

Na vodnom dobru i priobalnom zemljištu zabranjene su aktivnosti i zahvati u prostoru koji mogu:

a) ugroziti stabilnost vodnog i priobalnog zemljišta;

b) umanjiti stupanj zaštite od štetnog djelovanja voda;

c) spriječiti normalan protok vode, naplavina i mulja;

d) onemogućiti opstanak i razmnožavanje akvatičnih i poluakvatičnih organizama.

**Članak 172.**

**(Zabrane i ograničenja)**

(1) U cilju očuvanja i održavanja vodnih tijela površinskih i podzemnih voda i zaštitnih i drugih vodnih objekata, sprečavanja pogoršanja vodnog režima, obezbjeđenja prolaza velikih voda i provođenja zaštite od štetnog djelovanja voda, kao i zaštite okoliša, zabranjeno je:

a) obavljati radnje na nasipu, obodnom i odvodnom kanalu, u inundacijskom području, kojima se može ugroziti stabilnost vodnih objekata, a naročito:

1) vršiti vađenje materijala kao što je šljunak, pijesak, kamen i glina, u inundacijskom području, odnosno branjenom području na udaljenosti manjoj od 100 metara od vanjske, vodne nožice nasipa;

2) obrađivati zemlju na udaljenosti manjoj od 10 metara od nožice nasipa;

3) na nasipu i njegovom zaštitnom pojasu i u inundacijskom području istovarati ili ostavljati bilo kakav materijal, izuzev materijala za obranu od poplava kao što je deponija kamena i zemlje;

4) puštati po nasipu, obodnom i odvodnom kanalu stoku radi ispaše ili prevoditi stoku izvan mjesta određenog za prijelaz;

5) bez suglasnosti Odjela provoditi promet vozilima na obrambenom nasipu izvan mjesta određenog za prijelaz, izuzev za potrebe radova na održavanju nasipa ili za potrebe nadležnih kontrolnih tijela;

6) podizati ograde i živice i saditi drveće na udaljenosti manjoj od 20 metara s unutarnje strane i 10 metara s vanjske strane od nožice nasipa, kao i graditi objekte stambene, gospodarske i druge s unutarnje strane nasipa na udaljenosti manjoj od 20 metara od nožice nasipa i u inundacijskom pojasu;

7) graditi bunare na udaljenosti manjoj od 50 metara od vanjske nožice nasipa, kopati, bušiti jame ili paralelne kanale na udaljenosti manjoj od 20 metara od unutarnje nožice nasipa, odnosno 10 metara od vanjske nožice nasipa;

8) podizati pregrade u inundacijskom području;

9) oštećivati ili uništavati uređaje na nasipu kao što su rampe, oznake, vodomjeri ili uređaje za registraciju promjena na vodama ili druge znakove;

b) graditi objekte, saditi drveće, orati i kopati zemlju i obavljati druge radnje kojima se remeti funkcija ili ugrožava stabilnost melioracijskih kanala za odvodnjavanje i u obostranom pojasu širine od najmanje 5 metara od tih kanala poduzimati radnje kojima se ometa redovito održavanje ovih kanala;

c) odlagati čvrsti otpad i druge materijale u vodotoke, akumulacije, retenzije, melioracijske i druge kanale, upuštati zagađene vode ili druge tvari i vršiti radnje, kojima se može oštetiti korito i obala vodotoka, utjecati na promjenu njegove trase, razine vode, količinu i kvalitet vode, ugroziti stabilnost zaštitnih i drugih vodnih objekata ili otežati održavanje vodnog sustava;

d) izvoditi radove koji bi mogli ugroziti stabilnost brane ili njenu namjenu, kao i mjenjati prirodne uslove u okolini akumulacijskih i retenzijskih bazena na način kojim bi se prouzročilo klizanje terena, pojave erozije ili nastajanje vododerina i bujica;

e) oštećivati ili neovlašteno rukovati akumulacijama i njihovom opremom, crpnim stanicama, ustavama, kanalima, tunelima, kulama zatvaračnicama i njima pripadajućim objektima, dalekovodima, trafo-stanicama i sustavom veza ili ometati njihov rad;

f) neovlašteno koristiti pristupne puteve do zaštitnih vodnih objekata;

g) u poplavnom području graditi objekte na način kojim se ometa proticanje vode i leda ili suprotno odredbama ovog Zakona;

h) mijenjati ili presijecati tokove podzemnih voda, odnosno iskorištavati te vode u opsegu kojim se ugrožava opskrbu vodom za piće ili tehnološkom vodom, ugrožavaju mineralna i termalna izvorišta, stabilnost tla i objekata;

i) mijenjati pravac i jačinu toka površinske vode koja prirodno protiče ili otiče s vodnog zemljišta koje je u privatnom vlasništvu;

j) provoditi, bez odgovarajućih vodnih akata, intervencije u koritu, kao osiguranje obala, pregrađivanje korita, proširenje i produbljenje korita i drugo;

k) mijenjati pravac vodotoka i kanala bez vodne suglasnosti i vodne dozvole, odnosno protivno uvjetima određenim u vodnoj suglasnosti i vodnoj dozvoli;

l) unositi u vodotoke, jezera, akumulacije i retenzije, kao i deponirati na obale vodotoka, jezera, akumulacija i retenzija kamen, zemlju, jalovinu i druge čvrste i tečne tvari i materijale;

m) saditi drveće na udaljenosti manjoj od 10 metara od linije dopiranja velikih voda vodotoka, odnosno 10 metara od rubne linije akumulacije ili retenzije, obodnog ili umjetnog kanala, izuzev zaštitnih šuma;

n) podizati zgrade i druge objekte koji ne služe obrani od poplava na udaljenosti manjoj od 10 metara od linije dopiranja stogodišnjih velikih voda za sve površinske vode, izuzev ako je vlasniku ili korisniku uvjetovana izgradnja objekta prethodnim poduzimanjem zaštitnih mjera kojima se onemogućavaju ili smanjuju štetne posljedice od voda;

o) graditi ili postavljati ograde ili prepreke na udaljenosti manjoj od 10 metara od poplavne linije dopiranja velikih voda vodotoka, kojima se sprječava prilaz obalama vodotoka;

p) vršiti radnje koje mogu oštetiti korita i obale vodotoka, jezera, kanala, akumulacije i retenzije ili smetati slobodnom oticanju vode;

r) izvoditi radove kao što su kopanje zemljišta, šljunka, pijeska, kamena u blizini vodotoka, jezera, kanala, tunela, akumulacije i retenzije, koji bi mogli ugroziti stabilnost zaštitnih vodnih objekata ili njihovu upotrebu;

s) izvoditi druge radove koji bi mogli da ugroze stabilnost i otežaju održavanje regulacijskih, zaštitnih i drugih vodnih objekata.

(2) Vodno gospodarstveni inspektor može zabraniti vršenje radnji iz stavke (1) ovog članka i izvan granica vodnog zemljišta, ako bi se tim radnjama ugrozio vodni režim ili vodni objekti.

**Članak 173.**

**(Otklanjanje štete)**

(1) Fizička osoba, poduzetnik ili pravna osoba koje počini zabranjenu radnju iz članka 172. ovog Zakona, dužno je da po rješenju vodno gospodarstvenog inspektora izvrši radnje radi uspostavljanja stanja koje je postojalo prije nego što je šteta nastala (u daljnjem tekstu: uspostavljanje prijašnjeg stanja).

(2) Ukoliko osoba iz stavke (1) ovog članka ne uspostavi prijašnje stanje o njegovom trošku, Odjel će to učiniti o trošku te osobe.

(3) Ako štetu nije moguće popraviti, osoba iz stavke (1) ovog članka dužno je nadoknaditi štetu.

**Članak 174.**

**(Obveze vlasnika odnosno korisnika vodnog zemljišta)**

(1) Vlasnik, odnosno korisnik vodnog zemljišta dužan je:

a) dopustiti prolaz preko zemljišta osobe koje su ovlaštene da premjeravaju, snimaju, projektiraju i obilježavaju zemljište ili vode za potrebe izgradnje ili rekonstrukcije vodnih objekata, osobama koje provode inspekcijski nadzor, kao i osobama koja izvode radove na izgradnji, rekonstrukciji i održavanju vodnih objekata;

b) dopustiti korištenje korita za veliku vodu i obale rijeke u širini od 5 metara osobama koja su ovlaštena da vrše pregled stanja i održavanje riječnih korita i obala;

c) omogućiti korištenje odgovarajućeg materijala sa svog zemljišta, kao i prolaz osoba i mehanizacije, radi provođenja zaštite od štetnog djelovanja voda;

d) dopustiti slobodno oticanje vode koja dolazi sa uzvodnih zemljišta, bez promjene pravca i brzine vode;

e) gospodariti šumama na inundacijskom području tako da se ne prave smetnje prirodnom oticanju vode i leda;

f) omogućiti privremeno deponiranje materijala izvađenog iz vodotoka, jezera ili akumulacija radi izvršenja radova i njegovo transportiranje preko tog zemljišta;

g) dozvoliti postavljanje i rad mjernih instrumenata, nužnih za istraživanja, iskopavanja ili bušenja, eksperimentalna pumpanja, uzimanje uzoraka i druge poslove vezane za istraživanja voda za potrebe opskrbu vodom ili drugih istraživačkih djelatnosti, pod uvjetima i na način propisan ovim ili drugim zakonom, kao i za potrebe nadzora voda.

(2) Vlasnik, odnosno korisnik nepokretnosti koja se nalazi u zoni sanitarne zaštite dužan je da način korištenja nepokretnosti prilagodi uvjetima utvrđenim za korištenje i održavanje zona sanitarne zaštite.

(3) Vlasnik, odnosno korisnik zemljišta ima pravo na naknadu stvarne štete u slučajevima iz točaka a), b), c), f) i g) stavke (1) ovog članka, kao i za korištenje materijala iz točke c) stavka (1) ovog članka.

(4) Međusobna prava i obveze koje nastanu u vezi s izvođenjem radova iz točaka a), b), c), f) i g) stavke (1) ovog članka sporazumno uređuju vlasnik, odnosno korisnik zemljišta i investitor.

**Članak 175.**

**(Poduzimanje aktivnosti)**

(1)Vlasnik, odnosno korisnik vodnog zemljišta ili vodnog objekta na obali dužan je da na dijelu na kome je vlasnik, odnosno korisnik:

a) sudjeluje u izvođenju manjih radova na održavanju korita za veliku vodu, osim korita za malu vodu, radi sprječavanja erozije, odronjavanja obala ili smanjenja propusne moći korita za vodu;

b) ukloni sam ili sudjeluje u uklanjanju iz korita vodotoka ili sa svog zemljišta predmeta koji mogu narušiti vodni režim;

c) ukloni drvo iz korita bujičnog toka.

(2) Predstojnik Odjela podzakonskim aktom bliže definira aktivnosti iz stavke (1) ovog članka i postupak odobrenja tih aktivnosti.

**Članak 176.**

**(Ustanovljavanje prava služnosti)**

(1) Vlasnik, odnosno korisnik zemljišta dužan je da dozvoli da preko njegovog zemljišta drugi vlasnik, odnosno korisnik ustanovi pravo služnosti kako bi izvodio radove odvođenja, odnosno dovođenja vode do svog zemljišta, ako za to ne postoji cjelishodnije tehničko ili ekonomsko rješenje.

(2) Na javnom vodnom dobru može se stjecati pravo služnosti, uz prethodno pribavljenu suglasnost nadležnog Odjela.

(3) Ako vlasnici, odnosno korisnici zemljišta ne postignu sporazum o ustanovljavanju prava služnosti i o visini odgovarajuće naknade, odluku donosi sud.

**POGLAVLJE XIV. ORGANIZACIJA I FINANCIRANJE UPRAVLJANJA VODAMA**

**Članak 177.**

**(Poslovi Odjela)**

(1) Poslovi u nadležnosti Odjela su:

a) izrada normativnih akata i planskih dokumenata za upravljanje vodama;

b) studijski i analitički poslovi, kao izrada projektnih zadataka, koncepcijskih rješenja i investicijskih programa;

c) uređenje vodotoka i zaštita od štetnog djelovanja voda, kao što je praćenje hidroloških stanja, procjena poplavnih rizika, praćenje stanja vodotoka i stanja regulacijskih i zaštitnih vodnih objekata, izgradnja i održavanje regulacijskih i zaštitnih vodnih objekata, nadzor nad građenjem i održavanjem regulacijskih i zaštitnih vodnih objekata, upravljanje poplavnim rizicima, provođenje obrane od poplava;

d) poslovi u melioracijskoj odvodnji, kao što je izgradnja, održavanje i nadzor nad objektima za zaštitu od štetnog djelovanja unutrašnjih voda, odnosno odvodnjavanje;

e) zaštita voda, kao što je upravljanje kvalitetom voda, provođenje monitoringa površinskih i podzemnih voda u odnosu na hidrološko stanje, kvalitativno stanje i ekološko stanje voda;

f) upravljanje javnim vodnim dobrom u skladu s ovim Zakonom;

g) vođenje vodne dokumentacije, vodnog informacijskog sustava i izdavanje vodnih akata;

h) stručni poslovi u vezi s davanjem koncesija za korištenje vodnog dobra;

i) stručni nadzor nad provođenjem uvjetima iz vodnih akata;

j) praćenje prikupljanja vodnih naknada;

k) poduzimanje hitnih mjera na sprječavanju ili smanjenju štetnih utjecaja prouzrokovanih iznenadnom opasnosti od zagađenja voda i priprema plana zaštite voda od zagađivanja;

l) suradnja po pitanju koordinacije izrade, razvoja i provođenja integralnih planova upravljanja vodama, s odgovornim tijelima iz entiteta za potrebe Bosne i Hercegovine, odnosno s nadležnim međunarodnim tijelima za područja međunarodnih riječnih slivova;

m) obavljanje i drugih poslova propisanih ovim Zakonom i drugim propisima.

(2) Za obavljanje stručno-tehničkih poslova iz svoje nadležnosti, Odjel može angažirati fizičke osobe, poduzetnike ili pravne osobe u skladu s ovim Zakonom i drugim propisima.

**Članak 178.**

**(Predmet financiranja)**

(1) Poslovi od općeg interesa koji se financiraju u skladu s ovim Zakonom su:

a) uređenje vodotoka i zaštita od štetnog djelovanja voda;

b) uređenje i korištenje voda;

c) zaštita voda od zagađenja;

d) izgradnja, održavanje i upravljanje melioracijskim sustavima;

e) izgradnja, održavanje i upravljanje regionalnim i višenamjenskim hidrosustavima.

(2) Poslovi uređenja vodotoka i zaštite od štetnog djelovanja voda su:

a) izrada planova iz članka 88. ovog Zakona;

b) izgradnja, rekonstrukcija i sanacija regulacijskih i zaštitnih vodnih objekata u javnom vlasništvu i održavanje vodotoka;

c) provođenje obrane od poplave i leda;

d) izgradnja objekata i izvođenje radova i mjera za zaštitu od erozija i bujica u skladu s člankom 100. ovog Zakona.

(3) Poslovi uređenja i korištenja voda su:

a) izrada bilanca voda, kontrola stanja zaliha vodnih resursa i mjere za osiguranje njihovog racionalnog korištenja i zaštite;

b) izrada bilanca podzemnih voda za pojedinačni resurs, uključujući i raspoloživi resurs, način i dinamika obnavljanja resursa i mjere za osiguranje racionalnog korištenja i zaštitu resursa;

c) ispitivanje kvaliteta vode i istražni radovi na izvorištu;

d) zaštita izvorišta za opskrbu vodom;

e) izgradnja i rekonstrukcija vodnih objekata iz članka 33. točka a) ovog Zakona, u javnom vlasništvu.

(4) Poslovi zaštite voda od zagađenja su:

a) klasifikacija vodnih tijela površinskih i podzemnih voda;

b) izrada programa monitoringa voda;

c) priprema planova za zaštitu voda od zagađivanja, organizacija i kontrola njihovog provođenja;

d) provođenje dugoročnih i kratkoročnih mjera za sprječavanje, ublažavanje i kontrolu zagađivanja voda;

e) uređenje vodnog režima zaštićenih područja iz članka 125. ovog Zakona i drugih područja koja na njih imaju utjecaja;

f) izgradnja i rekonstrukcija vodnih objekata za sakupljanje, odvođenje i počišćavanje otpadnih voda i zaštitu voda iz članka 34. ovog Zakona, u javnom vlasništvu.

(5) Poslovi koji se odnose na melioracijske sustave su:

a) održavanje vodnih objekata za odvodnjavanje i navodnjavanje u javnom vlasništvu;

b) upravljanje sustavima za odvodnjavanje i navodnjavanje u javnom vlasništvu;

c) izgradnja vodnih objekata osnovne kanalizacijske mreže za odvodnjavanje.

(6) Poslovi koji se odnose na regionalne i višenamjenske hidrosustave su:

a) upravljanje i održavanje regionalnih i višenamjenskih hidrosustava u javnom vlasništvu;

b) izgradnja, rekonstrukcija i sanacija regionalnih i višenamjenskih hidrosustava u javnom vlasništvu.

**Članak 179.**

**(Izvori financiranja)**

(1) Izvori financiranja za obavljanje poslova propisanih ovim Zakonom su:

a) opća vodna naknada;

b) posebne vodne naknade;

c) koncesijska naknada;

d) prihodi po osnovu ograničenog prava korištenja javnog vodnog dobra;

e) proračun Distrikta;

f) kreditna sredstva;

g) zajmovi;

h) donacije;

i) ostali izvori financiranja u skladu sa zakonom.

(2) Prihodi iz opće vodne naknade, posebne vodne naknade kao i prihodi po osnovu ograničenog prava korištenja javnog vodnog dobra uplaćuju se na Depozitni račun Riznice i drže na posebnom namjenskom podračunu koji otvara Direkcija za financije Brčko distrikta Bosne i Hercegovine.

(3) Prihodi iz stavke (2) ovog članka su prihodi Odjela i predstavljaju namjenske prihode za financiranje poslova u nadležnosti Odjela propisanih ovim Zakonom.

**Članak 180.**

**(Opća vodna naknada)**

(1) Opću vodnu naknadu plaćaju poduzetnici i pravne osobe registrirana za obavljanje gospodarske djelatnosti.

(2) Opća vodna naknada se naplaćuje u visini od 0,02 % na osnovicu koju čini neto plaća djelatnika u radnom odnosu na neodređeno, odnosno određeno vrijeme, naknada po osnovu ugovora o djelu, ugovora o privremenim i povremenim poslovima, menadžerskog ugovora i ugovora o obavljanju posebnih poslova.

**Članak 181.**

**(Posebne vodne naknade)**

Posebne vodne naknade iz članka 179. stavka (1) točka b) ovog Zakona su naknade za:

a) korištenje površinskih i podzemnih voda;

b) korištenje vode za proizvodnju električne energije;

c) zaštitu voda;

d) vađenje materijala iz vodotoka;

e) zaštitu od poplava.

**Članak 182.**

**(Naknada za korištenje površinskih i podzemnih voda)**

(1) Naknada za korištenje površinskih i podzemnih voda plaća se za zahvaćanje vode za:

a) opskrba vodom za piće;

b) stavljanje vode u boce i mineralne vode;

c) navodnjavanje;

d) uzgoj ribe u ribnjacima;

e) industrijske procese, uključujući i termoelektrane.

(2) Osnovica za obračun naknade iz stavke (1) ovog članka je jedan kubni metar zahvaćene vode.

(3) Stopa koja se primjenjuje na obračun naknade iz stavke (1) ovog članka može biti različita, ovisno od namjene i kvaliteta vode.

(4) Obveznik plaćanja naknade iz stavke (1) ovog članka je fizička osoba, poduzetnik ili pravna osoba kojoj je izdat vodni akt za korištenje površinskih i podzemnih voda iz stavke (1) ovog članka.

**Članak 183.**

**(Naknada za korištenje vode za proizvodnju električne energije)**

(1) Fizička osoba, poduzetnik ili pravna osoba kojoj je izdan vodni akt za proizvodnju električne energije plaća naknadu za korištenje vode za proizvodnju električne energije.

(2) Osnovica za obračun naknade iz stavke (1) ovog članka je jedan kilovat sat (kWh) proizvedene električne energije.

**Članak 184.**

**(Naknada za zaštitu voda)**

(1) Naknada za zaštitu voda plaća se za:

a) korištenje transportnih sredstava, odnosno građevinskih mašina koje koriste naftu ili naftne derivate;

b) ispuštanje otpadnih voda;

c) uzgoj ribe u ribnjacima;

d) upotrebu umjetnih gnojiva i kemikalija za zaštitu biljaka.

(2) Osnovica za obračun naknada iz točaka a) i b) stavka (1) ovog članka je zagađenje voda izraženo preko 1 ekvivalenta stanovnika (1 e. s.).

(3) Osnovica za obračun naknade iz točke c) stavka (1) ovog članka je kilogram ribe proizvedene i stavljene u promet.

(4) Osnovica za obračun naknade iz tačke d) stav (1) ovog članka je kilogram proizvedenog ili uvezenog umjetnog gnojiva ili kemikalije za zaštitu biljaka.

(5) Obveznik plaćanja naknade iz točke a) stavka (1) ovog članka je fizička osoba, poduzetnik ili pravna osoba na čije je ime registrirano transportno sredstvo, odnosno građevinski stroj.

(6) Obveznik plaćanja naknade iz točke b) i c) stavka (1) ovog članka je fizička osoba, poduzetnik ili pravna osoba kojem je izdan vodni akt za ispuštanje otpadnih voda, odnosno za uzgoj ribe u ribnjacima.

(7) Obveznik plaćanja naknade iz točke d) stavka (1) ovog članka je fizička osoba, poduzetnik ili pravna osoba koje proizvodi ili uvozi umjetna gnojiva ili kemikalije za zaštitu biljaka.

**Članak 185.**

**(Naknada za vađenje materijala iz vodotoka)**

(1) Poduzetnik ili pravna osoba kojoj je izdan vodni akt za vađenje materijala iz vodotoka plaća naknadu za vađenje materijala iz vodotoka.

(2) Osnovica za obračun naknade iz stavke (1) ovog članka je metar kubni izvađenog materijala.

(3) Ukoliko je ugovorom o koncesiji uređeno pravo vađenja materijala iz vodotoka, vodna naknada plaća se neovisno o koncesijskoj naknadi ukoliko je ista ugovorena.

**Članak 186.**

**(Naknada za zaštitu od poplava)**

(1) Naknada za zaštitu od poplava plaća se za zaštitu:

a) poljoprivrednog, šumskog ili građevinskog zemljišta koje je zaštićeno objektima za zaštitu od poplava;

b) stambenih, poslovnih i drugih objekata koji su zaštićeni objektima za zaštitu od poplava.

(2) Osnovica za obračun naknade iz točke a) stavke (1) ovog članka je hektar zaštićenog zemljišta, a za manje površine kvadratni metar.

(3) Stopa koja se primjenjuje za obračun naknade iz točke a) stavke (1) ovog članka može biti različita ovisno od vrste branjene površine.

(4) Osnovica za obračun naknade iz točke b) stavke (1) ovog članka je metar kvadratni objekta.

(5) Obveznik plaćanja naknade iz stavka (1) ovog članka je vlasnik ili korisnik zemljišta, odnosno objekta iz stavka (1) ovog članka.

**Članak 187.**

**(Stope posebnih vodnih naknada)**

Stope posebnih vodnih naknada iz članka 181. ovog Zakona, utvrđuje Vlada, na prijedlog predstojnika Odjela.

**Članak 188.**

**(Oslobađanje od plaćanja posebnih vodnih naknada)**

Posebna vodna naknada za zaštitu od poplava iz članka 181. stavka (1) točka e) ovog zakona se ne plaća u sljedećim slučajevima:

a) za nekretnine koje neposredno služe za zračni, željeznički i cestovni promet, za osiguranje zdravstvene i socijalne zaštite, obrazovanje, kulturu, za groblja ili za objekte vjerske namjene;

b) za poljoprivredno i šumsko zemljište, ukoliko je vlasnik tog zemljišta član porodice poginulog branitelja, invalid rata ili osoba u stanju socijalne potrebe, ukoliko to zemljište nije dano u zakup drugim osobama; i

c) za zaštitne vodne objekte i javno vodno dobro, osim ako je dano na korištenje trećoj osobi.

**Članak 189.**

**(Prikupljanje vodnih naknada)**

Vlada, na prijedlog Odjela, u suradnji s Direkcijom za financije Brčko distrikta Bosne i Hercegovine, donosi podzakonski akt kojim utvrđuje način obračunavanja, postupak i rokove za obračunavanje i plaćanje, kao i kontrolu izmirenja obveza po osnovu opće i posebnih vodnih naknada.

**Članak 190.**

**(Koncesijska naknada)**

Obaveza plaćanja koncesijske naknade, određivanje visine, rokova, uvjeta i načina plaćanja vrši se u skladu sa Zakonom o koncesijama.

**Članak 191.**

**(Prihod za ograničeno prava korištenja javnog vodnog dobra)**

Prihod za ograničeno pravo korištenja javnog vodnog dobra utvrđuje se u skladu sa podzakonskim aktom iz članka 21. ovog Zakona.

**POGLAVLJE XV. UPRAVNI I INSPEKCIJSKI NADZOR**

**Članak 192.**

**(Upravni nadzor)**

Upravni nadzor nad provođenjem ovog Zakona obavlja Odjel.

**Članak 193.**

**(Inspekcijski nadzor)**

(1) Inspekcijski nadzor nad primjenom i izvršenjem ovog Zakona obavlja vodno gospodarstveni inspektor.

(2) Inspekcijski nadzor obavlja se u skladu sa Zakonom o inspekcijama Brčko distrikta Bosne i Hercegovine (u daljnjem tekstu: Zakon o inspekcijama) i Zakonom o upravnom postupku.

(3) Ako vodno gospodarstveni inspektor prilikom obavljanja inspekcijskog nadzora uoči nepravilnosti, odnosno povrede propisa, a nije nadležan izravno postupati, obavezan je obavijestiti nadležno tijelo o uočenim nepravilnostima, odnosno povredama propisa i tražiti pokretanje postupka i poduzimanje propisanih mjera.

**Članak 194.**

**(Ovlasti inspektora)**

(1) U obavljanju inspekcijskih poslova, pored ovlasti propisanih Zakonom o inspekcijama, vodno gospodarstveni inspektor je ovlašten i dužan:

a) spriječiti korištenje vode ako se ona koristi u suprotnosti s ovim Zakonom bez vodnog akta ili ugovora o koncesiji, odnosno suprotno uvjetima utvrđenim vodnim aktom, ugovorom o koncesiji, odnosno ovim Zakonom;

b) spriječiti ili ograničiti provođenje prava na korištenje voda, ako se ono koristi u suprotnosti s vodnim aktom, odnosno ugovorom o koncesiji;

c) zaustaviti izgradnju ili provođenje drugog zahvata u prostoru, ako se provodi bez ili u suprotnosti sa vodnim aktom ili ugovorom o koncesiji;

d) odrediti privremenu obustavu rada, odnosno obavljanje gospodarstvene djelatnosti ili dijela gospodarstvene djelatnosti, ako se obavlja bez ili u suprotnosti s vodnim aktom, odnosno ugovorom o koncesiji;

e) odrediti privremenu obustavu rada, odnosno obavljanje gospodarske djelatnosti ili dijela gospodarske djelatnosti, ako utvrdi da otpadne vode sadrže opasne tvari u količini većoj od dozvoljene ili se zahvaćaju veće količine od dozvoljenih;

f) zabraniti upotrebu objekta i uređaja, ako se koriste bez ili u suprotnosti s vodnim aktom, odnosno ugovorom o koncesiji;

g) zabraniti ili ograničiti ispuštanje otpadne vode, ako se vrši u suprotnosti s odredbama članka 113. ovog Zakona ili u suprotnosti s vodnim aktom, odnosno ugovorom o koncesiji;

h) zabraniti dislociranje ili vađenje materijala iz vodotoka, ako se poduzima u suprotnosti s odredbama ovog Zakona ili u suprotnosti s vodnim aktom, odnosno ugovorom o koncesiji ili tehničkom dokumentacijom;

i) u suradnji s urbanističko-građevinskim inspektorom, narediti uklanjanje izgrađenog objekta i postrojenja bez vodnog akta;

j) narediti radnje radi uspostavljanja prijašnjeg stanja u slučaju postupanja suprotno odredbama ovog Zakona;

k) narediti i druge radnje koje su obveza vlasnika, odnosno korisnika ili odrediti druge mjere u skladu sa ovim zakonom i drugim propisima;

l) preko nadležnog tijela izvijestiti tijelo vodno gospodarstvene inspekcije druge države o nedozvoljenim promjenama režima voda na kontrolnim točkama međudržavnih voda;

m) zabraniti poduzimanje radnji koje nisu dozvoljene u skladu s ovim Zakonom;

n) odrediti sanacione mjere ili predložiti Odjelu izvršenje određenih radnji i provođenje sanacionog programa, ako je potrebno da se otklone izvori i posljedice prekomjernog opterećenja voda;

o) poduzeti i druge mjere u skladu s ovim Zakonom i drugim propisima.

(2) Inspekcijske poslove iz stavke (1) točke e) i g) ovog članka, vodno gospodarski inspektor obavlja u suradnji s inspektorom za zaštitu okoliša.

**Članak 195.**

**(Usmeno rješenje u zapisnik)**

(1) Vodno gospodarstveni inspektor može donijeti usmeno rješenje u zapisnik i odmah narediti njegovo izvršenje, u skladu sa Zakonom o inspekcijama, u slijedećim slučajevima:

a) ako bi nastala neposredna opasnost od poplava, izlivanja voda ili pogoršanja stanja tijekom poplave;

b) ako bi nastala nestašica vode ili teškoće u opskrbi vodom;

c) ako postoji opasnost od zagađivanja vode ili je nastupilo zagađenje u opsegu u kojem to predstavlja neposrednu opasnost za život i zdravlje ljudi ili u većem opsegu za životinjski ili biljni svijet;

d) ako postoji neposredna opasnost za zagađenje izvora vode namijenjenog opskrbu vodom za piće;

e) ako postoji neposredna opasnost za zagađenje površinskih i podzemnih voda;

f) ako postoji neposredna opasnost od nastanka odrona zemlje, ulegnuća ili drugih vidova erozije;

g) za osiguranje provođenja općeg korištenja i nesmetanog funkcioniranja javnih službi prema ovom Zakonu, ako se vlasnik ili drugi korisnik vodnog zemljišta suprotstavlja prelasku preko svoje zemlje ili obavljanju radova povezanih s provođenjem poslova od općeg interesa u skladu s ovim Zakonom;

h) za osiguranje izvođenja radova povezanih s istraživanjem voda u skladu s odredbama ovog Zakona.

(2) U slučajevima iz stavke (1) točke c), d) i e) ovog članka, vodno gospodarstveni inspektor u suradnji s inspektorom za zaštitu okoliša može donijeti usmeno rješenje u zapisnik i odmah narediti njegovo izvršenje, u skladu sa Zakonom o inspekcijama.

(3) Postojanje prirodnih događaja iz stavke (1) točke c) i e) ovog članka utvrđuje nadležno tijelo, u skladu s propisima iz oblasti zaštite od elementarnih i drugih nepogoda.

(4) U slučaju da se osoba koja je odgovorna za neželjene posljedice iz stavke (3) ovog članka ne može identificirati ili ako ta osoba ne postupi odmah po nalogu vodno gospodarstvenog inspektora, vodno gospodarstveni inspektor poduzima nužne mjere da se eliminiraju ili ublaže posljedice.

(5) Troškove nastale provođenjem mjera iz stavke (4) ovog članka snosi Odjel na teret odgovorne osobe.

 **Članak 196.**

**(Akcidenti)**

U slučajevima pojave akcidentnih situacija, odmah po saznanju za njihovo nastupanje, vodno gospodarstveni inspektor je dužan poduzeti radnje i mjere koje su predviđene ovim Zakonom.

**Članak 197.**

**(Suradnja inspekcija)**

(1) Vodno gospodarstveni inspektor može surađivati s inspekcijom iz okružja i razmjenjivati informacije o pojavama, problemima i načinu rješavanja pojedinih slučajeva.

(2) Vodno gospodarstveni inspektor Distrikta ima pravo, uz prethodno odobrenje gradonačelnika Brčko distrikta Bosne i Hercegovine, zajedno s nadležnim entitetskim inspekcijskim tijelima entiteta odnosno Bosne i Hercegovine, zajednički izvršiti inspekcijski pregled u slijedećim slučajevima:

a) ako je došlo do iznenadne opasnosti zagađenja na vodama i vodnom dobru, a čije su posljedice evidentne i na teritoriji entiteta i Distrikta;

b) kod objekata koji imaju režim rada takav da su utjecaji evidentni i na teritoriji entiteta i Distrikta;

c) kod aktivnosti čiji utjecaj je evidentan i na teritoriji entiteta i Distrikta;

d) u drugim slučajevima kada se o tome postigne dogovor.

(3) U slučaju zajedničkog inspekcijskog pregleda iz stavke (2) ovog članka na teritoriji Distrikta, sastavljanje inspekcijskog zapisnika i poduzimanje odgovarajućih mjera obavlja se samostalno i u skladu s odredbama ovog Zakona.

(4) U slučaju iz stavke (3) ovog članka, vodno gospodarstveni inspektor dostavlja kopiju zapisnika, odnosno drugih pisanih dokumenata nadležnoj inspekciji entiteta odnosno Bosne i Hercegovine.

(5) U slučaju zajedničkog inspekcijskog pregleda iz stavke (1) ovog članka na teritoriji entiteta, vodno gospodarstveni inspektor sastavlja službenu zabilješku i dostavlja je gradonačelniku Brčko distrikta Bosne i Hercegovine i Odjelu.

**Članak 198.**

**(Pokretanje prekršajnog ili kaznenog postupka)**

Ako vodno gospodarstveni inspektor utvrdi postojanje osnova sumnje o počinjenju kaznenog djela ili prekršaja, dužan je postupiti u skladu sa Zakonom o inspekcijama, Zakonom o kaznenom postupku Brčko distrikta Bosne i Hercegovine i Zakonom o prekršajima Brčko distrikta BiH.

**POGLAVLJE XVI. PREKRŠAJNE ODREDBE**

**Članak 199.**

**(Novčane kazne za pravne osobe i poduzetnike)**

(1) Novčanom kaznom u iznosu od 1.000,00 KM do 15.000,00 KM kaznit će se za prekršaj pravna osoba, a novčanom kaznom od 500,00 KM do 5.000,00 KM poduzetnik ako:

a) postupa suprotno odredbama iz članka 20. ovog Zakona;

b) izvrši prodaju vodnog zemljišta suprotno članku 24. ovog Zakona;

c) vodni objekt ne koristi, održava, odnosno čuva u skladu s odredbama iz članka 38. stavka (6) ovog Zakona;

d) koristi vodu suprotno odredbama iz članka 61. ovog Zakona;

e) prilikom istražnih, geoloških, rudarskih i drugih radova naiđe na podzemnu vodu i o tome ne obavijesti nadležno tijelo (članak 65. stavka (1);

f) ne postupi u skladu s privremenim ograničenjem iz članka 67. ovog Zakona;

g) koristi vodu za piće u druge svrhe suprotno članku 69. ovog Zakona;

h) ne izvrši mjerenja količine i kvaliteta vode na vodozahvatu (članak 71. stavke (1) i (2);

i) ne dostavi podatke o mjerenjima količine i kvaliteta vode Odjelu (članak 71. stavka (3);

j) postupi suprotno uvjetima održavanja, odnosno korištenja zona sanitarne zaštite u skladu s propisom iz članka 74. stavka (2);

k) koristi vodne snage za proizvodnju električne energije ili za pogon suprotno članku 77. ovog Zakona;

l) koristi vode za plovidbu u suprotnosti sa člankom 78. ovog Zakona;

m) koristi vodu za uzgoj ribe i drugih akvatičnih organizama suprotno članku 79. ovog Zakona;

n) vrši dislociranje ili vađenje materijala iz vodotoka i vodi evidenciju suprotno članku 81. ovog članka;

o) bez opravdanog razloga ne sudjeluje u odbrani od poplava, suglasno odluci Vlade, odnosno suprotno odredbama članka 97. ovog Zakona;

p) postupi suprotno odredbama iz članka 98. ovog Zakona;

r) ne poduzme mjere i radove u skladu sa člankom 99. ovog Zakona;

s) postupi suprotno članku 100. ovog Zakona;

t) ne izvrši sanaciju posljedica štetnog djelovanja voda u skladu sa člankom 102. stavka (3) u skladu s programom sanacije iz stavke (5) ovog Zakona;

u) vrši radove i radnje suprotno odredbama iz članka 111. ovog Zakona;

v) postupi suprotno odredbama iz članka 113. ovog Zakona;

z) postupi suprotno odredbama iz članka 114. ovog Zakona;

aa) postupi suprotno odredbama iz članka 115. ovog Zakona;

bb) postupi suprotno odredbama iz članka 116. ovog Zakona;

cc) ne obavijesti nadležni tijelom u skladu s člankom 119. ovog Zakona;

dd) ne poduzme mjere za sprečavanje ili ublažavanje utjecaja prouzrokovanih iznenadnom opasnosti i o tome pravovremeno ne obavijesti nadležna tijela (članak 120. stavka (1);

ee) ne obavijesti nadležna tijela u skladu sa člankom 120. stavka (2) ovog Zakona;

ff) ne provodi praćenje stanja voda i izvještavanje u skladu s odredbama iz članka 124. ovog Zakona;

gg) radi radnje suprotno odredbama iz članka 126. stavke (2) i (3) ovog Zakona;

hh) provodi aktivnosti iz članka 131. ovog Zakona bez pribavljenog vodnog akta;

ii) provodi radnje ili aktivnosti suprotno izdanom vodnom aktu, odnosno ugovoru o koncesiji;

jj) ne dostavi podatke u skladu sa člankom 163. stavka (7) ovog Zakona;

kk) vrši radove i radnje suprotno odredbama iz članka 172. ovog Zakona;

ll) ne postupi u skladu sa odredbama iz članka 174. ovog Zakona;

mm) ne poduzme radnje u skladu sa člankom 175. ovog Zakona;

nn) ne postupi po rješenju vodno gospodarstvenog inspektora.

(2) Za prekršaj iz stavke (1) ovog članka kaznit će se odgovorna osoba u pravnoj osobi novčanom kaznom u iznosu od 250,00 KM do 3.000,00 KM.

**Članak 200.**

**(Novčane kazne za fizičke osobe)**

Novčanom kaznom u iznosu od 200,00 KM do 2.000,00 KM kaznit će se za prekršaj fizička osoba ako:

a) postupa suprotno odredbama iz članka 20. ovog Zakona;

b) izvrši prodaju vodnog zemljišta suprotno članku 24. ovog Zakona;

c) vodni objekt ne koristi, održava, odnosno čuva u skladu s odredbama iz članka 38. stavka (6) ovog Zakona;

d) koristi vodu suprotno odredbama iz članka 61. ovog Zakona;

e) ne postupi u skladu s privremenim ograničenjem iz članka 67. ovog Zakona;

f) koristi vodu za piće u druge svrhe suprotno članku 69. ovog Zakona;

g) postupi suprotno uvjetima održavanja, odnosno korištenja zona sanitarne zaštite u skladu s propisom iz članka 74. stavka (2);

h) koristi vodne snage za proizvodnju električne energije ili za pogon suprotno članku 77. ovog Zakona;

i) koristi vodu za uzgoj ribe i drugih akvatičnih organizama suprotno članku 79. ovog Zakona;

j) ne sudjeluje u odbrani od poplava u skladu sa člankom 97. ovog Zakona, a suglasno odluci Vlade iz stavke (2) ovog članka;

k) ne poduzme mjere i radove u skladu sa člankom 99. ovog Zakona;

l) postupi suprotno članku 100. ovog Zakona;

m) ne izvrši sanaciju posljedica štetnog djelovanja voda u skladu sa člankom 102. stavka (3), suglasno programu sanacije iz stavke (5) ovog članka;

n) vrši radove i radnje suprotno odredbama iz članka 111. ovog Zakona;

o) ne obavijesti nadležno tijelo u skladu sa člankom 119. ovog Zakona;

p) bez opravdanog razloga ne poduzme mjere za sprečavanje ili ublažavanje utjecaja prouzročenih iznenadnom opasnošću i o tome pravovremeno ne obavijesti nadležna tijela (članak 120. stavka (1);

r) ne obavijesti nadležna tijela u skladu sa člankom 120. stavka (2) ovog Zakona;

s) provodi radnje suprotno odredbama iz članka 126. stavke (1) i (2) ovog Zakona;

t) provodi aktivnosti iz članka 131. ovog Zakona bez pribavljenog vodnog akta;

u) poduzima radnje ili aktivnosti suprotno izdanom vodnom aktu, odnosno ugovoru o koncesiji;

v) ne dostavi podatke u skladu sa člankom 163. stavka (7) ovog Zakona;

z) vrši radove i radnje suprotno odredbama iz članka 172. ovog Zakona;

aa) ne postupi u skladu sa odredbama iz članka 174. ovog Zakona;

bb) ne poduzme radnje u skladu sa člankom 175. ovog Zakona;

cc) ne postupi po rješenju vodno gospodarstvenog inspektora.

**DIO TREĆI – PRIJELAZNE I ZAVRŠNE ODREDBE**

**Članak 201.**

**(Podzakonski akti)**

(1) U roku od 36 mjeseci od dana stupanja na snagu ovog Zakona usvaja se strategija iz članka 45. ovog Zakona.

(2) Vlada je dužna, u roku od 12 mjeseci od dana usvajanja strategije, donijeti plan upravljanja vodama.

(3) Vlada je dužna, u roku od 12 mjeseci od dana stupanja na snagu ovog Zakona, donijeti opći plan obrane od poplava.

(4) Podzakonski akti čije donošenje propisuje ovaj Zakon, donose se najkasnije u roku od 12 mjeseci od dana stupanja na snagu ovog Zakona.

(5) Odjel ima ovlast grupirati po predmetu različite predviđene podzakonske akte te radi racionalizacije te pristupačnosti istih korisnicima, sve podzakonske akte predviđene ovim Zakonom usvojiti u broju koji procijeni najcjelishodnijim.

**Članak 202.**

**(Reorganizacija Odjela)**

Predstojnik Odjela je dužan u roku od šest mjeseci od dana stupanja na snagu ovog Zakona predložiti organizacijski plan Odjela usklađen s ovim Zakonom.

**Članak 203.**

**(Obveze javnog poduzeće „Luka Brčko“ d. o. o. Brčko distrikt BiH)**

Javno poduzeće „Luka Brčko“ d. o. o. Brčko distrikt BiH uređuje vodotok rijeke Save na području definiranom posebnim propisima, a u skladu s ovim i drugim zakonima.

**Članak 204.**

**(Postupci koji nisu okončani)**

Svi slučajevi, odnosno postupci koji do dana stupanja na snagu ovog Zakona nisu pravosnažno okončani, završit će se po odredbama propisa koji je bio na snazi prije stupanja na snagu ovog Zakona.

**Članak 205.**

**(Primjena podzakonskih akata)**

Do donošenja podzakonskih akata propisanih ovim Zakonom primjenjuju se podzakonski akti koji su na teritoriji Distrikta bili na snazi do stupanja ovog Zakona na snagu, ukoliko nisu u suprotnosti s odredbama ovog Zakona.

**Članak 206.**

**(Prestanak važenja propisa)**

Stupanjem na snagu ovog Zakona prestaje se primjenjivati preuzeti Zakon o vodama („Službeni glasnik Republike Srpske”, broj: 10/98).

**Članak 207.**

**(Stavljanje izvan snage)**

Stupanjem na snagu ovog Zakona stavlja se izvan snage Zakon o zaštiti voda („Službeni glasnik Brčko distrikta Bosne i Hercegovine”, broj: 24/05, 1/05 i 19/07).

**Članak 208.**

**(Stupanje na snagu)**

Ovaj Zakon stupa na snagu osmog dana od dana objavljivanja u „Službenom glasniku Brčko distrikta Bosne i Hercegovine”.

 PREDSJEDNIK SKUPŠTINE

 \_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZLOŽENJE**

**NACRTA ZAKONA O VODAMA**

 **BRČKO DISTRIKTA BOSNE I HERCEGOVINE**

Ovo obrazloženje je pripremljeno u skladu sa člancima 69. do 76. Jedinstvenih pravila i procedura za izradu zakona i propisa Brčko distrikta Bosne i Hercegovine („Službeni glasnik Brčko distrikta BiH“, broj: 1/12).

**1. STATUTARNO-PRAVNI TEMELJ ZA DONOŠENJE ZAKONA**

**a)** Statutarno-pravni temelj za donošenje Zakona o vodama Brčko distrikta Bosne i Hercegovine sadržan je u članku 22. Statuta Brčko distrikta Bosne i Hercegovine („Službeni glasnik Brčko distrikta BiH“, broj: 2/10 – pročišćeni tekst) i članku 27. Zakona o javnoj upravi Brčko distrikta Bosne i Hercegovine („Službeni glasnik Brčko distrikta BiH“, broj: 25/20 – pročišćeni tekst i 17/23).

**b)** Nacrt Zakona o vodama Brčko distrikta Bosne i Hercegovine je usklađen prema postojećem zakonodavstvu Brčko distrikta Bosne i Hercegovine.

**2. RAZLOZI ZA DONOŠENJE ZAKONA**

Razlozi za uvođenje zakona i objašnjenje odabrane politike:

**a) Analiza sadašnjeg stanja**

U skladu sa člankom 27. stavka (1) točka b) Zakona o javnoj upravi Brčko distrikta Bosne i Hercegovine („Službeni glasnik Brčko distrikta Bosne i Hercegovine“, broj: 25/20 – pročišćeni tekst i 17/23) Odjel za poljoprivredu, šumarstvo i vodno gospodarstvu Vlade Brčko distrikta Bosne i Hercegovine je nadležno za režim, upotrebu, korištenje i zaštitu voda i vodotoka.

Nalogom Supervizora za Brčko distrikt Bosne i Hercegovine od 4. 8. 2006. godine u Brčko distriktu Bosne i Hercegovine primjenjuje se Zakon o vodama („Službeni glasnik Republike Srpske“, broj: 10/98), koji nije usklađen s propisima kojim se regulira sektor voda u Europskoj uniji, nije usklađen s institucionalnim ustrojem sektora voda u Brčko distriktu Bosne i Hercegovine i stavljen je izvan snage na području entiteta Republika Srpska.

Kada je u pitanju sektor upravljanja vodama, Bosna i Hercegovina je pristupila velikom broju međunarodnih sporazuma koji imaju izravne ili neizravne implikacije na sektor voda. U procesu stabilizacije i pridruživanja, jedan od najvažnijih uvjeta koji se ispostavlja pred svaku od država, koje stječu status kandidata za stjecanje članstva, jeste prilagođavanje i usklađivanje domaćeg zakonodavstva s pravnom stečevinom Europske unije. Kako je području voda u nadležnosti entiteta i Brčko distrikta Bosne i Hercegovine, to je na njima i njihovim nadležnim institucijama da donesu sve akte u procesu prilagođavanja unutrašnjeg zakonodavstva Bosne i Hercegovine s propisima Europske unije o vodama.

Kada je u pitanju Brčko distrikt Bosne i Hercegovine, konstatira se da još uvijek nije donesen zakon kojim bi se regulirao sektor voda u skladu s principima utvrđenim u europskim dokumentima. Brčko distrikt Bosne i Hercegovine je 2004. godine usvojio Zakon o zaštiti voda kojim se regulira pitanje korištenja i zaštite voda. Međutim, ovaj Zakon nije dovoljan jer se njime tretira samo jedan manji dio sistema integriranog upravljanja vodnim resursima kao centralnog principa europske vodne politike. Prema tome, Brčko distrikt Bosne i Hercegovine u velikoj mjeri zaostaje za entitetima u donošenju i razvoju zakonskih i strateških dokumenata u području voda i mora poduzeti pod hitno konkretne korake, ne samo radi harmonizacije s entitetskim zakonima iz područja voda i ispunjavanju međunarodnih obveza, nego da bi na suvremen i održiv način uredio vlastiti sustav upravljanja vodama.

U svibnju 2019. godine od strane USAID Bosne i Hercegovine izvršena je analiza pravnog okvira i dane su preporuke za otklanjanje prepreka za investiranje u sektor energije Brčko distrikta Bosne i Hercegovine kojom je, između ostalog, analiziran i pravni okvir za upravljanje vodama u Brčko distriktu Bosne i Hercegovine. Navedenim dokumentom je analiziran Zakon o vodama („Službeni glasnik Republike Srpske“, broj: 10/98), koji se primjenjuje u Brčko distriktu Bosne i Hercegovine te su u zaključku navedeni nedostaci i dana je preporuka da se u što kraćem roku izvrši potpuno noveliranje cjelokupnog pravnog okvira upravljanja vodama u Brčko distriktu Bosne i Hercegovine uz donošenje novog Zakona o vodama i potrebnih podzakonskih propisa s ciljem transpozicije propisa Europske unije u pravni okvir Brčko distrikta Bosne i Hercegovine te transparentno i cjelovito uredi područje upravljanja vodama.

Na inicijativu Ministarstva vanjske trgovine i ekonomskih odnosa Bosne i Hercegovine, Vlada Brčko distrikta Bosne i Hercegovine je imenovala radnu skupinu za analizu sektora relevantnih za izdavanje dozvola za izgradnju energetskih objekata u Brčko distriktu Bosne i Hercegovine. Radna skupina je izvršila analizu svih propisa iz područja relevantnih za izgradnju energetske infrastrukture, a među kojima je i područje upravljanja vodama. Radi otklanjanja nedostataka u propisima koji uređuju postupak izgradnje energetske infrastrukture u Brčko distriktu Bosne i Hercegovine te kako bi se stvorio povoljan ambijent za investitore, potrebno je pristupiti donošenju novog Zakona o vodama na području Brčko distrikta Bosne i Hercegovine.

**b) Problemi koje zakon treba riješiti**

Zakonom su u najvećoj mjeri uvažena pozitivna iskustva i praksa u entitetima Bosne i Hercegovine i susjednim državama. Nadalje, zakonom je usklađena pravna regulativa u području voda s regulativom Europske unije posebno u odnosu na zaštitu voda od zagađivanja, uređenje i zaštitu od štetnog djelovanja voda, korištenje voda, uvjete i način izgradnje i rekonstrukcije objekata koji mogu utjecati na prirodni i umjetno uspostavljeni režim voda.

**c) Ciljevi koji se zakonom postižu**

Opredjeljenje da se prirodnom bogatstvu – vodi, odredi status dobra u općoj uporabi obvezuje na donošenje propisa kojim se uređuje zaštita, očuvanje i korištenje voda. Uvažavajući ovu obvezu, ovaj Zakon osigurava pouzdane instrumente: zaštitu, kontrolirano korištenje, unapređenje i racionalno upravljanje vodama i vodnim dobrom, materijalnu i financijsku podršku vodno gospodarstvenoj djelatnosti, uređuje prava, obveze i odgovornost Brčko distrikta Bosne i Hercegovine kao zakonodavca. Predložena rješenja dana ovim Zakonom su izraz usklađenosti s međunarodnim obvezama koje proizlaze iz općeprihvaćenih međunarodnih standarda i EU legislative u području sektora voda.

**d) Razmatranje mogućnosti da se problem riješi i bez donošenja zakona**

Kako bi se područje voda i vodno gospodarstvene djelatnosti na području Brčko distrikta Bosne i Hercegovine uredila nužno je donošenje novog zakona.

**e) Zašto je donošenje zakona najbolji način za rješavanje problema**

Za rješavanje problema u praksi najbolji način je donošenje zakona imajući u vidu da bi se jedino primjenom predloženog zakona učinkovito uredilo područje voda na području Brčko distrikta Bosne i Hercegovine.

**f) Vrijednosti kojima se obrađivač vodio i trenutna politika dane institucije u vezi s njima**

Ovaj Zakon urađen je u skladu s Odlukom o odobravanju Smjernica za izradu Nacrta zakona o vodama Brčko distrikta Bosne i Hercegovine koju je Vlada Brčko distrikta Bosne i Hercegovine donijela na 33. redovitoj sjednici održanoj 10. siječnja 2024. godine.

**g) Vjerojatnoća proračunskih prihoda od uvođenja zakona**

Provođenjem Zakona o vodama Brčko distrikta Bosne i Hercegovine očekuju se prihodi od naplaćenih naknada i prihodi po temelju ograničenog prava korištenja javnog vodnog dobra iz članka 179. Zakona, kao i prihodi po osnovu novčanih kazni propisanih za pravne osobe, poduzetnike i fizičke osobe člankom 199. i 200. Zakona.

 Od posebnih vodnih naknada u Brčko distriktu Bosne i Hercegovine trenutno se naplaćuju prihodi od:

* posebne vodno gospodarstvene naknade za izvađeni materijal iz vodotoka, vrsta prihoda 722 524, iznos naplaćenih prihoda u 2023. godini iznosi 99.581,43 KM,

 - posebne vodno gospodarstvene naknade za registraciju motornih vozila, vrsta prihoda 722 521, iznos naplaćenih prihoda u 2023. godini iznosi 403.458,42 KM,

tako da se provođenjem zakona prihodi po osnovu navedenih naknada procjenjuju na iznos od cca. 500.000 KM.

Opću vodnu naknadu iz članka 180. Zakona plaćaju poduzetnici i pravne osobe registrirana za obavljanje gospodarske djelatnosti u visini 0,02 % na osnovicu koju čini neto plaća djelatnika tako da će prihodi varirati ovisno o visini osnovice koju čini neto plaća i broja uposlenih.

Kad su u pitanju prihodi od naplate posebnih vodnih naknada iz članka 181. Zakona, visina prihoda može se utvrditi tek nakon što Vlada Brčko distrikta Bosne i Hercegovine utvrdi visinu stope posebnih vodnih naknada u skladu sa člankom 187. Zakona, s obzirom na to da zakon propisuje samo osnovice za obračun posebnih vodnih naknada i tko su obveznici plaćanja posebnih vodnih naknada.

Isto tako, kada su u pitanju prihodi po osnovu ograničenog prava korištenja javnog vodnog dobra iz članka 179. Zakona, visina prihoda može se utvrditi tek nakon što Vlada Brčko distrikta Bosne i Hercegovine podzakonskim aktom iz članka 21. Zakona utvrdi način i uvjete ograničenog prava korištenja javnog vodnog dobra.

Primjenom Zakona o vodama Brčko distrikta Bosne i Hercegovine očekivani prihodi procjenjuju se na iznos od cca. 900.000,00 KM po osnovu prihoda od naplaćenih naknada i prihoda po osnovu ograničenog prava korištenja javnog vodnog dobra iz članka 179. Zakona, kao i prihoda po osnovu novčanih kazni propisanih za pravne osobe, poduzetnike i fizičke osobe člancima 199. i 200. Zakona.

**3. USKLAĐENOST ZAKONA S ACQUIS EU**

 U skladu sa člankom 4. stavka (1) Odluke o procedurama u postupku usklađivanja propisa Brčko distrikta Bosne i Hercegovine s pravom Europske unije („Službeni glasnik Brčko distrikta Bosne i Hercegovine“, broj: 49/14 i 30/20), Odjel za poljoprivredu, šumarstvo i vodno gospodarstvo dostavilo je Odjelu za europske integracije i međunarodnu suradnju Odluku o odobravanju Teza za izradu nacrta Zakona o vodama Brčko distrikta Bosne i Hercegovine i popis identificiranog prava Europske unije za područje koje se uređuje Zakonom o vodama Brčko distrikta Bosne i Hercegovine, a odnosi se na sljedeće sekundarne izvore prava EU:

- Direktiva 2000/60/EZ Europskog parlamenta i Vijeća od 23. listopada 2000. godine o uspostavljanju okvira za djelovanje Zajednice u područje vodne politike (*Directive 2000/60/EC of the European* *Parliament and of the Council of 23 October 2000 establishing a framework for Community action in the field of water policy),* CELEX: 32000L0060;

- Direktiva Vijeća 91/271/EEZ od 21. svibnja 1991. godine o pročišćavanju komunalnih otpadnih voda (*Council Directive 91/271/EEC of 21 May 1991 concerning urban waste water treatment),* CELEX: 31991L0271;

- Direktiva Vijeća 98/83/EZ od 3. studenog 1998. godine o kvaliteti vode namijenjene za ljudsku potrošnju, zadnji put izmijenjenu Uredbom (EZ) br. 596/2009 Evropskog parlamenta i Vijeća od 18. lipnja 2009. godine (*Council Directive* *98/83/EC of 3 November 1998 on the quality of water intended for human consumption),* CELEX: 31998L0083;

- Direktiva Vijeća 91/676/EEZ od 12. prosinca 1991. godine o zaštiti voda od zagađenja prouzročenog nitratima iz poljoprivrednih izvora (*Council Directive 91/676/EEC* *of 12 December 1991 concerning the protection of waters against pollution caused by nitrates from agricultural sources),* CELEX: 31991L0676;

- Direktiva 2006/118/EZ Europskog parlamenta i Vijeća od 12. prosinca 2006. godine o zaštiti podzemnih voda od zagađenja i pogoršanja stanja (*Directive 2006/118/EC of the European* *Parliament and of the Council of* *12 December 2006 on the protection of groundwater against pollution and deterioration),* CELEX: 32006L0118;

- Direktiva 2006/7/EZ Evropskog parlamenta i Vijeća od 15. veljače 2006. godine o upravljanju kvalitetom vode za kupanje i ukidanju Direktive 76/160/EEZ (*Directive 2006/7/EC of the European* *Parliament and of the Council of* *15 February 2006 concerning the management of bathing water quality and repealing Directive 76/160/EEC),* CELEX: 32006L0007;

- Direktiva 2006/11/EZ Europskog parlamenta i Vijeća od 15. veljače 2006. godine o zagađenju uzrokovanom određenim opasnim materijama ispuštenim u vodni okoliš Zajednice (kodificirana verzija) Tekst značajan za EGP (*Directive 2006/11/EC of the European* *Parliament and of the Council of* *15 February 2006 on pollution caused by certain dangerous substances discharged into the aquatic environment of the Community (Codified version) (Text with EEA relevance),* CELEX: 32006L0011;

- Direktiva 2006/44/EZ Europskog parlamenta i Vijeća od 6. rujna 2006. godine o kvalitetu slatkih voda kojima je potrebna zaštita ili poboljšanje kako bi bile pogodne za život riba (kodificirana verzija) (Tekst značajan za EGP) (*Directive 2006/44/EC of the European* *Parliament and of the Council of* *6 September 2006 on the quality of fresh waters needing protection or improvement in order to support fish life (codified version) (Text with EEA relevance)),* CELEX: 32006L0044;

- Direktiva 2007/60/EZ Europskog parlamenta i Vijeća od 23. listopada 2007. godine o procjeni i upravljanju rizicima od poplava Tekst značajan za EGP (*Directive 2007/60/EC of the European* *Parliament and of the Council of* *23 October 2007 on the assessment and management of flood risks (Text with EEA relevance)),* CELEX: 32007L0060.

U skladu s obavijesti Odjela za europske integracije i međunarodnu suradnju, broj predmeta: 02-000136/23, broj akta: 18-1302MG-021/24 od 15. 2. 2024. godine, analizom identificiranih propisa utvrđeno je da je obrađivač propisa ispravno identificirao naprijed navedene izvore prava EU koje će koristiti prilikom izrade predmetnog nacrta Zakona, uz napomenuda Direktiva Vijeća 98/83/EZ od 3. studenog 1998. godine o kvaliteti vode namijenjene za ljudsku potrošnju, zadnji put izmijenjenu Uredbom (EZ) br. 596/2009 Europskog parlamenta i Vijeća od 18. lipnja 2009. godine, Direktiva 2006/11/EZ Europskog parlamenta i Vijeća od 15. veljače 2006. godine o zagađenju prouzročenog određenim opasnim materijama ispuštenim u vodni okoliš Zajednice (kodificirana verzija) Tekst značajan za EGP i Direktiva 2006/44/EZ Europskog parlamenta i Vijeća od 6. rujna 2006. godine o kvalitetu slatkih voda kojima je potrebna zaštita ili poboljšanje kako bi bile pogodne za život riba (kodificirana verzija) (Tekst značajan za EGP) više nisu na snazi.

Nadalje, istom obaviješću Odjela za europske integracije i međunarodnu suradnju dana je preporuka da obrađivač propisa, prije nego što se usvoji konačan nacrt predmetnog Zakona, izvršiuvid i analizu u:

- Direktiva (EU) 2020/2184 Europskog parlamenta i Vijeća od 16. prosinca 2020. godine o kvaliteti vode namijenjene za ljudsku potrošnju (Tekst značajan za EGP) (*Directive (EU) 2020/2184 of the European* *Parliament and of the Council of* *16 December 2020 on the quality of water intended for human consumption (recast) (Text with EEA relevance)),* CELEX: 32020L2184.

 - Direktiva 2008/105/EZ Europskog parlamenta i Vijeća od 16. prosinca 2008. godine o standardima kvalitete okoliša u području vodne politike i o izmjeni i kasnijem ukidanju Direktiva Vijeća 82/176/EEZ, 83/513/EEZ, 84/156/EEZ, 84/491/EEZ, 86/280EEZ i izmjeni Direktive 2000/60/EZ Europskog parlamenta i Vijeća (*Directive 2008/105/EC* *of the European Parliament and of the Council of* *16 December 2008 on environmental quality standards in the field of water policy, amending and subsequently repealing Council Directives 82/176/EEC, 83/513/EEC, 84/156/EEC, 84/491/EEC, 86/280/EEC and amending Directive 2000/60/EC of the European Parliament and of the Council*)*,* CELEX: 32008L0105.

- Direktiva Povjerenstva 2009/90/EZ od 31. srpnja 2009. godine o utvrđivanju tehničkih specifikacija za kemijsku analizu i praćenje stanja voda u skladu s Direktivom 2000/60/EZ Europskog parlamenta i Vijeća Tekst značajan za EGP (*Commission* *Directive 2009/90/EC of 31 July 2009 laying down, pursuant to* *Directive 2000/60/EC of the European Parliament and of the Council, technical specifications for chemical analysis and monitoring of water status (Text with EEA relevance),* CELEX: 32009L0090.

Tijekom izrade zakona, vodilo se računa o usklađenosti njegovih odredbi s svakom od navedenih direktiva. Međutim, kako zakon predstavlja opći normativni okvir za integrirano upravljanje vodnim resursima, njegove su se odredbe najviše naslanjale na Okvirnu direktivu o vodama kao nekoj vrsti europskog ustava u području voda, dok će se usklađivanje s ostalim direktivama uglavnom provoditi kroz podzakonske akte.

Izrada i usklađivanje podzakonskih akata je neobično važan proces u kom će Brčko distrikt Bosne i Hercegovine morati da uloži značajne resurse i energiju, jer će od kvaliteta tih propisa i projekata zasnovanih na njima ovisiti i dostupnost europskih fondova u ovom području.

**4. OBJAŠNJENJE OSNOVNIH PRAVNIH INSTITUTA I POJEDINAČNIH RJEŠENJA**

Zakon je podijeljen u tri dijela: Dio prvi sadrži Opći dio, Dio drugi je Glavni dio i Dio treći su Prelazne i završne odredbe.

 Dio drugi sadrži 16 poglavlja:

Poglavlje I. – Integrirano upravljanje vodama, Poglavlje II. – Vode, vodno zemljište, vodno dobro i javno vodno dobro, Poglavlje III. – Vodni objekti, Poglavlje IV. – Vodna područja i kategorizacija voda, Poglavlje V. – Planski dokumenti upravljanja vodama, Poglavlje VI. – Korištenje voda, Poglavlje VII. – Uređenje vodotoka i zaštita od štetnog djelovanja voda, Poglavlje VIII. – Zaštita voda od zagađivanja, Poglavlje IX. – Vodni akti, Poglavlje X. – Koncesije, Poglavlje XI. – Vodna dokumentacija, Poglavlje XII. – Vodni informacijski sustav, Poglavlje XIII. – Zabrane, ograničenje prava vlasništva, odnosno prava korištenja zemljišta, Poglavlje XIV. Organizacija i financiranje upravljanja vodama – Poglavlje XV. Upravni i inspekcijski nadzor i Poglavlje XVI. – Prekršajne odredbe.

 U prvom dijelu Zakona su osnovne odredbe u kojima se utvrđuje predmet zakona i definiraju pojmovi koji se koriste u zakonu.

 U drugom dijelu se uređuju pitanja vezana za integrirano upravljanje vodama, uključujući ciljeve i načela integriranog upravljanja vodama, uređuju se pitanja voda, vodnog zemljišta, vodnog dobra, javnog vodnog dobra, vodnih objekata, vodnih područja i kategorizacije voda, planskih dokumenta upravljanja vodama, korištenja voda, uređenja vodotoka i zaštite od štetnog djelovanja voda, zaštite voda od zagađivanja, vodnih akata, koncesija, vodne dokumentacije, vodnog informacijskog sustava, ograničenja prava vlasništva, odnosno prava korištenja zemljišta, organizacije i financiranja upravljanja vodama, upravnog i inspekcijskog nadzora te prekršajne odredbe.

 Treći dio sadrži prelazne i završne odredbe.

**DIO PRVI – OPĆE ODREDBE** **(članak 1. do 2.)**

Općim odredbama propisan je sadržaj i područje primjene zakona, kao i definiranje izraza koji se koriste u zakonu.

**DIO DRUGI – GLAVNI DIO**

**POGLAVLJE I. INTEGRIRANO UPRAVLJANJE VODAMA** **(članak 3. do 13.)**

U poglavlju integriranog upravljanja vodama postavljeni su temeljni principi upravljanja vodama, ukazujući na svu složenost, specifičnost i zahtjevnost u uređenju voda, kao prirodnog bogatstva od neprocjenjive vrijednosti, ciljevi upravljanja vodama i načela upravljanja vodama: načelo nekomercijalnosti koje podrazumijeva da voda nije komercijalni proizvod već naslijeđe koje se mora čuvati, štititi i racionalno koristiti; načelo održivog razvoja; načelo cjelovitosti; načelo jedinstva vodnog sustava; načelo osiguranja zaštite od štetnog djelovanja voda; načelo ekonomskog vrjednovanja voda na principu „korisnik plaća“ i „zagađivač plaća“; načelo sudjelovanja javnosti i načelo uvažavanja najboljih dostupnih tehnika. Razumna i racionalna upotreba prirodnih resursa treba da doprinosi izvršavanju ciljeva očuvanja, zaštite i poboljšanja kvaliteta okoline i da bude temeljena na principima predostrožnosti i preventivne akcije kako bi šteta bila ispravljena na izvoru i da istu zagađivač treba platiti.

Smjernica broj 2 obuhvaćena je člancima od 3. do 13. ovog Zakona.

**POGLAVLJE II. VODE, VODNO ZEMLJIŠTE, VODNO DOBRO I JAVNO VODNO DOBRO (članak 14. do 25.)**

Polazeći od značaja vode kao prirodnog bogatstva i dobra u općoj upotrebi, kao i njenih prirodnih svojstava koji je čine nezamjenjivim uvjetom za život i rad i zdravu životnu sredinu, zakonom je određeno da su vode pod posebnom zaštitom Brčko distrikta Bosne i Hercegovine. U cilju postizanja i očuvanja dobrog ekološkog, hemijskog i kvantitativnog stanja voda ili njihovog dobrog ekološkog potencijala, zakonom se utvrđuju vodna tijela površinskih voda i vodna tijela podzemnih voda, te donošenje podzakonskog akta kojim se utvrđuju referentni uvjeti s obzirom na biološke elemente kvaliteta vode. Vodna tijela površinskih i podzemnih voda su dobro u općoj uporabi, a koriste se i na njima se stječu prava na način i pod uvjetima utvrđenim ovom Zakonom i drugim propisima.

Nadalje, dat je detaljan sadržaj i obuhvat vodnog zemljišta i priobalnog zemljišta, koje je po svojoj prirodi u neposrednoj vezi s vodom, a koje može biti u vlasništvu Brčko distrikta Bosne i Hercegovine, fizičke osobe, poduzetnika ili pravne osobe.

Definiran je obuhvat i značaj vodnog dobra i javnog vodnog dobra, propisujući poseban način korištenja javnog vodnog dobra te prestanak pripadnosti zemljišne čestice javnom vodnom dobru. S ciljem održavanja i poboljšanja vodnog režima propisano je poduzimanje radnji na vodnom dobru, odnosno način njegovog korištenja i upotrebe, koji neće bitnije utjecati na temeljnu namjenu vodnog dobra, a samim tim ni na utvrđeni režim voda na konkretnom lokalitetu. Zakonom se ne predviđa mogućnost otuđenja javnog vodnog dobra, već samo njegovog ograničenog korištenja, a u slučaju prodaje vodnog zemljišta u privatnom vlasništvu predviđa se pravo prvokupa tog zemljišta od strane Brčko distrikta Bosne i Hercegovine.

Smjernica broj 1 obuhvaćena je člankom 14. ovog Zakona.

Smjernica broj 3 obuhvaćena je člancima 15. do 25. ovog Zakona.

**POGLAVLJE III. – VODNI OBJEKTI (članak 26. do 39.)**

Ovo je poglavlje u zakonu koje ima za cilj vodnim objektima i sustavima, kao i vodnoj infrastrukturi, kao što su građevinski i drugi оbјеkti ili skupovi takvih objekata, zajedno s pripadajućim urеđaјima, kојi čine tehničku, оdnоsnо tеhnоlоšku cjelinu i služe za оbavljanје vоdnе djelatnosti, dati odgovarajući tretman.

Zakonom je jasno definiran pojam vodnih objekata i podjela vodnih objekata s obzirom na namjenu na: vodne objekte namijenjene za uređenje vodotoka; zaštitu od poplava; zaštitu od erozije i bujica; zaštitu od štetnog djelovanja unutrašnjih voda, odnosno odvodnjavanje; korištenje voda; zaštitu voda od zagađivanja i praćenje stanja voda, a koji mogu biti u vlasništvu Brčko distrikta Bosne i Hercegovine ili u vlasništvu fizičkih osoba, poduzetnika ili pravnih osoba koja su za svoje potrebe izgradila vodni objekt. Vodni objekti mogu biti i višеnamjеnski, ukoliko istоvrеmеnо služe za više namjena.

Nadalje, propisan je način izgradnje i upravljanja vodnim objektima, kao i način sanacije oštećenja vodnog objekta u vlasništvu Brčko distrikta Bosne i Hercegovine. Od posebnog značaja su odredbe da se vodni objekti razvrstavaju s obzirom na namjenu i da to služi kao osnov za njihovo povjeravanje na upravljanje i održavanje, zatim da se vodni objekti i vlasnička prava na njima upisuju u zemljišne knjige. Ove odredbe nagovještavaju veću brigu o tim objektima, s obzirom na to da Vlada Brčko distrikta Bosne i Hercegovine podzakonskim aktom, utvrđuje način upravljanja, korištenja, održavanja i čuvanja, odnosno promatranja (nadzora) vodnog objekta i postupanje u slučaju kvara ili havarije na objektu ili u slučaju prestanka upotrebe vodnog objekta.

Nadalje, propisano je da Brčko distrikt Bosne i Hercegovine može prenijeti pravo upravljanja na vodnim objektima koji su u javnom vlasništvu na javna poduzeća ili pravne osobe registrirane za upravljanje melioracijskim sustavima ili sustavima za zaštitu od bujica ili za obavljanje komunalne djelatnosti vodoopskrbom ili za obavljanje komunalne djelatnosti za odvod i pročišćavanje otpadnih voda ili druga pravne osobe u opsegu i na način propisan ovim Zakonom.

Smjernica broj 4 obuhvaćena je člancima 26. – 39. ovog Zakona.

**POGLAVLJE IV. VODNA PODRUČJA I KATEGORIZACIJA VODA (članak od 40. do 43.)**

Osnovna teritorijalna jedinica za upravljane vodama je vodno područje. U svrhu upravljanja vodama na teritoriji Brčko distrikta Bosne i Hercegovine utvrđuje se vodno područje rijeke Save. Vodno područje može se podijeliti na područje podslivova, područje malih slivova i sektore. Dio vodnog područja je melioracijsko područje na kojem se melioracijskim sustavima za odvodnjavanje i navodnjavanje uređuje vodni režim zemljišta i poboljšavaju uvjetima za njegovo korištenje. Površinskim i podzemnim vodama upravlja se jedinstveno, a zakonom je propisana kategorizacija površinskih voda na vode I. kategorije i vode II. kategorije.

Smjernica broj 5 obuhvaćena je člankom od 40. do 43. ovog Zakona.

**POGLAVLJE V. PLANSKI DOKUMENTI UPRAVLJANJA VODAMA (članak od 44. do 59.)**

Ovim poglavljem utvrđuju se planski dokumenti upravljanja vodama: strategija upravljanja vodama na teritoriji Brčko distrikta Bosne i Hercegovine, plan upravljanja vodama za vodno područje, program mjera i posebni planovi te sadržaj, način izrade, usvajanja, ažuriranje i međusobna usklađenost planskih dokumenata. Skupština Brčko distrikta Bosne i Hercegovine usvaja strategiju, a Vlada Brčko distrikta Bosne i Hercegovine plan upravljanja vodama. Strategijom i planom upravljanja vodama se kroz uvažavanje specifičnosti vodnog područja određuju elementi upravljanja vodama i na taj način opredjeljuje politika Brčko distrikta Bosne i Hercegovine u ovoj oblasti. Strategija se donosi za razdoblje od 12 godina, a plan upravljanja vodama se donosi za period od šest godina. Izrada planskih dokumenata, zbog složenosti, zahtijeva duži vremenski period kao i značajna financijska sredstva.

Zbog obveza i odgovornosti koje Brčko distrikt Bosne i Hercegovine u perspektivi ima u provođenju ovih dokumenata, zakonom su, u skladu s Okvirnom direktivom o vodama, precizirani uvjeti i postupak za dopunu i izmjenu plana, kao i za odstupanja od plana upravljanja vodama.

Radi provođenja strategije data je mogućnost da se, po potrebi, pored plana upravljanja vodama mogu donijeti i posebni planovi upravljanja vodama za pojedina pitanja upravljanja vodama, odnosno pojedine kategorije vodotoka.

Za ostvarivanje ciljeva utvrđenih strategijom, odnosno planom upravljanja vodama, propisano je da Vlada Brčko distrikta Bosne i Hercegovine, na prijedlog predstojnika Odjela za poljoprivredu, šumarstvo i vodno gospodarstvo, donosi program mjera kojim se utvrđuju, naročito, mjera koje se оdnоsе na urеđеnје vоdоtоka i zaštitu od štetnog djelovanja voda, mjere kоје se оdnоsе na uređenje i kоrištеnје voda i mjere kоје se оdnоsе na zaštitu voda. Pred tih mjera, program može da sadrži i dopunske mjere, ukoliko su оnе pоtrеbnе za dоstizanје dobrog stanja voda. Također je predviđeno da se prеispitivanје, i po potrebi ažuriranje, programa mjera vrši najmanje svake šeste godine od dana njegovog stupanja na snagu.

Posebnu novinu u zakonu čine odredbe o suradnji s javnošću u pripremi strategije, odnosno plana upravljanja vodama, koje s jedne strane predviđaju obavezno aktivno sudjelovanje javnosti, a s druge postupak i način ostvarivanja sudjelovanja javnosti.

O početku izrade ili ažuriranju strategije, odnosno plana upravljanja vodama javnost se obavještava najmanja tri godine prije početka razdoblja na koji se strategija, odnosno plan upravljanja vodama odnosi.

Zainteresirane osobe mogu dostaviti Odjelu za poljoprivredu, šumarstvo i vodno gospodarstvo pisane primjedbe, prijedloge i sugestije na Nacrt strategije, odnosno plana upravljanja vodama u roku od šest mjeseci nakon njihovog objavljivanja.

Smjernica broj 7 obuhvaćena je člancima od 44. do 59. ovog Zakona.

**POGLAVLJE VI. – KORIŠTENJE VODA (članak od 60. do 81.)**

Korištenje voda je jedna od osnovnih vodnih djelatnosti, a odnosi se na korištenje voda za zahvaćanje, crpljenje i upotrebu površinskih i podzemnih voda za različite namjene, uključujući sanitarne i tehnološke namjene, kao i snabdijevanje vodom za piće, navodnjavanje i drugo te korištenje vode za: uzgoj riba i drugih akvatičnih organizama; proizvodnju električne energije i druge pogonske namjene; plovidbu; sport, turizam, kupanje i rekreaciju i druge namjene. Korištenje voda zasnovano je na principima racionalnosti i ekonomičnosti, a svaki korisnik vode dužan je vodu koristiti na način kojim se ne uskraćuje pravo korištenja voda drugim osobama i ne ugrožavaju ciljevi zaštite okoliša.

Sa stanovišta količine, namjene i načina korištenja voda zakon razlikuje opću i posebnu upotrebu voda.

Opća upotreba voda podrazumijeva njeno korištenje, bez prethodnog tretmana, odnosno bez upotrebe posebnih uređaja ili izgradnje vodnih objekata, i ne isključuje druge od jednakog korištenja, a obuhvaća: zahvaćanje vode za osobne potrebe i potrebe kućanstva (voda za piće, održavanje čistoće i slične potrebe u kućanstvu); kupanje i rekreaciju; gašenje požara; obavljanje poslova zaštite ljudi, životinja i imovine od elementarnih i drugih nepogoda, za provođenje zadataka policije i za obranu; za plovidbu.

Posebnu uporabu voda podrazumijeva svako korištenje voda koje prelazi opću upotrebu. Zbog toga se zakonom za to korištenje voda, za razliku od opće upotrebe, predviđa prethodno stjecanje vodnog prava – vodnim aktom ili ugovorom o koncesiji, a za eksploataciju riječnih nanosa iz vodotoka vodnom suglasnošću ili ugovorom o koncesiji. Posebna upotreba vode iz izvorišta površinskih i podzemnih voda može se dozvoliti samo ako su prethodno obavljeni istražni radovi na temelju kojih je dokazana mogućnost njihovog racionalnog korištenja.

Značaj vode za život, gospodarstvenu aktivnost i unapređenje i zaštitu okoliša uvjetovao je i određena ograničenja, zbog čega su zakonom propisani slučajevi pod kojima se planom upravljanja vodama posebna upotreba voda može zabraniti, ograničiti ili propisati pod posebnim uvjetima, kao i privremeno ograničiti ili obustaviti vodno pravo.

Nadalje je propisana zaštita izvorišta od namjernog ili slučajnog zagađivanja i drugih utjecaja koji mogu nepovoljno djelovati na izdašnost izvorišta i na zdravstvenu ispravnost vode određivanjem zone sanitarne zaštite. Odluku o proglašenju zona sanitarne zaštite izvorišta donosi Vlada Brčko distrikta Bosne i Hercegovine na prijedlog predstojnika Odjela za zdravstvo i ostale usluge, a zone sanitarne zaštite unose se u plan upravljanja vodama, prostorne i druge planske dokumente. Način i uvjete određivanja, održavanja i korištenja zona sanitarne zaštite utvrđuje Vlada na prijedlog predstojnika Odjela za zdravstvo i ostale usluge u suradnji s Odjelom za poljoprivredu, šumarstvo i vodno gospodarstvo.

*Korištenje vode za opskrbu*je jedna od osnovnih potreba za vodom, pa čak i egzistencijalna, u situaciji kada vode nema dovoljno za sve namjene na određenom prostoru. Zato je zakonom i ustanovljen prioritet u korištenju voda prema kojem je korištenje voda za opskrbu stanovništva vodom za piće, protupožarnu zaštitu i obranu, sanitarne potrebe i napajanje stoke, navedenim redom, prioritet nad korištenjem vode za ostale namjene. Po redu prioriteta, poslije toga, došlo bi korištenje vode za druge namjene, kao što su: navodnjavanje; proizvodnja električne energije ili za pogon uređaja snagom vode; za plovidbu; uzgoj ribe i drugih akvatičnih organizama; sport, turizam, kupanje i rekreaciju.

Propisane su obveze *poduzetnika ili pravne osobe* koje obavlja poslove opskrbe vodom: postavi uređaje i osigura stalno i sustavno registriranje količina vode i ispitivanje kvaliteta vode na vodozahvatu; poduzme mjere za osiguranje zdravstvene ispravnosti vode za piće i održavanje higijene u objektu, te poduzme mjere za osiguranje tehničke i higijenske ispravnosti uređaja.

Odredbe o*korištenju vode za navodnjavanje* propisuju da voda za navodnjavanje poljoprivrednih kultura mora da bude odgovarajućeg kvaliteta, a podzakonskim aktom utvrđuju se parametri kvaliteta vode za navodnjavanje. U svrhu građenja, odnosno korištenja melioracijskog sustava za navodnjavanje, odnosno odvodnju od interesa za više vlasnika ili korisnika zemljišta, može se osnovati posebna pravna osoba, kao zadruga, udruženje ili slično, u skladu s posebnim propisima, a pravo na upravljanje i korištenje javnog vodnog objekta koji je u službi melioracijskih sustava može se prenijeti na pravnu osobu u skladu sa člankom 39. Zakona.

Odredbama koje se odnose na *korištenje vodnih snaga*precizno se uređuju uvjeti izgradnje i korištenja objekata i uređaja za proizvodnju električne energije ili za pogon uređaja snagom vode. Kako izgradnja ovih objekata, po pravilu, dovodi do značajnih promjena u prostoru, odnosno do jako modificiranih vodnih tijela, zakon predviđa da se prilikom planiranja izgradnje tih objekata moraju poštovati uvjeti koji se odnose na zaštitu okoliša i u najvećem mogućem stupnju, osigurati njihovo višenamjensko korištenje. Nadalje, korištenje vodnih snaga za pogon jednostavnijih uređaja i postrojenja za potrebe jednog ili više domaćinstava i za obavljanje djelatnosti manjeg opsega od značaja za život ljudi u ruralnom području, kao što su zahvaćanje vode za opskrbu vodom, pokretanje mlinova, pilana, kovačnica i slično, može se steći na temelju vodne dozvole.

Zakonom su, također, bliže precizirani uvjeti, prava i obaveze u *korištenju vode za: plovidbu, uzgoj ribe i drugih akvatičnih organizama, sport, turizam, kupanje i rekreaciju*, koji moraju biti u skladu s prostornim planom i drugim planskim dokumentima.

Odredbama koje se odnose na *dislociranje i vađenje materijala iz vodotoka* propisuju se uvjeti pod kojima se riječni nanosi mogu eksploatirati, a na osnovu vodne suglasnosti ili ugovora o koncesiji. U tom smislu, dislociranje ili vađenje materijala iz vodotoka dozvoljeno je samo ako doprinosi očuvanju ili poboljšanju vodnog režima, i to u obimu koji neće narušiti vodni režim, stabilnost obala i prirodnu ravnotežu akvatičnih i poluakvatičnih ekosustava. Nadalje, propisano je da dislociranje ili vađenje materijala iz vodotoka može vršiti poduzetnik ili pravna osoba koja je registrirano za obavljanje djelatnosti dislociranja ili vađenja materijala iz vodotoka i koje ispunjava uvjete utvrđene podzakonskim aktom koji donosi Vlada Brčko distrikta Bosne i Hercegovine na prijedlog predstojnika Odjela za poljoprivredu, šumarstvo i vodno gospodarstvo.

Smjernica broj 6, u dijelu korištenja voda, obuhvaćena je člancima 60. do 81. ovog Zakona.

**POGLAVLJE VII. UREĐENJE VODOTOKA I ZAŠTITA OD ŠTETNOG DJELOVANJA VODA (članak od 82. do 102.)**

U okviru vodne djelatnosti, uređenje vodotokai zaštita od štetnog djelovanja voda čine jedan od najvažnijih poslova, odnosno aktivnosti i obaveza bez čijeg obavljanja se ne bi mogli ostvariti ciljevi postavljeni ovim Zakonom.

*Pod uređenjem vodotoka*, u smislu ovog Zakona, smatraju se radnje i aktivnosti na izgradnji i održavanju vodnih objekata iz članka 29. do članka 32. Zakona i izvođenje radnji i aktivnosti na održavanju stabilnosti obala i korita vodotoka i druge radnje i aktivnosti na vodnom dobru kojima se omogućava kontrolirani i neškodljivi tok vode, leda i nanosa. Radnje i aktivnosti na održavanju vodnog dobra i vodnih objekata obuhvataju naročito radove na održavanju prirodnih i umjetnih vodotoka, zemljane i slične radove na uređenju i održavanju obala, zemljane radove u inundacijskom pojasu i dr, održavanje regulacijskih i zaštitnih vodnih objekata, održavanje vodnih objekata za odvodnju te namjensko korištenje, građenje i održavanje vodnih objekata i sustava različitih namjena.

*Zaštita od štetnog djelovanja voda* obuhvaća zaštitu od poplava vanjskim i unutrašnjim vodama, zaštitu od leda na vodotocima, zaštitu od erozije i bujica.

Kako bi se stvorile pretpostavke za poduzimanje tih radova i mjera utvrđuju se područje ugroženo uslijed poplava (poplavno područje) i područje ugroženo uslijed erozije vodom (erozivno područje). Zemljište na ugroženom području može se podijeliti na kategorije u odnosu na stupanj ugroženosti. Ugrožena područja odlukom utvrđuje Vlada Brčko distrikta Bosne i Hercegovine na prijedlog predstojnika Odjela za poljoprivredu, šumarstvo i vodno gospodarstvo imajući u vidu prirodne mogućnosti i uvjete za nastanak štetnog djelovanja vode (stupanj vjerojatnoće da dođe do štetnog djelovanja vode), broj potencijalno ugroženih stanovnika i veličine moguće štete na zemljištu, objektima i drugim dobrima, a uvjete i način određivanja ugroženog područja i razvrstavanje zemljišta na kategorije ugroženosti podzakonskim aktom utvrđuje predstojnik Odjela za poljoprivredu, šumarstvo i vodoprivredu.

Opseg zaštite od štetnog djelovanja voda i potrebne mjere određuju se upravljanjem rizicima od štetnog djelovanja voda, koje obuhvata: izradu preliminarne procjene rizika od poplava, izradu i provođenje planova upravljanja rizicima od poplava, izradu općeg i operativnih planova obrane od poplava, provođenje redovite i izvanredne obrane od poplava, provođenje odbrane od leda na vodotocima i izradu planova zaštite od erozije i bujica.

*Obrana od poplava organizuje* se i provodi u skladu s općim planom obrane od poplava, koji donosi Vlada za razdoblje od šest godina, i operativnim planom obrane od poplava, koje donosi Vlada na razdoblje od jedne godine.

Zakonom je propisana obveza sudjelovanja fizičkih osoba, poduzetnika i pravnih lica u odbrani od poplava u slučaju da se odbrana od poplava ne može osigurati materijalnim sredstvima i ljudstvom predviđenim opštim i operativnim planom odbrane od poplava, kao i obaveza pravnog lica koje koristi brane sa akumulacionim i retenzijskim bazenima, da iste održava i koristi na način kojim se osigurava prihvaćanje poplavnih talasa, te da u vezi s tim, u periodu redovne i vanredne odbrane od poplava, svakodnevno Odjelu za poljoprivredu, šumarstvo i vodno gospodarstvo dostavlja podatke o stanju i stupnju napunjenosti akumulacijskih bazena.

Nadalje, propisane su mjere i radovi koji se poduzimaju za zaštitu od leda i zaštitu od erozija i bujica, promatranje i mjerenje prirodnih pojava koje se odnose na zaštitu od štetnog učinka voda i osiguranje pravovremenog obavještavanja Odjela za poljoprivredu, šumarstvo i vodno gospodarstvo i stanovništva na području ugroze te radovi i mjere na sanaciji posljedica štetnog učinka voda.

Smjernica broj 6, u dijelu uređenja vodotoka i drugih vodnih tijela i zaštite od štetnog učinka voda, obuhvaćena je člancima od 82. do 102. ovog Zakona.

**POGLAVLJE VIII. ZAŠTITA VODA OD ZAGAĐIVANJA (članak od 103. do 129.)**

Zaštita voda od zagađivanja je jedan od stupova ovog Zakona i ista čini skup mjera i aktivnosti kojima se štiti i unapređuje kvalitet voda do razine propisanog za korištenje po pojedinim namjenama. Konkretno, zaštita voda od zagađivanja provodi se radi: očuvanja života i zdravlja ljudi; smanjenja zagađenja i sprječavanja daljnjeg pogoršanja stanja voda; osiguranja neškodljivog i nesmetanog korištenja voda za različite namjene; zaštite akvatičnih i poluaktavtičnih ekosustava i postizanja standarda kvaliteta okoliša. Ona se provodi zabranom, ograničavanjem i sprječavanjem unošenja u vode opasnih i zagađujućih tvari, propisivanjem, nalaganjem i poduzimanjem drugih mjera za očuvanje i poboljšanje kvaliteta vode.

Značajan kvalitet ovog Zakona je ustanovljavanje ciljeva u području zaštite okoliša u domeni zaštite voda, kako za površinske tako i za podzemne vode, kao i za vode u zaštićenim zonama te klasifikaciju stanja vodnih tijela površinskih i podzemnih voda. Zaštita voda provodi u skladu s planom zaštite voda od zagađivanja kojeg donosi Vlada Brčko distrikta Bosne i Hercegovine za razdoblje od šest godina, a koji se usklađuje sa strategijom i planom upravljanja vodama. Zakon predviđa obavezu prečišćavanja otpadnih voda od strane zagađivača i to tako da se tvari koje mogu zagaditi vodu, prije njihovog ispuštanja u sustav javne kanalizacije ili recipijent, djelomično ili potpuno odstrane, a ako otpadnu vodu neposredno ispuštaju u recipijent da osiguraju njihovo pročišćavanje do razine koji odgovara graničnim vrijednostima emisije, odnosno do razine kojim se ne narušavaju standardi kvalitete okoliša recipijenta, uzimajući od ova dva kriterija onaj kojim je utvrđena stroža razina.

Tu su i druge obveze zagađivača koje se odnose na: kontrolu ispravnosti objekata za sakupljanje, odvođenje i pročišćavanje otpadnih voda, postavljanje uređaja za mjerenje količine otpadnih voda, kontinuirano mjerenje količina otpadnih voda i ispitivanje kvaliteta otpadnih voda, dostavljanje podataka o izvršenom mjerenju nadležnom tijelu uprave i dr. Mjerenje količina i ispitivanje kvaliteta otpadnih voda, kao i kontrolu ispravnosti objekata za sakupljanje, odvodnju i pročišćavanje otpadnih voda, provode ovlaštene pravne osobe koje ispunjavaju propisane uvjete za to.

Pored toga, uređena je zaštita voda od zagađivanja mineralnim uljima s posebnim akcentom na zagađenja s plovnih objekata. S tim u vezi, utvrđene su obveze da u luci, pristaništu, marini i zimovniku moraju biti postavljeni uređaji za preuzimanje otpadnih mineralnih ulja, uljnih smjesa, otpadnih voda i drugih otpadnih tvari s plovnih objekata. Nadalje, propisano je postupanje uslijed nastale iznenadne opasnosti zagađenja voda i priobalnog zemljišta i obveza prijavljivanja zagađenja voda, odnosno obavještavanje nadležnih tijela.

Zakonom je propisana uspostava i osiguranje jasnog i sveobuhvatnog nadzora voda na vodnom području rijeke Save radi osiguravanja jasnog, usuglašenog i sveobuhvatnog pregleda stanja površinskih i podzemnih voda. Nadzor voda izvršava se u skladu s godišnjim programom nadzora voda koji donosi predstojnik Odjela za poljoprivredu, šumarstvo i vodno gospodarstvo. Mjerenje i ispitivanje kvaliteta voda iz godišnjeg programa monitoringa voda provodi ovlaštena pravna osoba koja izrađuje godišnje izvješće o stanju i promjenama kvaliteta voda. Odjel za poljoprivredu, šumarstvo i vodno gospodarstvo dužno je omogućiti korištenje rezultata monitoringa svim zainteresiranim osobama bez naknade.

Zakonom su propisana zaštićena područja koja zahtijevaju posebnu zaštitu u skladu s ovim Zakonom i posebnim propisima, obveza Odjela za poljoprivredu, šumarstvo i vodno gospodarstvo da vodi registar zaštićenih područja te obveze, ograničenja i zabrane u zaštićenim područjima.

Smjernica broj 6 u dijelu koji se odnosi na zaštitu voda od zagađivanja i smjernica broj 8 koja se odnosi na praćenje stanja površinskih i podzemnih voda, obuhvaćene su člancima 103. do 129. ovog Zakona.

**POGLAVLJE IX. VODNI AKTI (članak od 130. do 154.)**

Ovim poglavljem propisano je izdavanje vodnih akata: vodnih smjernica, vodne suglasnosti i vodne dozvole, koji su upravni akti koje izdaje Odjel za poljoprivredu, šumarstvo i vodno gospodarstvo, a kojim se utvrđuju uvjeti i način ostvarivanja prava na vodu, radi osiguranja jedinstvenog vodnog režima i ostvarivanja upravljanja vodama i pravičnog pristupa vodama. Postupak za izdavanje vodnih akata provodi se u skladu s odredbama Zakona o upravnom postupku Brčko distrikta Bosne i Hercegovine.

Propisane su aktivnosti za koje se izdaju vodni akti, te objekti i aktivnosti za koje nije potreban vodni akt, obveze imaoca prava na korištenje voda, postupak izdavanja vodnog akta, pribavljanje stručnog mišljenja u postupku izdavanja vodnih akata, suradnja tijela u postupku izdavanja vodnih akata i obavijest zainteresiranih strana i javnosti radi osiguranja udjela javnosti u radu.

*Vodne smjernice* se pribavljaju u postupku pripreme tehničke dokumentacije za izgradnju novih objekata, rekonstrukciju ili uklanjanje postojećih objekata i izvođenje drugih radova ili aktivnosti koji mogu trajno, povremeno ili privremeno utjecati na promjene u vodnom režimu, odnosno ugroziti ciljeve zaštite okoliša, kao i za izradu planskih dokumenata za uređenje prostora.

Vodne smjernice imaju za cilj da u svakom konkretnom slučaju stvore uvjete koji će jamčiti izradu takve tehničke dokumentacije koja će omogućiti optimalno i racionalno i ekološki održivo korištenje voda i vodnih resursa, kao i unapređenje režima voda.

*Vodnu suglasnost* je potrebno pribaviti prije početka izgradnje novih objekata, rekonstrukcije ili uklanjanja postojećih objekata, kao i kod izvođenja drugih aktivnosti i radova koji mogu imati utjecaja na vodni režim, odnosno ugroziti ciljeve zaštite okoliša, kao i prije donošenja planskih dokumenata za uređenje prostora. Vodnom suglasnošću se utvrđuje da je tehnička dokumentacija za aktivnosti i objekte, kao i planska dokumentacija za uređenje prostora, izrađena u skladu s izdanim vodnim smjernicama. Pravo stečeno na temelju vodne suglasnosti ne može se bez suglasnosti Odjela za poljoprivredu, šumarstvo i vodno gospodarstvo prenijeti na drugu osobu, a zakonom je propisan rok važenja vodne suglasnosti.

Po završetku izgradnje, za korištenje objekata i postrojenja za koje je izdana vodna suglasnost investitor je dužan da pribavi *vodnu dozvolu,* kojom se utvrđuje da su objekti i postrojenja izgrađeni u skladu s vodnom suglasnošću. S obzirom na utvrđeni princip da se vode nikome ne mogu dati na korištenje na neodređeno vrijeme, zakonom je propisano da se vodna dozvola izdaje na određeno vrijeme, a najdulje za razdoblje od 15 godina.

Nadalje, zakonom je propisano izdavanje vodnog naloga kojim se nalaže nositelju prava da u određenom roku izvrši neku radnju, odnosno da se uzdrži od nekog činjenja, radi otklanjanja opasnosti od nastalog ili mogućeg poremećaja vodnog režima, odnosno poremećaja stabilnosti riječnog korita ili vodnog zemljišta, kao i uspostavljanja stanja u skladu s uvjetima utvrđenim u vodnom aktu. Potrebu izdavanja vodnog naloga utvrđuje i vodni nalog izdaje Odjel za poljoprivredu, šumarstvo i vodno gospodarstvo po službenoj dužnosti. Žalba na vodni nalog ne odlaže njegovo izvršenje.

Smjernica broj 9 je obuhvaćena člancima od 130. do 154. ovog Zakona.

**POGLAVLJE X. KONCESIJE (članak od 155. do 159.)**

Voda, a posebno voda za piće čini značajan prirodni resurs. Sa stanovišta razvoja, ohrabruje to što je posljednjih godina povećano interes gospodarstvenika za korištenje vode u komercijalne svrhe. Ova i slična interesiranja realiziraju se putem koncesija, koje se ostvaruju u skladu sa Zakonom o koncesijama u Brčko distriktu Bosne i Hercegovine. Za razliku od tog Zakona koji ima sustavni karakter, a polazeći od potrebe unapređivanja vodnih sustava, osiguranja učinkovitijeg korištenja vodnog dobra i stvaranja uvjeta za brže osiguranje financijskih sredstava u sektoru voda, javlja se potreba da se u skladu sa specifičnostima u ovom polju preciznije definiraju pitanja koja se odnose na koncesije na vodnom dobru.

Upravo iz tog razloga postoji potreba da se ovim zakonom precizira koje korištenje vodnog dobra treba da ima tretman koncesije, a čija dodjela bi se provodila po postupku i na način koji uređuje polje koncesija. Ovim Zakonom su pored predmeta koncesije na vodnom dobru, uređena pitanja prava i obveza koncesionara, raskid ugovora o koncesiji, te slučajevi za koje koncesija nije potrebna.

Smjernica broj 10 obuhvaćena je člancima od 155. do 159. ovog zakona.

**POGLAVLJE XI. VODNA DOKUMENTACIJA (članak od 160. do 163.)**

Ovim poglavljem je propisano da vodnu dokumentaciju čine vodna knjiga i vodni katastar, a sadržaj i način vođenja vodne knjige i vodnog katastra utvrđuje se podzakonskim aktom koji donosi predstojnik Odjela za poljoprivredu, šumarstvo i vodno gospodarstvo. Svi izdati vodni akti vode se u vodnoj knjizi. Nadalje, propisana je obveza fizičke osobe, poduzetnika ili pravne osobe koje je vlastitim sredstvima izradila vodne objekte da, na zahtjev Odjela za poljoprivredu, šumarstvo i vodno gospodarstvo, dostavi podatke za vodni katastar.

Smjernica broj 11 obuhvaćena je člancima od 160. do 163. ovog Zakona.

**POGLAVLJE XII. VODNI INFORAMCIJSKI SUSTAV (članak od 164. do 170.)**

Vodni informacijski sustav uspostavlja se radi klasificiranja voda, praćenja i unapređenja vodnog režima, planiranja razvoja vodnih sustava i upravljanja vodama u Brčko distriktu Bosne i Hercegovine, a isti uspostavlja i vodi Odjel za poljoprivredu, šumarstvo i vodno gospodarstvo. Pristup i obavezu vođenja relevantnih dijelova vodnog informacijskog sustava imaju tijela nadležna za pojedinačne djelatnosti vezane za vode i javna poduzeća koja se bave vodnom djelatnošću. Nadalje, zakon propisuje opće i posebne ciljeve uspostavljanja vodnog informacijskog sustava, sadržaj vodnog informacijskog sustava i obvezu ustupanja podataka za vodni informacijski sustav.

Smjernica broj 11 obuhvaćena je člancima od 164. do 170. ovog Zakona.

**POGLAVLJE XIII. ZABRANE, OGRANIČENJE PRAVA VLASNIŠTVA, ODNOSNO PRAVA KORIŠTENJA ZEMLJIŠTA (članak od 171. do 176.)**

Iz značaja voda i vodne djelatnosti proizlazi i niz zabrana i ograničenja u korištenju vodnog dobra i priobalnog zemljišta, a sve s ciljem očuvanja i održavanja vodnih tijela površinskih i podzemnih voda i zaštitnih i drugih vodnih objekata, sprečavanja pogoršanja vodnog režima, osiguranja prolaza velikih voda i provođenja zaštite od štetnog djelovanja voda, kao i zaštite životne sredine. U tom smislu zakonom su propisane zabranjene radnje na vodnim objektima i vodnom dobru, zabranjene radnje na erozivnom području, ograničenje prava vlasništva, odnosno prava korištenja zemljišta, obveze vlasnika, odnosno korisnika vodnog zemljišta ili vodnog objekta uključujući dužnost otklanjanja štete na vodnom objektu ili vodnom dobru uspostavljanjem stanja koje je postojalo prije nego je šteta nastala, odnosno nadoknada štete ako štetu nije moguće popraviti, te po potrebi poduzimanje aktivnosti u vanrednim okolnostima i ustanovljavanje prava služnosti kako bi se izvodili radovi odvođenja, odnosno dovođenja vode, ako za to ne postoji cjelishodnije tehničko ili ekonomsko rješenje.

Smjernica broj 12 obuhvaćena je člancima 171. do 176. ovog zakona.

**POGLAVLJE XIV. ORGANIZACIJA I FINANCIRANJE UPRAVLJANJA VODAMA (članak od 177. do 191.)**

Ovim poglavljem propisani su poslovi u nadležnosti Odjela za poljoprivredu, šumarstvo i vodno gospodarstvo, poslovi od općeg interesa koji se financiraju u skladu s ovim Zakonom i izvori financiranja za obavljanje poslova određenih ovim Zakonom te vrste vodnih naknada i koncesijska naknada, stope vodnih naknada i oslobađanje od plaćanja vodnih naknada kao i prihod po osnovu ograničenog prava korištenja javnog vodnog dobra.

Smjernice broj 13, 14 i 15 obuhvaćene su člancima od 177. do 191.

**POGLAVLJE XV. UPRAVNI I INSPEKCIJSKI NADZOR (članak od 192. do 198.)**

U ovom poglavlju utvrđeno je da upravni nadzor nad provođenjem zakona provodi Odjel za poljoprivredu, šumarstvo i vodno gospodarstvo, a inspekcijski nadzor nad primjenom i izvršenjem zakona obavlja vodno gospodarstveni inspektor te su propisana ovlaštenja i dužnosti vodno gospodarstvenog inspektora, donošenje usmenih rješenja u zapisnik, postupanje u slučaju akcidentnih situacija, suradnja s inspekcijama iz okružja i pokretanje prekršajnog ili kaznenog postupka.

Smjernica broj 16, u dijelu upravnog i inspekcijskog nadzora, obuhvaćena je člancima od 192. do 198.

**POGLAVLJE XVI. PREKRŠAJNE ODREDBE (članak od 199. do 200.)**

U ovom poglavlju propisani su prekršaji za radnje i postupanje izvršeno protivno odredbama ovog zakona. Visina novčanih kazni sistematizirana je u dvije skupine u ovisnosti od težine prekršaja. Očekuje se da će ustanovljene kazne preventivno djelovati na smanjenje radnji i postupanja protivno odredbama ovog Zakona.

Smjernica broj 16, u dijelu prekršajnih odredbi, obuhvaćena je člancima od 199. do 200.

**DIO TREĆI – PRELAZNE I ZAVRŠNE ODREDBE (članak od 201. do 208.)**

Ovim poglavljem su propisani rokovi za usvajanje planske dokumentacije za upravljanje vodama, rok za donošenje podzakonskih akata i rok za reorganizaciju Odjela za poljoprivredu, šumarstvo i vodno gospodarstvo, obveze javnog poduzeća „Luka Brčko“ d. o. o. Brčko distrikt BiH, način završavanja postupaka koji nisu okončani do dana stupanja na snagu ovog Zakona i primjena podzakonskih akata, prestanak važenja propisa i stavljanje izvan snage propisa te stupanje na snagu ovog Zakona.

Smjernica broj 17 obuhvaćena je člankom od 201. do 208. ovog Zakona.

**5. ANALIZA UČINAKA ZAKONA**

Učinci ovog propisa se ogledaju u jasnoj ulozi Skupštine Brčko distrikta Bosne i Hercegovine i Vlade Brčko distrikta Bosne i Hercegovine da posredstvom Odjela za poljoprivredu, šumarstvo i vodno gospodarstvo, svojim djelovanjem, financiranjem te kreiranjem podzakonskih akata u potpunosti uredi pitanja upravljanja vodama, odnosno korištenja voda, uređenja vodotoka i drugih vodnih tijela, zaštite od štetnog djelovanja voda i zaštite od zagađivanja voda.

Što se tiče učinaka na postojeći pravni okvir, vodilo se računa o usklađenosti sa Statutom te o komplementarnosti i supsidijarnosti primjene propisa. Zakonom o vodama Brčko distrikta Bosne i Hercegovine stavlja se izvan snage Zakon o zaštiti voda („Službeni glasnik Brčko distrikta Bosne i Hercegovine”, broj: 25/04, 1/05 i 19/07).

U cilju što kvalitetnijeg provođenja aktivnosti procjene utjecaja i utvrđivanja kvalitetnih opcija, analiza stanja, utvrđivanja problema te iznalaženja najpovoljnijih rješenja, obrađivač propisa izabrao je pisane konzultacije. U skladu sa člankom 12. Odluke o proceduri izrade nacrta i drugih propisa, prednacrtzakona je u ožujku 2024. godine objavljen na portalu Vlade Brčko distrikta Bosne i Hercegovine i dostavljen na komentare: gradonačelniku, dogradonačelniku, glavnom koordinatoru Vlade Brčko distrikta BiH, Zakonodavnom uredu – Odsjeku za zakonodavne aktivnosti, Tajniku Vlade – Sektoru za koordinaciju politika i pravne poslove, Inspektoratu Brčko distrikta BiH, svim odjelima Vlade Brčko distrikta BiH, Uredu za upravljanje javnom imovinom, Skupštini Brčko distrikta BiH, Pravobraniteljstvu Brčko distrikta BiH, Osnovnom sudu Brčko distrikta BiH, Apelacijskom sudu Brčko distrikta BiH, Tužiteljstvu Brčko distrikta BiH, Pravosudnom povjerenstvu Brčko distrikta BiH, Direkciji za financije Brčko distrikta BiH, Policiji Brčko distrikta BiH, Uredu za pravnu pomoć Brčko distrikta BiH, Uredu za reviziju javne uprave i institucija Brčko distrikta BiH, Uredu za prevenciju korupcije u Brčko distriktu BiH, Gospodarskoj komori Brčko distrikta BiH, Ekonomsko-socijalnom vijeću Brčko distrikta BiH, Udruzi poslodavaca Brčko distrikta BiH, JP „Komunalno Brčko“ d. o. o. Brčko distrikt BiH, JP „Luka Brčko“ d. o. o. Brčko distrikt BiH i JP „Putevi Brčko“, d. o. o. Brčko distrikt BiH, kako bi u određenom roku dostavili primjedbe i prijedloge na tekst prednacrta zakona.

U vezi navedenog, pismene komentare dostavili su: Ured gradonačelnika – Inspektorat, Ured za upravljanje javnom imovinom, Ured za prevenciju korupcije i koordinaciju aktivnosti na suzbijanju korupcije, Direkcija za financije Brčko distrikta Bosne i Hercegovine i Zakonodavni ured – Odsjek za zakonodavne aktivnosti. Ujedno, nakon zaprimanja komentara, održan je sastanak sa predstavnicima Direkcije za financije Brčko distrikta BiH radi postupanja po dostavljenoj primjedbi na član 179. prednacrta zakona. Nakon usuglašavanja teksta navedenog članka.

Direkciji za financije Brčko distrikta BiH dostavljena je izmijenjena i dopunjena verzije članka 179. zakona i sugerirano da se izvrši uvid u kompletno Poglavlje XIV. Organizacija i financiranje upravljanja vodama, članci 177. do 191. s posebnim osvrtom na članak 180. (Opća vodna naknada) te da komentare u vidu primjedbi, prijedloga ili sugestija dostave u pisanoj formi do 15. 4. 2024. godine.

Nacrt Zakona o vodama Brčko distrikta Bosne i Hercegovine razmatran je na 46. sjednici Ekonomsko- socijalnog vijeća održanoj 3. 6. 2024. godine i u Zapisniku broj predmeta: 48-000035/24 , broj akta: 13-0568JA-0014/24 od 10. 6. 2024. godine naveden je zaključak „Ekonomsko-socijalno vijeće je razmotrio Nacrt zakona o vodama Brčko distrikta BiH uz mišljenje da je predmetni Nacrt zakona prihvatljiv u svim dijelovima osim u dijelu gdje su Udruga poslodavaca Brčko distrikta BiH i Direkcije za financije Brčko distrikta BiH dali svoje primjedbe“. Primjedba Direkcije za financije Brčko distrikta BiH je prihvaćena i izmijenjen je članak 189. Zakona koji glasi „Vlada, na prijedlog Odjela, u suradnji s Direkcijom za financije Brčko distrikta Bosne i Hercegovine, donosi podzakonski akt kojim utvrđuje način obračunavanja, postupak i rokove za obračunavanje i plaćanje, kao i kontrolu izmirenja obveza po osnovu opće i posebnih vodnih naknada.“.

Primjedba Udruge poslodavaca Brčko distrikta BiH na članak 112. Zakona nije prihvaćena jer članak propisuje da će granične vrijednosti emisije za određene skupine ili kategorije opasnih tvari, kao i rokovi za njihovo dostizanje biti propisani podzakonskim aktom koji donosi Vlada na prijedlog Odjela. Primjedba će se uzeti u obzir prilikom izrade podzakonskog akta koji će ujedno biti usuglašen sa podzakonskim aktima u entitetima i pravom EU, jer je jedan od razloga usvajanja zakona usklađivanje zakona s pravom EU i harmonizacija s entitetskim zakonima.

**Primjedbe i prijedlozi koji nisu prihvaćeni sa razlogom neprihvaćanja:**

Primjedbe i prijedlozi Inspektorata Brčko distrikta Bosne i Hercegovine dostavljeni na prednacrt Zakona o vodama Brčko distrikta Bosne i Hercegovine:

Članak 2. točka v):

Iza riječi: „pijesak”, dodati i riječi: „kamen, glinu, drvo”

OBRAZLOŽENJE: Iz vodotoka se mogu eksploatirati ili se eksploatiraju i ovi materijali.

*Primjedba je djelomično prihvaćena na način da su iza riječi: „pijesak”, dodane riječi: „kamen, glinu”. Definicija „materijal u vodotocima” je preuzeta iz Zakona o vodama („Službene novine Federacije BiH”, broj: 70/2006) iz razloga što se odredbe definicije najbolje mogu primijeniti na području Brčko distrikta Bosne i Hercegovine kada je u pitanju uklanjanje materijala iz vodotoka ili s vodnog dobra uzimajući u obzir dosadašnju praksu.*

*Definicija se odnosi na materijale koji se uklanjaju iz vodotoka ili s vodnog dobra u cilju održavanja ili reguliranja vodotoka, a na temelju dosadašnje prakse izvođenja navedenih radova drvo koje se uklanja prilikom održavanja ili reguliranja vodotoka pripada vlasniku fizičkom ili pravnom licu, odnosno Distriktu, odnosno ne može biti predmet eksploatacije.*

Članak 37.

U nazivu članka treba stajati: „Sanacija i rekonstrukcija vodnog objekta”.

Stavka (1)

Umjesto teksta: „a najkasnije u roku od 30 dana” treba stajati: „u skladu s objektivnim okolnostima i raspoloživim sredstvima”.

Iza stavka (2) dodati nove stavove koji glase:

(3) Troškovi sanacije vodnog objekta koji je oštećen zbog više sile (djelovanjem vode, erozije ili klizišta) padaju na teret nadležnog Odjela iz članka 38. ovog Zakona.

(4) U slučajevima većih oštećenja vodnog objekta i potrebe za njegovom rekonstrukcijom postupa se na isti način kao i kod sanacije vodnih objekata.

Ranija stavka (3) postaje stavka (5).

OBRAZLOŽENJE: Jako je teško definirati rokove za sanaciju ili rekonstrukciju vodnih objekata jer ovise od mnogih faktora, kao što su: vremenske prilike, vodostaj, raspoloživa sredstva i izvođači radova. Smatramo da je potrebno definirati i rekonstrukciju vodnih objekata, kao i način financiranja radova u slučajevima oštećenja vodnih objekata djelovanjem: „više sile”.

*Primjedba je djelomično prihvaćena u pogledu dopune stavke (2) s riječima: „u skladu sa objektivnim* *okolnostima i raspoloživim sredstvima”.* *Primjedbe koje se odnose na dopunu članka 37. stavkama (3) i (4) nisu prihvaćene iz razloga što se predmetni članak odnosi na sanaciju vodnog objekta u slučaju oštećenja izazvanog od strane treće osobe. Sanacijom se otklanjaju manja oštećenja vodnog objekta i takvi radovi ne zahtijevaju pribavljanje dozvole za gradnju. Člankom se ne može propisati rekonstrukcija vodnog objekta jer, u skladu s odredbama Zakona o prostornom planiranju i građenju, za radove na rekonstrukciji vodnog objekta neophodno je pribavljanje dozvole za gradnju. Ujedno, člankom 102. Zakona propisana je sanacija posljedica štetnog djelovanja voda.*

Članak 78. stavka (2)

Iza riječi: „vodotoka” dodati riječi: „rijeke Save”.

OBRAZLOŽENJE: Funkcija plovidbe je moguća jedino vodotokom rijeke Save.

*Primjedba nije prihvaćena jer je predložena izmjena članka 78. stavka (2) u suprotnosti s odredbama Zakona o unutarnjoj plovidbi u Brčko distriktu Bosne i Hercegovine („Službeni glasnik Brčko distrikta BiH”, broj: 28/08 i 19/10).*

Članak 96. stavka (1)

Iza riječi: „ledom” dodati: „ili riječnim nanosima”.

OBRAZLOŽENJE: Do zagušenja može doći i zbog veće količine riječnih nanosa”.

*Primjedba nije prihvaćena jer se članak 96. Zakona odnosi na mjere i aktivnosti koje se poduzimaju uslijed nailaska velikih vanjskih i unutrašnjih voda i uslijed zagušenja ledom, a uklanjanje riječnih nanosa je jedna od mjera i aktivnosti kojom se provodi obrana od poplava.*

Članak 100. stavka (2) točka 3)

Iza riječi: „površina” dodati tekst: „na padinama sklonim eroziji zemljišta”.

Iza točke (8) dodati slijedeće točke:

„9) Sadnje drveća u koritu za veliku vodu.

10) Deponiranja materijala u vodotok i korito za veliku vodu.“

Ranija točka 9) postaje točka 11).

U stavki (3) točka d) iza riječi: „zatravljivanje”, dodati tekst: „i redovito košenje zatravljenih površina”.

OBRAZLOŽENJE: Nepotrebno je ograničavati pravo obrade zemljišta na ravničarskim terenima koji nisu skloni eroziji.

*Članak 100. je preuzet iz Zakona o vodama („Službeni glasnik Republike Srbije“, broj: 30/10).*

*Primjedba nije prihvaćena jer su člancima 89. i 91. Zakona detaljnije propisana erozivna područja, tako da nema potrebe iza riječi “površina” dodati tekst: „na padinama sklonim eroziji zemljišta”;*

*nadalje u stavki (2) točka a) dodavanje alineje: „9)* *Sadnje drveća u koritu za veliku vodu“, ne može se svrstati u zabranu radnji, jer je u suprotnosti s alinejom 1) točka a) stavka (2);*

*zatim u stavki (2) točka a) dodavanje alineje: „10) Deponiranja materijala u vodotok i korito za veliku vodu“, je suvišno s obzirom na propisanu alineju 5) točka a) stavka (2): „dugotrajno skladištenje čvrstog materijala”;*

*zatim u stavki (3) točka d) iza riječi: „zatravljivanje” dodati tekst: „i redovito košenje zatravljenih površina” je suvišno jer bi to podrazumijevalo da se u stavki (3) točka a) iza riječi: „pošumljavanje” dodaje i tekst: „mjere njege pošumljenih površina”.*

Članak 131. stavka (1) točka j)

Iza riječi: „plovidbu”, dodati riječi: „kapaciteta preko 10 osoba”.

OBRAZLOŽENJE: Smatramo da vodni akti nisu potrebni za mala plovila.

*Primjedba nije prihvaćena jer su člankom 131. stavka (1) točka a) do r) Zakona taksativno navedene, odnosno propisane aktivnosti za koje se izdaje vodni akt, a da pri tome ni za jednu navedenu aktivnost nisu propisana ograničenja na način kako je navedeno u primjedbi, a ujedno je člankom134. stavka (6) propisano donošenje podzakonskog akta kojim se utvrđuje sadržaj, oblik, vrsta, uvjeti, način izdavanja, aktivnosti i objekti za koje je potreban vodni akt, a kojim će se članak 131. detaljnije razraditi.*

Članak 167. stavka (2) točka d)

Navedenu točku brisati.

OBRAZLOŽENJE: Evidencija o inspekcijskim pregledima je propisana člankom 19. Zakona o inspekcijama Brčko distrikta. Navedena točka je u suprotnosti sa člankom 22. stavka (1) točka f) istog Zakona.

Članak 169.

Navedeni članak brisati.

OBRAZLOŽENJE: Evidencija o inspekcijskim pregledima je propisana člankom 19. Zakona o inspekcijama Brčko distrikta. Navedena točka je u suprotnosti sa člankom 22. stavak (1) točka f) istog Zakona.

*Primjedbe na članak 167. stavka (2) točka d) i članak 169. Zakona nisu prihvaćene jer odredbe navedenih članaka nisu u suprotnosti sa člankom 19. i člankom 22. stavka (1) točka f) Zakona o inspekcijama Brčko distrikta Bosne i Hercegovine nego je to samo dodatna obveza dostavljanja podataka o inspekcijskim pregledima potrebnih za vodni informacijski sustav čije uspostavljanje i vođenje proizlazi iz načela sudjelovanja javnosti iz članka 12. Zakona te same Okvirne direktive o vodama. Nadalje, člankom 167. stavka (5) zakona, predstojnik Odjela za poljoprivredu, šumarstvo i vodno gospodarstvo podzakonskim aktom propisuje sadržaj i način vođenja vodnog informacijskog sustava, metodologiju, strukturu i dr, kao i sadržaj podataka o kojim se obavješćuje javnost.*

Članak 206.

Iza riječi: „primjenjivati”, dodati riječi: „nalogom supervizora za Brčko”.

OBRAZLOŽENJE: Tehnička ispravka.

*Primjedba nije prihvaćena jer je suvišno dodavanje navedenih riječi, a ujedno Zakonodavni ured – Odsjek za zakonodavne aktivnosti nije stavio primjedbe na članak 206. Zakona.*

Primjedbe i prijedlozi Zakonodavnog ureda – Odsjeka za zakonodavne aktivnosti dostavljeni na prednacrt Zakona o vodama Brčko distrikta Bosne i Hercegovine:

1. pojedine odredbe Zakona precizirati i dopuniti kako bi kontekst rečenice i norme dobio na smislu i kompaktnosti (npr: u članku 43. stavka (5) nejasan je i neprecizan izraz: „upravlja se jedinstveno“, zatim u članku 47. stavka (1) nejasno je na koje se podloge misli?, i sl.).

*Primjedba na članak 43. stavka (5) nije prihvaćena iz razloga što je stavka (5) usklađen sa člankom 3. i 9. Zakona. Primjedba na članak 47. stavka (1) nije prihvaćena jer se riječ podloge odnosi na sve podloge koje su već korištene pri izradi strategije i čija dopuna bi se mogla tražiti prilikom ažuriranja strategije, a radi se o stručnim podatcima.*

1. potrebno je propisati tko i na koji način određene podatke dostavlja Odjelu prije uspostavljanja vodnog informacijskog sustava, a da ne bi došlo do nejasnoće prilikom primjene pojedinih odredbi Zakona;

*Primjedba nije prihvaćena jer je člankom 166. Zakona propisano tko ima pristup i obvezu*

*vođenja vodnog informacijskog sustava, a člankom 167. stavka (5) Zakona propisano je donošenje podzkonskog akta kojim se bliže utvrđuje sadržaj i način vođenja vodnog informacijskog sustava, metodologija, struktura, kategorija i razina skupljanja podataka, kao i sadržaj podataka o kojima se obavješćuje javnost.*

1. U članku 201. stavka (5) je konfuzan i nejasan i potrebno ga je preformulirati jasno i precizno bez suvišnih objašnjenja.

*Primjedba nije prihvaćena iz razloga što zakon propisuje donošenje velikog broja podzakonskih akata, a člankom 201. stavka (5) Zakona dano je ovlast Odjelu za poljoprivredu, šumarstvo i vodno gospodarstvo da može grupirati po predmetu različite podzakonske akte radi racionalizacije i pristupačnosti istih korisnicima te ih usvojiti u broju koji procijeni najcjelishodnijim.*

1. kod pretposljednjih odredbi točaka i alineja iza interpunkcijskog znaka „točka zarez“, brisati riječi „i“ i „ili“ kao suvišne;

*Primjedba nije prihvaćena iz razloga što se riječ: „i“ koristila kod pretposljednjih odredbi*

*točaka i alineja gdje se propisuju uvjeti koje je nužno kumulativno ispuniti, dok se riječ: „ili“ koristila na mjestima gdje nije potrebno kumulativno ispuniti neke uvjete.*

Sugestija Ureda za upravljanje javnom imovinom Brčko distrikta Bosne i Hercegovine:

Člankom 176. stavak (2) Prednacrta Zakona o vodama Brčko distrikta BiH, je propisano da se na javnom vodnom dobru može stjecati pravo služnosti, uz prethodno pribavljenu suglasnost nadležnog Odjela. S tim u vezi sugeriramo da se u spomenutom članku prednacrta zakona mogućnost uspostavljanja prava služnosti predvidi na vodnom dobru, bez obzira na to je li javno ili ne.

*U vezi navedene sugestije, obavljen razgovor sa stručnim savjetnikom Ureda za upravljanje javnom imovinom i potvrđeno da Ured može postupati po članku 176. Zakona bez izmjena ili dopuna istog.*

**6. PROVEDBENI MEHANIZMI I NAČINI OSIGURAVANJA POŠTOVANJA ZAKONA**

Odgovornost za osiguranje provedbenih mehanizama počiva prvenstveno na Odjelu za poljoprivrednu, šumarstvo i vodno gospodarstvo koje ima zadatak da u roku od godinu dana donese ili inicira donošenje svih podzakonskih akata koji omogućavaju primjenu ovog propisa. Odjel za poljoprivredu, šumarstvo i vodno gospodarstvo treba osigurati potrebne administrativne i sve druge kapacitete potrebne za osiguranje provedbenih mehanizama.

Nadzor nad provođenjem zakona propisan je ovim Zakonom i što se tiče inspekcijskog nadzora, javna uprava već raspolaže odgovarajućom inspekcijskom službom.

Dakle, mehanizmi za provođenje ovog Zakona su:

* reorganizacija Odjela za poljoprivredu, šumarstvo i vodno gospodarstvo s ciljem jačanja kapaciteta potrebnih za provođenja poslova u nadležnosti Odjela odnosno implementaciju zakona;
* planiranje financijskih sredstava za upravljanje vodama;
* kontroliranje i izdavanje vodnih akata;
* donošenje strategije, plana upravljanja vodama i ostalih planskih dokumenata;
* vođenje odgovarajućih registara;
* obavljanje nadzora nad primjenom zakona.

**7. PROCJENA FINANCIJSKIH SREDSTAVA POTREBNIH ZA PROVOĐENJE ZAKONA**

Provođenjem Zakona o vodama Brčko distrikta Bosne i Hercegovine očekuju se troškovi po osnovu:

- reorganizacije Odjela za poljoprivredu, šumarstvo i vodno gospodarstvo s ciljem jačanja kapaciteta potrebnih za provođenje poslova u nadležnosti Odjela odnosno implementaciju zakona, u skladu s člankom 202. Zakona.

 - financiranja poslova u nadležnosti Odjela za poljoprivredu, šumarstvo i vodno gospodarstvo u skladu s člankom 177. ovog Zakona kao što su: izrada planske dokumentacije za upravljanje vodama (strategije upravljanja vodama, plana upravljanja vodama i drugih planova), zaštita od štetnog djelovanja voda kao što je provođenje odbrane od poplava i upravljanje poplavnim rizicima (izrada preliminarne procjene rizika od poplava, izrada plana upravljanja rizicima od poplava, izrada karte opasnosti od poplava i karte rizika od poplava), utvrđivanje granica vodnog dobra, uspostavljanje i vođenje vodnog informacijskog sustava, zaštita voda kao što je izrada plana zaštite voda od zagađivanja, izrada katastra zaštite voda i provođenje monitoringa površinskih i podzemnih voda (hidrološko, kvalitativno i ekološko stanje), uređenje vodotoka (tekuće i investicijsko održavanje vodnih objekata, tekuće održavanje vodotoka) te kapitalne investicije u vodnom gospodarstvu kao što je izgradnja i rekonstrukcija vodnih objekata za uređenje vodotoka (obaloutvrde, pragovi i drugi), vodnih objekata za zaštitu od poplava (nasipi, ustave i dugi), vodni objekti za zaštitu od erozija i bujica (ustave, regulacije donjih tokova i drugi), vodni objekti za zaštitu od štetnog djelovanja unutrašnjih voda, odnosno odvodnjavanje (osnovne i detaljne kanalske mreže za odvodnjavanje, crpne stanice i ustave i drugi).

*Financijska sredstva u Proračunu Brčko distrikta Bosne i Hercegovine za 2024. godinu odobrena za Odsjek vodnog gospodarstva odnose se za sljedeće namjene:*

- osnovna plaća za sedam uposlenih u Odsjeku za vodno gospodarstvo za dvanaest mjeseci u iznosu od 140.412,00 KM;

- tekuće održavanje vodnih objekata i vodotoka u iznosu od 710.000,00 KM;

- ispitivanje kvaliteta površinskih voda u iznosu od 14.000,00 KM;

- kapitalne investicije u iznosu od 1.888.190,35 KM.

*Financijska sredstva potrebna za implementaciju Zakona o vodama Brčko distrikta Bosne i Hercegovine nakon 2024*. *godine*, odnosno nakon donošenja podzakonskih akata i stvaranja uvjeta za provođenje zakonskih odredbi odnose se za sljedeće namjene:

* reorganizacija Odjela za poljoprivredu, šumarstvo i vodno gospodarstvo s ciljem jačanja kapaciteta potrebnih za provođenje poslova u nadležnosti Odjela, a odnosi se prvenstveno na poslove prikupljanja vodnih naknada, upravljanje vodnim dobrom, vodnim informacijskim sustavom, provođenje planova upravljanja vodama i drugih planskih dokumenata (dvije pozicije viši stručni suradnik, platni razred VII5, godišnja osnovna plaća 43.229,76 KM);
* izrada strategije upravljanja vodama, plana upravljanja vodama, plana zaštite voda od zagađivanja i drugih planskih dokumenata;
* izrada preliminarne procjene rizika od poplava, plana upravljanja rizicima od poplava, karte opasnosti od poplava i karte rizika od poplava;
* utvrđivanje granica vodnog dobra;
* uspostavljanje i vođenje vodnog informacijskog sustava;
* uspostavljanje i vođenje katastra voda.

Troškovi koji će biti u kontinuitetu, svake godine, odnose se na plaće uposlenih, poslove uređenja vodotoka, provođenje obrane od poplava, provođenje nadzora površinskih i podzemnih voda, vođenje vodnog informacijskog sustava i katastra voda, a procjenjuju se na iznos od cca 900.000 KM godišnje bez troškova kapitalnih investicija u vodno gospodarstvenu djelatnost (izrada i revizija investicijsko-tehničke dokumentacije i izgradnja vodnih objekata za uređenje vodotoka, zaštita od poplava, zaštita od erozija i bujica te zaštita od štetnog djelovanja unutarnjih voda odnosno odvodnjavanje).

Troškovi koji će se javljati povremeno, odnosno periodično svakih šest do dvanaest godina odnose se na izradu plana zaštite voda od zagađivanja, dokumentacije za upravljanje vodama i dokumentacije za upravljanje poplavnim rizicima a procjenjuju se na iznos od 250.000,00 do 350.000,00 KM.

Detaljna procjena financijskih sredstava potrebnih za implementaciju Zakona o vodama Brčko distrikta Bosne i Hercegovine utvrdit će se tek po donošenju podzakonskih akata čiji je rok donošenja godinu dana od dana stupanja na snagu Zakona.

Direkcija za financije Brčko distrikta Bosne i Hercegovine dostavila je Proračunsku analizu broj: 02-04.1-611/24 od 9. 5. 2024. godine.

**8.** **OPĆI INTERES ZBOG KOJEG SE PREDLAŽE POVRATNO DJELOVANJE, AKO PRIJEDLOG ZAKONA SADRŽI ODREDBE S POVRATNIM UČINKOM**

Ne predlaže se povratni učinak zakona.

**9. RAZLOZI ZA DONOŠENJE ZAKONA PO HITNOM POSTUPKU, AKO JE ZA DONOŠENJE ZAKONA PREDLOŽEN HITNI POSTUPAK**

Ne predlaže se donošenje zakona po hitnom postupku.

**10. RAZLOZI ZBOG KOJIH SE PREDLAŽE DA ZAKON STUPI NA SNAGU PRIJE OSMOG DANA OD DANA OBJAVLJIVANJA U „SLUŽBENOM GLASNIKU BRČKO DISTRIKTA BiH“**

Ne predlaže se da zakon stupi na snagu prije osmog dana od dana objavljivanja u „Službenom glasniku Brčko distrikta BiH“.